3. การประกอบธุรกิจของแต่ละกลุ่มธุรกิจ

3.1 ธุรกิจเงินทุน

3.1.1 ลักษณะผลิตภัณฑ์และบริการ

บริษัทเงินทุน ธนชาติ จำกัด (มหาชน)
ได้รับอนุญาตจากกระทรวงการคลังให้ประกอบกิจการประเภทธุรกิจ เงินทุนดังนี้

1. กิจการเงินทุนเพื่อการพาณิชย์ ได้แก่ การจัดหาเงินทุนและให้กู้ยืมเงินระยะสั้น (ไม่เกิน 1 ปี)
การรับ ซื้อลดเช็คและตั๋วสัญญาใช้เงิน รวมทั้งเป็นผู้รับรอง ผู้รับอาวัล
หรือผู้สอดเข้าแก้หน้าในตั๋วเงิน

2. กิจการเงินทุนเพื่อการพัฒนา ได้แก่ การจัดหาเงินทุนจากผู้ที่สนใจลงทุนในระยะปานกลางหรือ
ระยะยาว (มากกว่า 1 ปีขึ้นไป) ทั้งบุคคลธรรมดาและนิติบุคคล
โดยการซื้อตั๋วสัญญาใช้เงินประเภทต่างๆ เช่น จ่ายคืนเมื่อสิ้นระยะเวลา 2 ปี
ตลอดจนให้กู้ยืมสำหรับการลงทุนในโครงการต่างๆ

3. กิจการเงินทุนเพื่อการจำหน่ายและบริโภค ได้แก่
การให้กู้ยืมเงินเพื่อเช่าซื้อรถยนต์และการให้เช่าซื้อ สินค้าทั่วไป

4. กิจการเงินทุนเพื่อการเคหะ ได้แก่ การให้กู้ยืมเพื่อการซื้อที่อยู่อาศัย
หรือให้กู้ยืมเพื่อใช้ในการจัดหา ที่ดิน และหรือที่อยู่อาศัยจำหน่ายหรือให้เช่าซื้อแก่ประชาชนทั่วไป

5. กิจการด้านเงินฝาก

นอกจากนี้บริษัทฯ ยังได้รับอนุญาตให้ประกอบธุรกิจอื่น ได้แก่ ธุรกิจผู้แทนผู้ถือหุ้นกู้
ธุรกิจผู้ดูแลผลประโยชน์ของกองทุนรวม และธุรกิจตัวแทนสนับสนุนการขายและรับซื้อคืนหน่วยลงทุน

ลักษณะของผลิตภัณฑ์และบริการหลักๆ รวมถึงธุรกรรมที่บริษัทฯ ให้บริการและดำเนินการอยู่ในปัจจุบัน
ประกอบด้วย บริการด้านเงินฝาก บริการด้านสินเชื่อ และธุรกิจทรัพย์สินรอการขาย

(1) บริการด้านเงินฝาก

บริษัทฯ ให้บริการรับฝากเงินจากประชาชน ทั้งบุคคลธรรมดา บริษัท ห้างหุ้นส่วนจำกัด กองทุนรวม
กองทุนสำรองเลี้ยงชีพ สมาคม มูลนิธิ และอื่นๆ ในรูปของตั๋วสัญญาใช้เงิน (Promissory Note)
ซึ่งเป็นตราสาร เปลี่ยนมือไม่ได้ มีมูลค่าฉบับละ 10,000 บาทขึ้นไป แบ่งเป็น 2 ประเภท ได้แก่
ประเภทเมื่อทวงถาม และประเภทตามกำหนดเวลา ตั้งแต่ 1 เดือน ถึง 36 เดือน

(2) บริการด้านสินเชื่อ

บริษัทฯ ให้บริการสินเชื่อประเภทต่างๆ แก่บุคคลธรรมดาและนิติบุคคลดังนี้

(1) สินเชื่อเพื่อการบริโภค (Consumer Loan)

(2) สินเชื่อเช่าซื้อรถยนต์และยานพาหนะทั่วไป (Hire Purchase)

(3) สินเชื่ออเนกประสงค์ (Personal Loan) สำหรับลูกค้าเช่าซื้อรถยนต์

(4) สินเชื่อธุรกิจในลักษณะเงินทุนหมุนเวียนแก่สถาบันที่ให้สินเชื่อเช่าซื้อรถยนต์

(5) สินเชื่อเพื่อสินค้าคงคลังแก่ตัวแทนจำหน่ายรถยนต์ (Dealer Inventory Financing)

(6) สินเชื่อเพื่อธุรกิจขนาดกลางและขนาดย่อม (SMEs)

บริการที่บริษัทฯ มุ่งเน้น คือ สินเชื่อเช่าซื้อรถยนต์ ซึ่งปัจจุบันบริษัทฯ
เป็นผู้นำตลาดด้านสินเชื่อเช่าซื้อรถยนต์ใหม่
และได้ขยายส่วนแบ่งตลาดสินเชื่อเช่าซื้อรถยนต์มือสองเพิ่มขึ้น

นอกจากการให้บริการสินเชื่อ ณ สำนักงานใหญ่ในกรุงเทพมหานครแล้ว บริษัทฯ
ยังขยายฐานการให้บริการด้านสินเชื่อไปยังส่วนภูมิภาค
โดยเปิดสำนักงานอำนวยสินเชื่อในจังหวัดที่มีศักยภาพทางธุรกิจเพื่อให้บริการแก่ลูกค้าในต่างจังหวัด
จำนวน 16 แห่ง ได้แก่ เชียงใหม่ พิษณุโลก อุดรธานี ขอนแก่น นครราชสีมา ชลบุรี ภูเก็ต
สุราษฎร์ธานี หาดใหญ่ สระบุรี นครสวรรค์ พระนครศรีอยุธยา นครศรีธรรมราช นครปฐม
อุบลราชธานี และระยอง

นโยบายการให้สินเชื่อ

การให้สินเชื่อเพื่อเช่าซื้อรถยนต์ใหม่

1) บริษัทฯ เน้นการปล่อยสินเชื่อเช่าซื้อในกลุ่มรถยนต์ที่ซื้อง่ายขายคล่องในท้องตลาดเพื่อลด
ความเสี่ยงในการดำเนินธุรกิจ
โดยมีกระบวนการพิจารณาสินเชื่อและการอนุมัติสินเชื่อตามระเบียบที่บริษัทฯ กำหนด

2)
กำหนดขั้นตอนที่รัดกุมในการคัดเลือกดีลเลอร์ที่จะร่วมธุรกิจด้วยเพื่อป้องกันปัญหาเรื่องการจดทะเบียนและส่งมอบทะเบียนรถยนต์

การให้สินเชื่อเพื่อเช่าซื้อรถยนต์มือสอง

1) มีการตรวจสภาพรถยนต์ และถ่ายรูปรถยนต์ เพื่อใช้ประกอบการพิจารณาเครดิตเช่าซื้อ

2) ให้สำนักกำกับและสอบทานสินเชื่อเป็นผู้กำหนดราคากลางรถยนต์มือสอง
และคณะอนุกรรมการพัฒนาธุรกิจเช่าซื้อรถยนต์มือสองเป็นผู้อนุมัติราคากลาง
ซึ่งราคากลางจะมีการเปลี่ยนแปลงทุก 2 เดือน หรือตามความเหมาะสม

3) ส่วนตรวจสอบเครดิตเช่าซื้อจะเป็นผู้ตรวจสอบสถานะของลูกหนี้
พร้อมทั้งตรวจสอบจากระบบประมวลผลข้อมูลของบริษัทฯ ทุกครั้ง

4) มีการกำหนดยี่ห้อรถยนต์ที่นิยมใช้ในท้องตลาด

5) มีการกำหนดอายุรถยนต์โดยรถเก๋งไม่เกิน 14 ปี และรถกระบะไม่เกิน 10 ปี

6) กำหนดให้มีการโอนสิทธิเป็นของบริษัทฯ ก่อนทำเช็คจ่ายเงินให้กับตัวแทนจำหน่ายรถยนต์ มือสอง

7) ต้องทำประกันภัยกับบริษัทประกันภัยที่มีคุณภาพตรงตามมาตรฐานของบริษัท

การให้สินเชื่อเพื่อเช่าซื้อรถจำนวนมากสำหรับใช้ในการดำเนินกิจการของบริษัท (Fleet) และ
การปล่อยเงินกู้ เพื่อสินค้าคงคลังให้กับดีลเลอร์ (Dealer Inventory Financing)

1) คัดเลือกลูกค้าจากฐานข้อมูลระบบ Business Online ซึ่งเป็นแหล่งข้อมูลที่น่าเชื่อถือ และ
คัดเลือกลูกค้าเดิมชั้นดีของกลุ่มธนชาติ

2) ตั้งคณะกรรมการพิจารณาสินเชื่อในการพิจารณาวงเงินให้กับดีลเลอร์

การให้กู้ยืมแก่สถาบันการเงินที่ทำธุรกิจเช่าซื้อ

1) พิจารณาสถานะการเงินของบริษัท และความน่าเชื่อถือของผู้บริหารบริษัทนั้นๆ

2) พิจารณาคุณภาพลูกหนี้เช่าซื้อรวม (Portfolio) เช่น อายุลูกหนี้ สัดส่วน NPL เป็นต้น

3) ตั้งคณะกรรมการพิจารณาสินเชื่อในการอนุมัติ

การบริหารความเสี่ยงจากการให้สินเชื่อ

บริษัทฯ มีการบริหารความเสี่ยงในขั้นตอนของการพิจารณาอนุมัติสินเชื่อ
การวิเคราะห์ความเสี่ยงและความสามารถในการชำระหนี้
และการสอบทานสินเชื่อเพื่อตรวจสอบและทบทวนคุณภาพสินเชื่อ เพื่อเป็นการ
ป้องกันและแก้ไขสินเชื่อที่จะเป็นปัญหาในอนาคต ดังนี้

นโยบายการอนุมัติสินเชื่อ

1) รวบรวมเอกสารเบื้องต้นที่สำคัญสำหรับผู้ขอสินเชื่อและผู้ค้ำประกัน

2) พิจารณาคุณสมบัติพื้นฐานของลูกค้าที่ขอสินเชื่อ อาทิ มีอาชีพที่ถูกกฎหมายและไม่มี ความเสี่ยง
มีรายได้อย่างน้อย 2 เท่าของค่างวดที่ต้องชำระ เป็นต้น

3) อบรมเจ้าหน้าที่การตลาดให้มีความรู้ทางด้านสินเชื่อ เพื่อให้มั่นใจว่า
เจ้าหน้าที่ทุกคนปฎิบัติงานตามนโยบายได้อย่างเหมาะสมและเป็นผู้ที่มีศักยภาพในการวิเคราะห์สินเชื่อได้ดี
นอกจากนี้ในการทำตลาดรถยนต์ มือสอง
มีการอบรมและคัดสรรเจ้าหน้าที่อย่างเข้มงวดในด้านการประเมินราคารถยนต์อย่างสมเหตุสมผล
และสร้าง ค่านิยมในเรื่องความซื่อสัตย์สุจริตในวิชาชีพ

4) ผู้ขอสินเชื่อเช่าซื้อรถยนต์ทุกรายต้องมีผู้ค้ำประกัน
โดยมีหลักการวิเคราะห์เครดิตเช่นเดียวกับสินเชื่อประเภทอื่น

5)
การให้สินเชื่อทั้งหมดต้องมีการประกันภัยกับบริษัทประกันภัยที่ได้รับอนุมัติจากคณะกรรมการพิจารณาเครดิตโดยบริษัทประกันดังกล่าวจะได้รับการทบทวนเครดิตอย่างสม่ำเสมอ
เพื่อสร้างความมั่นใจว่าบริษัทประกันภัยมีคุณภาพตรงตามมาตรฐานที่บริษัทฯ กำหนด

อำนาจในการอนุมัติสินเชื่อ

วงเงินสินเชื่อเช่าซื้อรถยนต์แต่ละวงเงินจะต้องได้รับอนุมัติจากผู้มีอำนาจอนุมัติตามเกณฑ์ที่บริษัทฯ
กำหนดไว้ ทั้งนี้ฝ่ายพัฒนาระบบงานและระเบียบคำสั่งจะเป็นผู้กำหนดอำนาจอนุมัติสินเชื่อ
ซึ่งขึ้นอยู่กับตำแหน่งงานและประสบการณ์ของผู้มีอำนาจอนุมัติ
ทั้งนี้อำนาจอนุมัติดังกล่าวจะมีการปรับเปลี่ยนเป็นระยะเพื่อความเหมาะสมและให้สอดคล้องกับนโยบายของบริษัทฯ

วิเคราะห์และตรวจสอบลูกค้าก่อนการให้เช่าซื้อ

1) ตรวจสอบข้อมูลจากศูนย์ข้อมูลเครดิตที่บริษัทฯ กำหนดทั้งของผู้เช่าซื้อและผู้ค้ำประกันทุกราย

2) กำหนดมาตรฐานการคัดเลือกลูกค้า โดยใช้ Credit Scoring System

3) เจ้าหน้าที่ตรวจสอบเครดิต จะทำการตรวจที่อยู่ ผู้เช่าซื้อ/ผู้ค้ำประกัน และถ่ายรูปที่อยู่ของ
ผู้เช่าซื้อ ผู้ค้ำประกัน เพื่อประกอบการพิจารณาขอสินเชื่อทุกครั้ง

การติดตามหนี้ค้างชำระ

1) เพิ่มประสิทธิภาพการติดตามหนี้ทางโทรศัพท์ โดยพัฒนาระบบคอมพิวเตอร์ใหม่ให้รองรับ
การติดตามหนี้ได้รวดเร็วยิ่งขึ้น

2) กำหนดนโยบายและควบคุมผลการปฏิบัติงานด้านการติดตามลูกหนี้เช่าซื้อค้างชำระ
โดยคณะกรรมการบริหารหนี้เช่าซื้อ

การติดตามยึดรถ

1) จัดหาทีมผู้ชำนาญการยึดรถภายนอกเพิ่มเติมทั้งจากสำนักงานกรุงเทพฯ
และทีมยึดท้องถิ่นของแต่ละสำนักงานอำนวยสินเชื่อเพิ่มเติม
เพื่อทดแทนทีมที่มีประสิทธิภาพต่ำอย่างสม่ำเสมอ

2) จัดทีมผู้ชำนาญการยึดรถประจำสำนักงานกรุงเทพฯเพื่อติดตามยึดรถโดยทำการวัดผล
ประสิทธิภาพงานและการตรวจสอบควบคู่กับทีมยึดภายนอก

นโยบายการปรับโครงสร้างหนี้

เปิดเผยรายละเอียดไว้ในหน้าที่ 93 หัวข้อทรัพย์สินที่ใช้ในการประกอบธุรกิจ

(3) ธุรกิจทรัพย์สินรอการขาย

จากการแก้ไขปัญหาหนี้ที่ไม่ก่อให้เกิดรายได้ของภาครัฐ ทำให้บริษัทฯ
ดำเนินการปรับปรุงโครงสร้างหนี้
ซึ่งส่งผลให้เกิดการโอนอสังหาริมทรัพย์เพื่อการชำระหนี้จากลูกหนี้จำนวนมาก
และกลายมาเป็นทรัพย์สินรอการขายของบริษัทฯ ในการนี้บริษัทฯ
มีข้อจำกัดภายใต้หลักเกณฑ์ของธนาคารแห่งประเทศไทยที่จะต้องจำหน่าย จ่าย โอน
ทรัพย์สินรอการขายดังกล่าวภายในระยะเวลา 10 ปี นับจากวันโอนชำระหนี้
ดังนั้นการดำเนินธุรกิจทรัพย์สินรอการขาย จึงมีนโยบายหลักในการดำเนินการดังนี้

1. เพื่อดำเนินการจำหน่ายทรัพย์สินรอการขายของบริษัทออกอย่างรวดเร็ว และได้ราคาที่เหมาะสม

2. เพื่อดำเนินการดูแลพัฒนาทรัพย์สินรอการขาย ขณะที่ยังไม่การจำหน่ายไม่ให้เสื่อมค่า
รวมทั้งการป้องกัน และขับไล่ผู้บุกรุกเข้าถือครองทรัพย์สินของบริษัท

3.1.2 การตลาดและภาวะการแข่งขัน

(1) นโยบายและลักษณะการตลาด

ธุรกิจบริการด้านเงินฝาก

บริษัทฯ มีนโยบายมุ่งเน้นความสำคัญของลูกค้า
ด้วยการนำเสนอผลิตภัณฑ์และบริการทางการเงินต่างๆ เพื่อเป็นทางเลือกการลงทุนแก่ลูกค้า
ทำให้ลูกค้ามีความไว้วางใจและพอใจในสินค้าและบริการที่ได้รับจากบริษัทอย่างดีที่สุด

(ก) กลยุทธ์การแข่งขัน

1) ด้านผลิตภัณฑ์ ได้แก่ ตั๋วสัญญาใช้เงิน

 บริษัทฯ นำเสนอตั๋วสัญญาใช้เงินในระยะเวลาต่างๆ กัน ให้ลูกค้าเลือกลงทุนตามความเหมาะสม
โดยแบ่งเป็นประเภท เมื่อทวงถาม และประเภทตามกำหนดเวลาตั้งแต่ 1 เดือน ถึง 36 เดือน
และลูกค้าสามารถเลือกรับดอกเบี้ยรายงวด เพื่อเป็นรายรับอย่างสม่ำเสมอได้

 ลูกค้าได้รับผลตอบแทนตลอดระยะเวลาที่ฝาก
กรณีที่ลูกค้าลงทุนในตั๋วสัญญาใช้เงินประเภทตามกำหนดเวลาแต่ไถ่ถอนก่อนกำหนด
จะได้รับอัตราดอกเบี้ยที่เหมาะสมตาม หลักเกณฑ์ที่บริษัทฯ กำหนด

2) ด้านราคาหรืออัตราดอกเบี้ย

บริษัทฯ มีนโยบายกำหนดอัตราดอกเบี้ยที่แข่งขันในตลาดได้ โดยพิจารณาจากปัจจัย ด้านสภาพคล่อง
ความต้องการใช้เงินเพื่อการปล่อยสินเชื่อ และปัจจัยภายนอกต่างๆ
โดยมีการกำหนดอัตราดอกเบี้ยระยะสั้น ระยะกลาง
และระยะยาวที่แตกต่างกันตามนโยบายของบริษัทฯ และสภาวะตลาดในแต่ละช่วงเวลา
โดยให้อัตราดอกเบี้ยที่จูงใจลูกค้า เช่น อัตราดอกเบี้ยพิเศษในระยะยาว เป็นต้น

3) ด้านบริการ

กลยุทธ์ด้านบริการเป็นกลยุทธ์ที่สำคัญในการแข่งขันที่สร้างความแตกต่างจากสถาบันการเงินอื่น
โดยบริษัทฯ มีการดำเนินการดังนี้

   พัฒนาเจ้าหน้าที่การตลาดให้มีความรู้ด้านการเงินแบบครบวงจร โดยมี Sales License
  ของกองทุน ประกันภัย ประกันชีวิต เพื่อเป็นที่ปรึกษาทางการเงิน และการลงทุน และมี
  แผนการจัดทีมการตลาด เพื่อดูแลลูกค้าเฉพาะกลุ่ม ได้แก่ กลุ่ม Wealth Management กลุ่ม
  Retail และกลุ่มสถาบัน เป็นต้น

   ให้บริการที่เพิ่มมูลค่า (Value–Added) แก่ลูกค้า โดยอาศัยบริการของกลุ่มธนชาติ ได้แก่
  การจัดสัมมนาในประเด็นที่น่าสนใจและเป็นประโยชน์ต่อลูกค้า เช่น
  การแนะนำการลงทุนในหลักทรัพย์ และกองทุนรวม รวมทั้งข้อมูลเศรษฐกิจการเงินที่น่าสนใจ
  เป็นต้น

   ให้บริการอย่างใกล้ชิดและสม่ำเสมอ เพื่อให้ลูกค้ามีความประทับใจและไว้วางใจ
  เป็นการรักษาฐานลูกค้าเดิมและขยายฐานลูกค้าใหม่ โดยการจัดโครงการเยี่ยมลูกค้า
  เพื่อสร้างความพึงพอใจ และความสัมพันธ์ที่ดีอย่างสูงสุด

4) ด้านการส่งเสริมการขาย

   บริษัทฯ มีธุรกิจบริการทางการเงินครบวงจร จึงทำให้สามารถแนะนำบริการทางการเงินอื่น ๆ
  ที่เป็นประโยชน์ต่อลูกค้า เช่น ด้านหลักทรัพย์ กองทุนรวม ประกันภัย และประกันชีวิต เป็นต้น

   จัดโครงการพิเศษเพื่อตอบแทนลูกค้าในแต่ละช่วง เช่น มอบธนบัตรที่ระลึกเฉลิมพระเกียรติ
  สมเด็จพระนางเจ้าสิริกิติ์ พระบรมราชินีนาถ แก่ผู้ฝากเงิน และร่วมกับบริษัท ธนชาติซูริค
  ประกันชีวิต จำกัด ให้ความคุ้มครองการเสียชีวิตจากอุบัติเหตุแก่ผู้ฝากเงิน

   การจัดบูธส่งเสริมการขายในพื้นที่ต่าง ๆ เช่น อาคารสำนักงาน งาน Money Expo งาน
  SET in the City เป็นต้น

(ข) กลุ่มลูกค้าเป้าหมาย

บริษัทฯ มีนโยบายการตลาดที่เหมาะสมกับกลุ่มลูกค้าแต่ละประเภท โดยพิจารณาตามลักษณะของลูกค้า
รวมทั้งจัดทีมการตลาดเพื่อรองรับการขยายฐานลูกค้า โดยเฉพาะกลุ่มลูกค้าบุคคลรายย่อย
และกลุ่มบริษัทมากขึ้น ดังนี้

1) บุคคลธรรมดา (Individual) ได้แก่ ประชาชนทั่วไป คณะบุคคล ฯลฯ ซึ่งบริษัทฯ
มีสัดส่วนของกลุ่มลูกค้านี้ประมาณร้อยละ 50-55 ของยอดรวม โดยแบ่งตามลักษณะของวงเงินเป็น 2
กลุ่ม ดังนี้

   กลุ่มบุคคลธรรมดารายใหญ่ ในกลุ่มนี้บริษัทฯ จะกำหนดวงเงินสูงสุดในการรับฝาก
  เพื่อป้องกันความเสี่ยงของการกระจุกตัวของลูกค้ากลุ่มหนึ่งกลุ่มใดมากเกินไป เพื่อให้บริษัทฯ
  มีสภาพคล่องที่เหมาะสม และวิเคราะห์ความต้องการโดยรวมของลูกค้ากลุ่มนี้ เพื่อเสนอ
  ผลิตภัณฑ์หรือบริการที่ตรงกับความต้องการของลูกค้า รวมทั้งการเสนอโอกาสใน การลงทุน ต่าง
  ๆ และสร้างสัมพันธ์ที่ดีอย่างต่อเนื่อง

   กลุ่มบุคคลธรรมดาทั่วไป
  ดำเนินการด้านตลาดโดยการขยายพื้นที่รับผิดชอบด้วยการแบ่งการทำงานเป็นโซนต่างๆ
  ทั้งในเขตกรุงเทพฯ และปริมณฑล เพื่อขยายฐานลูกค้าต่อไปในอนาคต

2) กลุ่มนิติบุคคล (Corporate) ได้แก่ บริษัทจำกัด ห้างหุ้นส่วนจำกัด ห้างหุ้นส่วนสามัญ บริษัท
ประกันภัย บริษัทประกันชีวิต ฯลฯ ซึ่งบริษัทฯ มีสัดส่วนของกลุ่มลูกค้านี้ประมาณร้อยละ 25-30
โดยแบ่งเป็น

   กลุ่มนิติบุคคลรายใหญ่ ในกลุ่มนี้บริษัทฯ จะกำหนดวงเงินสูงสุดในการรับฝาก
  เพื่อป้องกันความเสี่ยงของการกระจุกตัวของลูกค้ากลุ่มหนึ่งกลุ่มใดมากเกินไปเพื่อให้บริษัทฯ
  มีสภาพคล่องที่เหมาะสม และเสนอผลิตภัณฑ์หรือบริการที่ตรงกับความต้องการของลูกค้า
  รวมทั้งโอกาสในการลงทุนต่าง ๆ

   กลุ่มนิติบุคคลทั่วไป ด้วยการนำเสนอผลิตภัณฑ์หรือบริการที่ตรงกับความต้องการของ ลูกค้า
  รวมทั้งมุ่งสร้างความสัมพันธ์ที่ดีเนื่องจากกลุ่มนี้เป็นฐานลูกค้าบุคคลธรรมดาที่เป็นเจ้าของกิจการและจากเขตพื้นที่ต่างๆ

   กลุ่มลูกค้าอื่นๆ ได้แก่ สหกรณ์ออมทรัพย์ มูลนิธิต่าง ๆ กองทุนรวม
  กองทุนสำรองเลี้ยงชีพซึ่งจดทะเบียนแล้ว บริษัทฯ มีสัดส่วนของกลุ่มลูกค้านี้ประมาณร้อยละ 10-15
  โดยสร้างความสัมพันธ์และนำเสนอฐานะการเงินของบริษัทให้แก่ผู้บริหาร หรือผู้ที่มีอำนาจในการ
  ตัดสินใจลงทุนอย่างสม่ำเสมอ

(ค) การจำหน่ายและช่องทางการจำหน่าย

บริษัทฯ มีช่องทางการตลาดของผลิตภัณฑ์เงินฝากดังนี้

1) เจ้าหน้าที่การตลาด เป็นผู้ที่มีความรู้ความสามารถในธุรกิจการเงิน และได้เพิ่มจำนวนทีม
การตลาด เพื่อรองรับการขยายตัวของลูกค้า โดยทำการตลาดอย่างต่อเนื่อง
และเน้นการให้บริการที่มีประสิทธิภาพด้วยความเป็นมืออาชีพ

2) การทำตลาดแบบแบ่งเขตพื้นที่ความรับผิดชอบ โดยได้วางโครงสร้างและพัฒนาเจ้าหน้าที่
การตลาดเพื่อเริ่มทำการตลาดในบางพื้นที่ ได้แก่ บริเวณถนนพหลโยธิน สุขุมวิท
และในอาคารสำนักงานหรือกิจกรรมทางการเงินที่สำคัญเช่น Money Expo หรือ SET in the
City เป็นต้น

3) การแนะนำจากพนักงานในกลุ่มธนชาติ และบุคคลภายนอกที่เป็นที่ปรึกษาการวางแผนทาง
การเงิน (Financial Planning Advisor)

(2) ภาวะอุตสาหกรรมและการแข่งขัน

เงินรับฝากของบริษัทเงินทุน ณ สิ้นเดือนธันวาคม 2547 มีจำนวนทั้งสิ้น 254,872 ล้านบาท
ขยายตัวจาก ณ สิ้นปี 2546 ร้อยละ 17.90 เป็นตั๋วเงินจ่ายเมื่อสิ้นระยะเวลา 251,384 ล้านบาท
ตั๋วเงินจ่ายเมื่อทวงถาม 3,451 ล้านบาท และบัตรเงินฝาก 37 ล้านบาท
อย่างไรก็ตามอัตราดอกเบี้ยที่ยังทรงตัวอยู่ในระดับต่ำอย่างต่อเนื่อง ทำให้
ผู้ฝากเงินมีการกระจายการลงทุนไปยังการลงทุนประเภทอื่นที่ให้ผลตอบแทนสูงกว่าการฝากเงิน เช่น
การลงทุนใน กองทุนรวม การลงทุนในหลักทรัพย์ เป็นต้น

ในปี 2547 มีการแข่งขันในด้านเงินฝากด้านอัตราดอกเบี้ยเพิ่มขึ้น
ทั้งในกลุ่มของธนาคารของรัฐและบริษัทเงินทุนต่างๆ
และการสร้างความแตกต่างในผลิตภัณฑ์และบริการ รวมถึงให้บริการครบวงจรมากขึ้น
มีการฝึกอบรมพนักงานให้เป็นนักการขาย โดยเฉพาะพนักงานสายการตลาด
เพื่อเสนอผลิตภัณฑ์และบริการที่หลากหลายให้ สอดคล้องกับความต้องการของลูกค้า

คู่แข่งในตลาดเงินฝากของบริษัทเงินทุน นอกจากเป็นบริษัทเงินทุนจำนวน 18 แห่งด้วยกันแล้ว ยังมี
คู่แข่งอื่นทั้งที่เป็นคู่แข่งทางตรง ได้แก่ ธนาคารพาณิชย์เอกชนและธนาคารพาณิชย์ของรัฐจำนวน 13
แห่ง และคู่แข่ง ทางอ้อม ได้แก่ สถาบันการเงินที่มีธุรกรรมด้านการลงทุน
ซึ่งมีผลิตภัณฑ์ที่เทียบเคียงกับการรับฝากเงิน ซึ่งเป็น
ทางเลือกหนึ่งในการกระจายการลงทุนของลูกค้า เช่น บริษัทหลักทรัพย์
บริษัทหลักทรัพย์จัดการกองทุน บริษัทประกันชีวิต
อย่างไรก็ตามเมื่อพิจารณาเฉพาะบริษัทเงินทุนที่จดทะเบียนในตลาดหลักทรัพย์แห่งประเทศไทยแล้ว ณ
วันที่ 31 ธันวาคม 2547 บริษัทเงินทุน ธนชาติ จำกัด (มหาชน)
มีส่วนแบ่งตลาดเงินรับฝากจากประชาชนเป็นอันดับหนึ่ง คือ ร้อยละ 42.88

หน่วย : ล้านบาท

+------------------------+---------+-----------+---------+------------+
| บริษัท                   | ธันวาคม  |           | ธันวาคม  |            |
|                        | 2546    |           | 2547    |            |
+------------------------+---------+-----------+---------+------------+
|                        | เงินร    | ส่ว        | เงินร    | ส่วนแบ่งการต |
|                        | ับฝากจาก | นแบ่งการตล | ับฝากจาก | ลาด(ร้อยละ) |
|                        |         | าด(ร้อยละ) |         |            |
|                        | ประชาชน |           | ประชาชน |            |
+------------------------+---------+-----------+---------+------------+
| บริษัทเงินทุน ธนชาติ จำกัด   | 83,482  | 45.78     | 90,963  | 42.88      |
| (มหาชน)                |         |           |         |            |
+------------------------+---------+-----------+---------+------------+
| บริษัทเงินทุน ทิสโก้ จำกัด    | 33,235  | 18.22     | 39,205  | 18.48      |
| (มหาชน)                |         |           |         |            |
+------------------------+---------+-----------+---------+------------+
| บริษัทเงินทุน เกียรตินาคิน    | 18,683  | 10.24     | 32,872  | 15.49      |
| จำกัด (มหาชน)           |         |           |         |            |
+------------------------+---------+-----------+---------+------------+
| บริษัทเงินทุน สินอุตสาหกรรม  | 21,786  | 11.95     | 26,653  | 12.56      |
| จำกัด (มหาชน)           |         |           |         |            |
+------------------------+---------+-----------+---------+------------+
| บริษัทเงินทุน สินเอเซีย จำกัด | 12,485  | 6.85      | 10,735  | 5.06       |
| (มหาชน)                |         |           |         |            |
+------------------------+---------+-----------+---------+------------+
| บริษัทเงินทุน กรุงศรีอยุธยา   | 4,573   | 2.51      | 4,961   | 2.34       |
| จำกัด (มหาชน)           |         |           |         |            |
+------------------------+---------+-----------+---------+------------+
| บริษัทเงินทุน กรุงเทพธนาทร  | 5,217   | 2.86      | 4,661   | 2.20       |
| จำกัด (มหาชน)           |         |           |         |            |
+------------------------+---------+-----------+---------+------------+
| บริษัทเงินทุน บุคคลัภย์ จำกัด  | 2,903   | 1.59      | 2,097   | 0.99       |
| (มหาชน)                |         |           |         |            |
+------------------------+---------+-----------+---------+------------+
| รวม                    | 182,364 | 100.00    | 212,147 | 100.00     |
+------------------------+---------+-----------+---------+------------+

ที่มา: ตลาดหลักทรัพย์แห่งประเทศไทย

บริษัทฯ มีสถานะที่มั่นคงและมีศักยภาพในการแข่งขันที่สูง
มีการดำเนินธุรกิจทางการเงินอย่างครบวงจร โดยทีมผู้บริหารที่มีความเป็นมืออาชีพ
และมีความพร้อมทั้งด้านสินค้า ผลิตภัณฑ์ที่หลากหลาย โดยมุ่งเน้นการรักษาฐานลูกค้าเดิม
และขยายฐานลูกค้าใหม่โดยการเสริมสร้างความสัมพันธ์ที่ดีกับลูกค้า นำเสนอผลิตภัณฑ์ทางการเงิน
การลงทุนที่หลากหลาย และการบริการที่มีประสิทธิภาพ

ในปี 2547 ธนาคารแห่งประเทศไทยได้ออกแผนแม่บทพัฒนาระบบสถาบันการเงิน (Financial
Master Plan) จะมีผลต่อการปรับตัวของธนาคารพาณิชย์ และสถาบันการเงิน
เพื่อยกระดับองค์กรขึ้นเป็นธนาคารที่สามารถทำธุรกิจได้ทุกประเภทซึ่งจะมีผลต่อจำนวนสถาบันการเงินที่จะลดลง
แต่ การแข่งขันจะสูงขึ้นเพื่อเพิ่มความแข็งแกร่งของสถาบันการเงินต่อไป ทั้งนี้บริษัทฯ
ได้เตรียมความพร้อมเพื่อรองรับแผนแม่บทพัฒนาระบบสถาบันการเงิน (Financial Master
Plan) ซึ่งผู้ฝากเงินยังคงได้รับความมั่นใจ และได้รับบริการที่สะดวก รวดเร็ว
โดยเตรียมแนวทางในการ ควบรวมกิจการระหว่าง บมจ.เงินทุน ธนชาติ และ บมจ.ธนาคาร
ธนชาต ซึ่งจะช่วยเสริมสร้างศักยภาพการแข่งขันเพิ่มขึ้นดังนี้

1) มีสาขาเพิ่มขึ้นทั้งในเขตกรุงเทพฯ ปริมณฑล และต่างจังหวัด เพื่อให้บริการลูกค้าได้อย่างทั่วถึง
และสะดวกมากขึ้น

2) จัดทีมการตลาดที่มีศักยภาพ เพื่อดูแลลูกค้าแต่ละกลุ่มโดยเฉพาะ ได้แก่ กลุ่ม High Net Worth
และกลุ่มลูกค้าทั่วไป โดยนำเสนอบริการต่างๆ ที่แตกต่างกันตามความต้องการของลูกค้า

3) มีผลิตภัณฑ์ที่ครบวงจร รวมถึงธุรกรรมหลากหลายมากขึ้น เช่น เงินฝากประเภทออมทรัพย์
บัญชีกระแสรายวัน บริการชำระเงินตราต่างประเทศ บริการโอนเงินระหว่างประเทศ เป็นต้น
ซึ่งสามารถให้บริการ ลูกค้าได้มีประสิทธิภาพมากขึ้น

ธุรกิจบริการด้านสินเชื่อ

(1) นโยบายและลักษณะการตลาด

(ก) กลยุทธ์การแข่งขัน

บริษัทฯ ดำเนินกลยุทธ์การแข่งขันในธุรกิจเช่าซื้อรถยนต์ ดังนี้

1) ด้านราคา

บริษัทฯ
มีนโยบายกำหนดราคาให้สามารถแข่งขันในตลาดได้โดยไม่มุ่งเน้นการใช้นโยบายอัตราดอกเบี้ยต่ำเป็นแรงขับดันในการดำเนินการด้านตลาด
แต่ใช้อัตราดอกเบี้ยเดียวกับคู่แข่งขันในตลาดรถยนต์แต่ละประเภท อย่างไรก็ตามบริษัทฯ
อาจจะใช้นโยบายอัตราดอกเบี้ยต่ำ
เพื่อส่งเสริมการขายร่วมกับตัวแทนจำหน่ายรถยนต์ในช่วงเทศกาลบางช่วงเท่านั้น

2) ด้านบริการ

กระบวนการในการพิจารณาอนุมัติสินเชื่อเป็นไปด้วยความรวดเร็ว นับตั้งแต่การออกพบลูกค้า
การตรวจสอบเครดิต การแจ้งผลการพิจารณาให้ลูกค้าทราบผลการพิจารณาได้ภายในระยะเวลา 1
วันหลังจากได้รับข้อมูลประกอบการพิจารณาสินเชื่อครบถ้วน
การออกเช็คให้แก่ดีลเลอร์จะต้องดำเนินการให้เสร็จภายใน 3
วันทำการนับจากวันที่ดีลเลอร์ส่งลูกค้าให้แก่บริษัทฯ
โดยธนชาติได้เน้นการนำเทคโนโลยีคอมพิวเตอร์ในการบันทึกข้อมูลโดยใช้คอมพิวเตอร์ Note Book
เป็นเครื่องมือแก่เจ้าหน้าที่การตลาด Online ข้อมูลสู่ส่วนกลางเพื่อเพิ่มประสิทธิภาพในการทำงาน
และเพื่อให้บริการเช่าซื้อแก่ลูกค้าได้รวดเร็วขึ้น

3) ด้านการส่งเสริมการขาย

บริษัทฯ
มีการจัดแคมเปญร่วมกับตัวแทนจำหน่ายเพื่อจัดงานมอเตอร์โชว์ตามห้างสรรพสินค้าชั้นนำทั่วไปและมีการออกบูธในงานมหกรรมรถยนต์ในแต่ละปี
รวมทั้งมีการส่งเสริมการขาย โดยให้ตัวแทนจำหน่ายสะสมคะแนนเพื่อแลกของรางวัล
หรือโปรแกรมท่องเที่ยวทั้งในประเทศและต่างประเทศ นอกจากนี้ยังสมนาคุณแก่ ลูกค้าเช่าซื้อ เช่น
จัดโครงการผ่อนรถลุ้นโชคกับธนชาติ เพื่อส่งเสริมการขายอย่างต่อเนื่อง เป็นต้น

4) ด้านการบริหารความสัมพันธ์กับลูกค้า

บริษัทฯ ได้ริเริ่มโครงการต่าง ๆ เพื่อเพิ่มการใช้บริการของธนชาติ เช่น โครงการเช่าซื้อรถคันที่
2 สำหรับลูกค้าปัจจุบันที่มีประวัติการผ่อนชำระดี และเพื่อเพิ่มความพึงพอใจแก่ลูกค้า ในด้านศูนย์
Call Center
บริษัทได้ปรับปรุงหน่วยงานเพื่อรองรับปริมาณฐานลูกค้าที่เพิ่มขึ้นในการรับฟังข้อติชมและแก้ไขปัญหาต่าง
ๆ ของลูกค้า

(ข) กลุ่มลูกค้าเป้าหมาย

กลุ่มลูกค้าเป้าหมายสำหรับสินเชื่อเช่าซื้อรถยนต์ทั้งรถยนต์ใหม่และรถยนต์มือสองของบริษัทฯ ได้แก่
กลุ่มลูกค้ารายย่อยทั้งในกรุงเทพมหานครและภูมิภาค บริษัท และหน่วยงานราชการต่าง ๆ

(ค) การจำหน่ายและช่องทางการจำหน่าย

ด้านการจำหน่ายและช่องทางการจำหน่ายในธุรกิจเช่าซื้อ บริษัทฯ ใช้บุคลากรทั้งในกรุงเทพฯ
และภูมิภาคเพื่อเจาะกลุ่มตัวแทนจำหน่ายรถยนต์ทุกยี่ห้อซึ่งเป็นจุดที่เข้าถึงลูกค้าโดยตรง
นอกจากช่องทางดังกล่าวแล้วยังใช้แนวทางการตลาดอื่น ดังนี้

1) จัดเช่าซื้อรถยนต์สวัสดิการให้กับบริษัทขนาดใหญ่ โดยจัดโครงการที่ให้เงื่อนไขเป็นพิเศษ
โดยมุ่งเน้นบริษัทขนาดใหญ่ที่มีความต้องการ และเป็นบริษัทที่มีความมั่นคงสูง

2) จัดเช่าซื้อรถยนต์แก่หน่วยงานราชการหรือหน่วยงานของรัฐที่มีความต้องการรถยนต์จำนวนมาก
และจัดเช่าซื้อรถยนต์ประจำตำแหน่งให้กับข้าราชการระดับสูง

3) จัดเช่าซื้อรถยนต์ให้แก่ผู้บริหารของบริษัททั่ว ๆ ไป

4) จัดเช่าซื้อรถยนต์ให้ธุรกิจโรงแรมสำหรับเป็นรถยนต์ใช้รับรองลูกค้าของโรงแรม

5) จัดเช่าซื้อรถยนต์ผ่านทีมงาน FPA (Financial Planning Advisor) ที่จะทำหน้าที่เป็น
ตัวแทนขายผลิตภัณฑ์ของกลุ่มธนชาติ

6) พัฒนาการขายช่องทางใหม่ โดยร่วมกับตัวแทนจำหน่าย ในลักษณะแคมเปญพิเศษแก่กลุ่ม
ลูกค้าเฉพาะ เช่น กลุ่มแพทย์ ทันตแพทย์ และอาจารย์ระดับมหาวิทยาลัย เป็นต้น

  7) เพิ่มช่องทางผ่านฐานลูกค้าของกลุ่มธนชาติ (Cross Selling)
  โดยเน้นกลุ่มลูกค้าที่มีศักยภาพ

8) เพิ่มช่องทางด้านอินเทอร์เน็ตในการให้บริการเช่าซื้อ (Credit Online)
เพื่อความสะดวกและความรวดเร็วในการรับรู้ข้อมูลข่าวสารและการอนุมัติสินเชื่อได้ในอนาคต

(2) ภาวะอุตสาหกรรมและการแข่งขัน

อุตสาหกรรมรถยนต์เป็นอุตสาหกรรมขนาดใหญ่ที่มีความสำคัญต่อระบบเศรษฐกิจของประเทศ
โดยเฉพาะในด้านการส่งออกและการจ้างงาน
โดยอุตสาหกรรมรถยนต์มีการขยายตัวอย่างต่อเนื่องโดยมีปัจจัยสนับสนุนจากอัตราดอกเบี้ยที่อยู่ในระดับต่ำ
นโยบายเชิงรุกของสถาบันการเงินในการปล่อยเช่าซื้อรถยนต์ที่เพิ่มมากขึ้นช่วยกระตุ้นให้มีปริมาณความต้องการบริโภคเพิ่มขึ้นอย่างต่อเนื่องในช่วงที่ผ่านมา
ส่งผลต่อยอดขายรถยนต์ในประเทศเติบโตอย่าง ต่อเนื่อง
ทั้งนี้ยอดขายรวมในประเทศตั้งแต่เดือนมกราคมถึงธันวาคม 2547 มีทั้งสิ้น 626,024 คัน
คิดเป็นอัตราการเจริญเติบโตร้อยละ 17 จากช่วงเดียวกันของปีที่แล้ว
และยังมีทิศทางการขยายตัวอย่างต่อเนื่องตามแนวโน้มเศรษฐกิจของประเทศที่กำลังขยายตัว
ถึงแม้ว่าในช่วงครึ่งปีหลังจะมีปัญหาในเรื่องราคาน้ำมันที่ผันผวนและสูงขึ้นตลอดเวลาก็ตาม

ภาพลักษณ์ของอุตสาหกรรมรถยนต์เปลี่ยนไป
จากเดิมที่เป็นการผลิตเพื่อตอบสนองความต้องการบริโภคภายในประเทศเป็นหลัก
ปรับเปลี่ยนมาสู่การผลิตเพื่อส่งออกไปขายยังต่างประเทศด้วยในปัจจุบัน
ทั้งนี้เนื่องจากนโยบายของภาครัฐที่จะผลักดันให้ประเทศไทยเป็น “Detroit of Asia”
และการเปิดเสรีทางการค้า
ทำให้บริษัทรถยนต์ขนาดใหญ่เริ่มมีการย้ายฐานการผลิตเข้ามาใช้ไทยเป็นฐานในการผลิตเพื่อส่งออกเพิ่มขึ้น
ซึ่งส่งผลดีต่ออุตสาหกรรมรถยนต์และอุตสาหกรรมที่ต่อเนื่อง รวมถึงอุตสาหกรรมเช่าซื้อด้วย

ในส่วนของธุรกิจเช่าซื้อรถยนต์ในปี 2547
ขยายตัวสูงขึ้นตามตลาดรถยนต์ซึ่งสูงกว่าระดับก่อนวิกฤตเศรษฐกิจ
และโดยรวมแล้วตลาดเช่าซื้อมีการแข่งขันรุนแรงขึ้น
ทั้งจากผู้ประกอบการรายเก่าและรายใหม่ที่มาจากบริษัทรถยนต์และบริษัทข้ามชาติ
โดยการแข่งขันด้านอัตราดอกเบี้ย (Price War) เป็นหลัก และยังมีการแข่งขันกัน
รุนแรงขึ้นทั้งในด้านเงื่อนไขการเช่าซื้อที่พิเศษ การให้ผลตอบแทน และการจัดกิจกรรมต่างๆ
ร่วมกันกับดีลเลอร์ และการให้บริการหลังการขายที่ต้องรวดเร็วประทับใจ
โดยสัดส่วนการให้เช่าซื้อรถยนต์คาดว่าจะเพิ่มขึ้นเป็นร้อยละ 70 ของยอดขายรถยนต์ทั้งสิ้น
ซึ่งจากการคาดการณ์ก่อนหน้านี้น่าจะอยู่ที่ระดับร้อยละ 65 ของยอดขายรถยนต์ทั้งสิ้น
การเติบโตมีผลจากปัจจัยหลายประการ เช่น ความมั่นใจในเสถียรภาพทางการเมืองและเศรษฐกิจ
ประกอบกับภาวะดอกเบี้ยต่ำ การแข่งขันที่รุนแรงระหว่างสถาบันการเงินผู้ให้เช่าซื้อ
และความร่วมมือกันระหว่างบริษัทรถยนต์กับบริษัทผู้ให้เช่าซื้อรถยนต์ในกลุ่มบริษัทผู้จำหน่ายรถยนต์ในการนำเสนอเงื่อนไขพิเศษให้กับลูกค้า
เป็นต้น ซึ่งในช่วงปีที่ผ่านมาทางบริษัทผู้ผลิตรถยนต์หลายรายมีการเปลี่ยนแปลงด้านโครงสร้างผู้ถือหุ้น
โดยบริษัทแม่จากต่างประเทศจะเข้ามาเป็นผู้ถือหุ้นใหญ่
ทำให้มีการเปลี่ยนแปลงในด้านนโยบายการบริหารงานและทิศทางการประกอบธุรกิจ

สำหรับตลาดรถยนต์มือสองมีการเติบโตเช่นกัน โดยมีเหตุผลหลัก คือ ยอดขายรถยนต์ใหม่ที่เพิ่มขึ้น
ทำให้มีการเปลี่ยนผู้ครอบครองเพิ่มขึ้นตาม และราคาของรถยนต์มือสองที่ถูกลง
มีการแข่งขันระหว่างกลุ่มผู้ให้เช่าซื้อรถยนต์มือสองทั้งในด้านอัตราดอกเบี้ย เงื่อนไขการเช่าซื้อ
การสร้างความสัมพันธ์ที่ดีกับผู้ประกอบการ
และเนื่องจากตลาดเช่าซื้อรถยนต์มือสองยังให้ผลตอบแทนที่สูงกว่าและเป็นตลาดที่ใหญ่กว่าตลาดรถยนต์ใหม่
กลุ่มผู้ให้เช่าซื้อในตลาดรถยนต์ใหม่หลายรายได้หันไปให้เช่าซื้อรถยนต์มือสองกันมากขึ้น
ทำให้การแข่งขันรุนแรงมากกว่าปีที่ผ่านๆ มา โดยเห็นได้จากเงื่อนไขการให้เช่าซื้อในตลาด เช่น
การผ่อนผันจำนวนปีของรถยนต์มือสองที่ต้องการทำเช่าซื้อ การลดลงของเงินดาวน์ เป็นต้น

การแข่งขันในตลาดเช่าซื้อรถยนต์ ผู้ที่ครอบครองส่วนแบ่งตลาดต้องมีความพร้อมทั้งด้านต้นทุน
เครือข่ายพื้นที่ที่สามารถครอบคลุมการให้บริการเช่าซื้อ การเพิ่มช่องทางการขาย
และการร่วมมือทางการตลาดกับผู้แทนจำหน่ายรถยนต์

กลุ่มผู้ประกอบธุรกิจเช่าซื้อรถยนต์ในไทยที่เป็นคู่แข่งของบริษัทฯ แบ่งเป็น 4 กลุ่มใหญ่ ได้แก่

1) กลุ่มสถาบันการเงินในประเทศ ได้แก่ บริษัท สยามพาณิชย์ลีสซิ่ง จำกัด (มหาชน) บริษัท
เงินทุน สินอุตสาหกรรม จำกัด (มหาชน) บริษัทเงินทุน เกียรตินาคิน จำกัด (มหาชน)
บริษัทเงินทุน ทิสโก้ จำกัด (มหาชน)

2) กลุ่มบริษัทจากต่างประเทศ ได้แก่ บริษัท จีอีแคปปิตอล ออโต้ลีส จำกัด (มหาชน) และบริษัท
สแตนดาร์ดชาร์เตอร์ด (ประเทศไทย) จำกัด เป็นต้น
ซึ่งมีความได้เปรียบด้านเงินทุนและความคล่องตัวในการบริหารงาน
เนื่องจากการดำเนินงานไม่ได้อยู่ภายใต้กฎระเบียบของธนาคารแห่งประเทศไทย

3) กลุ่มบริษัทให้เช่าซื้อที่อยู่ในกลุ่มของบริษัทผู้จำหน่ายรถยนต์
มีความได้เปรียบด้านความสัมพันธ์กับบริษัทแม่ ทำให้มียอดการเช่าซื้อที่แน่นอนกว่า
อย่างไรก็ตามการทำตลาดค่อนข้างจำกัดเฉพาะยี่ห้อนั้น ๆ ได้แก่ บริษัทโตโยต้า ลีสซิ่ง
(ประเทศไทย) จำกัด บริษัท เมอร์ซีเดสเบนซ์ ลีสซิ่ง (ประเทศไทย) จำกัด บริษัท ไพรมัส ลีสซิ่ง
จำกัด (เน้นการให้เช่าซื้อในกลุ่มรถยนต์ยี่ห้อฟอร์ด) บริษัท ไทยออโต้เซลล์ จำกัด
(เน้นการให้เช่าซื้อในกลุ่ม รถยนต์ยี่ห้ออีซูซุ) บริษัท ฮอนด้า ลีสซิ่ง จำกัด และบริษัท บีเอ็มดับเบิ้ลยู
ลีสซิ่ง จำกัด

4) กลุ่มธนาคารพาณิชย์
ที่จะเป็นกลุ่มใหม่หลังจากที่ธนาคารแห่งประเทศไทยอนุญาตให้ดำเนินธุรกิจเช่าซื้อได้

บริษัทฯ มุ่งเน้นการแข่งขันด้านการให้บริการที่รวดเร็ว
ส่วนการแข่งขันด้านอัตราดอกเบี้ยเช่าซื้อจะใช้กับการเช่าซื้อรถยนต์กลุ่มที่ตลาดนิยม เช่น ฮอนด้า
โตโยต้า อย่างไรก็ตามบริษัทที่มีต้นทุนทางการเงินสูงจะเลี่ยง
การแข่งขันกับบริษัทที่มีต้นทุนทางการเงินต่ำ แต่จะเจาะกลุ่มตลาดต่างจังหวัด
หรือให้เช่าซื้อรถยนต์มือสอง หรือ รถยนต์บางประเภทที่มีการแข่งขันน้อย เช่น รถบรรทุกขนาดใหญ่
รถบรรทุก 6 ล้อ เป็นต้น

บริษัทฯ มั่นใจว่า ศักยภาพของบริษัทฯ ที่มีฐานของเงินทุนที่แข็งแกร่ง ความมีชื่อเสียงของบริษัทฯ
ในด้านความมั่นคง ความพร้อมของบุคลากร และความสามารถในการระดมทุนด้วยทุนที่ต่ำ
ตลอดจนการมีเครือข่ายที่ครบวงจรของบริษัทในกลุ่ม ได้แก่ บริษัท ธนชาติประกันภัย จำกัด
จะทำให้สามารถบรรลุเป้าหมายของการเป็นบริษัทที่ให้บริการสินเชื่อรถยนต์ครบวงจร
และเป็นบริษัทชั้นนำในประเทศได้ด้วยจุดแข็งดังนี้

1) การมีสำนักงานในกรุงเทพฯ และสำนักอำนวยสินเชื่อในภูมิภาค ได้แก่ เชียงใหม่ พิษณุโลก
อุดรธานี ขอนแก่น นครราชสีมา ชลบุรี ภูเก็ต สุราษฎร์ธานี หาดใหญ่ สระบุรี นครสวรรค์
พระนครศรีอยุธยา นครศรีธรรมราช นครปฐม อุบลราชธานี และระยอง ทำให้บริษัทฯ
มีเครือข่ายสำนักงานอำนวยสินเชื่อที่ครอบคลุม
พื้นที่มากกว่าคู่แข่งรายอื่นและข้อได้เปรียบดังกล่าวสร้างความพร้อมให้บริษัทฯ
สามารถเพิ่มส่วนแบ่งทางการตลาดได้รวดเร็วยิ่งขึ้น

2) การมีเจ้าหน้าที่การตลาดที่มีประสบการณ์จำนวนมาก สามารถให้บริการลูกค้าได้ครอบคลุม
พื้นที่ทั่วประเทศไทยอย่างรวดเร็ว

3) การจัดกิจกรรมส่งเสริมการตลาดกับดีลเลอร์และลูกค้าอย่างต่อเนื่อง

4) การมีข้อมูลทางการตลาด ซึ่งรวบรวมข้อมูลความเคลื่อนไหวของตลาดรถยนต์ยี่ห้อต่างๆ
ข้อมูลอุตสาหกรรมเช่าซื้อ การวิเคราะห์พฤติกรรมผู้บริโภค และข้อมูลเศรษฐกิจโดยรวมของประเทศ
โดยค้นหาและเก็บรวบรวมจากศูนย์วิจัยและแหล่งข้อมูลต่างๆ ที่เชื่อถือได้
ทำให้สามารถวิเคราะห์ข้อมูลต่างๆ ได้อย่างมี ประสิทธิภาพมากขึ้น
และส่งผลให้เกิดข้อได้เปรียบในการแข่งขัน

5) การพัฒนาฐานข้อมูลลูกค้า โดยการพัฒนาระบบการจัดการข้อมูล (MIS) ของลูกค้าอย่าง
ต่อเนื่อง
ทำให้สามารถวิเคราะห์และประเมินคุณสมบัติของลูกค้าจากฐานข้อมูลขนาดใหญ่ที่มีอยู่ได้อย่างถูกต้องและรวดเร็ว
ซึ่งส่งผลบวกในหลายๆ ด้าน เช่น การพัฒนาผลิตภัณฑ์ การสร้างความพึงพอใจให้ลูกค้าอย่างต่อเนื่อง
เป็นต้น

6) ภาพลักษณ์ของบริษัทฯ เพื่อสื่อสารให้ลูกค้ามีความมั่นใจในเรื่องความมั่นคงของบริษัทฯ
ความเป็นธรรมและความรับผิดชอบที่บริษัทฯ มีต่อลูกค้า

สำหรับแนวโน้มธุรกิจบริการด้านสินเชื่อในปี 2548 โดยเฉพาะสินเชื่อเช่าซื้อรถยนต์
มีแนวโน้มขยายตัวตามการเติบโตของยอดจำหน่ายรถยนต์ในประเทศที่คาดว่าจะมีประมาณ
650,000–700,000 คัน หรือเพิ่มขึ้นจากปี 2547 ที่มียอดจำหน่ายรถยนต์ในประเทศประมาณ
626,024 คัน จึงเป็นแรงผลักดันให้ธุรกิจเช่าซื้อรถยนต์เติบโตต่อไป

ธุรกิจทรัพย์สินรอการขาย

บริษัทฯ มีนโยบายในการบริหารทรัพย์สินรอการขายดังนี้

(1) นโยบายและลักษณะการตลาด

(ก) กลยุทธ์การแข่งขัน

1) เพิ่มมูลค่าให้กับทรัพย์สิน (Value-Added)

2) ปรับปรุงซ่อมแซมทรัพย์สินให้พร้อมขาย

3) ดูแลทรัพย์สินไม่ให้เสื่อมสภาพ ในขณะที่ยังจำหน่ายไม่ได้

4) ดำเนินนโยบายการตลาดเชิงรุก

5) เพิ่มช่องทางการจัดจำหน่ายมากขึ้น โดย

 ใช้การขายผ่านเครือข่ายต่าง ๆ เช่น Broker FPA พนักงานขายอิสระ เป็นต้น

   เพิ่มรูปแบบในการขาย โดยการใช้วิธีการจัดการประมูล

   จัดกลุ่มทรัพย์สินรายย่อย เพื่อจัดทำบ้านพร้อมอยู่

   จัดกลุ่มทรัพย์สินรายใหญ่ พร้อมศึกษาความเป็นไปได้เบื้องต้น
  เพื่อทำการเสนอขายต่อกลุ่มเป้าหมายโดยตรง

 เพิ่มการโฆษณาประชาสัมพันธ์ให้เกิดการรับรู้กับลูกค้ากลุ่มเป้าหมายและตัวแทน ขายต่าง ๆ

(ข) กลุ่มลูกค้าเป้าหมาย

แนวทางในการบริหารทรัพย์สินของบริษัทฯ
เพื่อให้สามารถเข้าถึงกลุ่มลูกค้าเป้าหมายของทรัพย์สินแต่ละประเภทนั้น บริษัทฯ
ได้ดำเนินการแบ่งกลุ่มทรัพย์สินรอการขายที่ดูแลออกเป็น 3 กลุ่ม ได้แก่ กลุ่มทรัพย์สิน พร้อมขาย
กลุ่มที่ดินเปล่า และกลุ่มทรัพย์สินให้เช่า โดยแต่ละกลุ่มทรัพย์สินนั้นจะมีลักษณะของกลุ่มเป้าหมายที่
แตกต่างกันออกไป ซึ่งบริษัทฯ สามารถแบ่งกลุ่มเป้าหมายออกเป็น 2 กลุ่มใหญ่ คือ

1) กลุ่มลูกค้ารายย่อย ได้แก่ กลุ่มผู้ต้องการที่อยู่อาศัย (บ้านหลังแรก)
และกลุ่มผู้ลงทุนรายย่อยที่ต้องการหาผลตอบแทนในการลงทุนอสังหาริมทรัพย์

2) กลุ่มลูกค้ารายใหญ่ ได้แก่ กลุ่มบริษัทพัฒนาที่ดิน และกลุ่มผู้ลงทุนรายใหญ่ ที่ต้องการหา
ผลตอบแทนในการลงทุนอสังหาริมทรัพย์ และกองทุนต่าง ๆ ที่สนใจลงทุนในอสังหาริมทรัพย์

(ค) ช่องทางการจัดจำหน่าย

ตามนโยบายการตลาดเชิงรุก ซึ่งมีการเพิ่มช่องทางการจัดจำหน่ายเพิ่มมากขึ้น ในลักษณะ
E–Commerce นั้น เพื่อตอบสนองความต้องการด้านการให้ข้อมูล
และเพื่อความรวดเร็วของช่องทางการจำหน่ายของบริษัทฯ ในช่องทางอื่น ๆ ด้วย อันได้แก่

 ตัวแทนนายหน้า

 FPA (Financial Planning Advesor)

 พนักงานภายในองค์กร

 บุคคลภายนอกทั่วไป

 ผ่าน Internet

 งานมหกรรมต่างๆ เช่น มหกรรมบ้านและคอนโด 2004 ที่ เมืองทองธานี, NPA Grand Sale,
มหกรรมบ้านธนาคารที่เชียงใหม่ ชลบุรี นครราชสีมา เป็นต้น

(2) ภาวะอุตสาหกรรมและการแข่งขัน

ปี 2547 ทรัพย์สินรอการขาย (NPA) ในระบบสถาบันการเงิน ณ สิ้นเดือนตุลาคม
ยังคงอยู่ในระดับสูง โดยมีมูลค่าทั้งสิ้น 188,720 ล้านบาท เพิ่มขึ้นจากช่วงเดียวกันของปีก่อนร้อยละ
8.7 ส่วนใหญ่เป็นทรัพย์สินรอการขายของธนาคารพาณิชย์ไทย 12 แห่ง มีมูลค่าถึง 163,171
ล้านบาท รองลงมาได้แก่ ธนาคารอาคารสงเคราะห์ มีมูลค่า 15,795 ล้านบาท และบริษัทเงินทุน
16 แห่ง 9,326 ล้านบาท โดยทรัพย์สินรอการขายในส่วนของ บมจ.เงินทุน ธนชาติ มีมูลค่าทั้งสิ้น
3,160 ล้านบาท ลดลงจากช่วงเดียวกันของปีก่อนที่มีมูลค่า 3,421 ล้านบาท หรือลดลงร้อยละ 7.6
ทั้งนี้เอสแอนด์พี คาดว่า ณ สิ้นปี 2547 NPA ทั้งระบบจะอยู่ที่ร้อยละ 22-25 ของสินเชื่อทั้งหมด

ทรัพย์สินรอการขายที่อยู่ในระบบสถาบันการเงินปี 2544-2547

มูลค่า : ล้านบาท

+-------------------+-----+-----+-----+-----+-------+------+-------+
| สถาบันการเงิน       | ธ   | ธ   | ธ   | ต   | อัตร   |      |       |
|                   | .ค. | .ค. | .ค. | .ค. | าการข |      |       |
|                   | 2   | 2   | 2   | 2   | ยายตัว |      |       |
|                   | 544 | 545 | 546 | 547 | (ร    |      |       |
|                   |     |     |     |     | ้อยละ) |      |       |
+-------------------+-----+-----+-----+-----+-------+------+-------+
|                   |     |     |     |     | ปี     | ปี    | ปี     |
|                   |     |     |     |     | 44-45 | 4    | 46-47 |
|                   |     |     |     |     |       | 5-46 |       |
+-------------------+-----+-----+-----+-----+-------+------+-------+
| 1. ธนาคารพาณิชย์ไทย | 1   | 1   | 1   | 1   | 9.7   | -3.7 | 10.8  |
| 12 แห่ง            | 39, | 52, | 47, | 63, |       |      |       |
|                   | 380 | 901 | 275 | 171 |       |      |       |
+-------------------+-----+-----+-----+-----+-------+------+-------+
| 2. บริษัทเงินทุน 16   | 12, | 10, | 9,  | 9,  | -21.1 | -5.0 | -0.1  |
| แห่ง               | 751 | 062 | 560 | 326 |       |      |       |
+-------------------+-----+-----+-----+-----+-------+------+-------+
| 3.                | 13, | 15, | 15, | 15, | 17.8  | 2.9  | -2.4  |
| ธน                | 044 | 360 | 811 | 795 |       |      |       |
| าคารอาคารสงเคราะห์ |     |     |     |     |       |      |       |
+-------------------+-----+-----+-----+-----+-------+------+-------+
| 4.                | 379 | 481 | 476 | 266 | 26.9  | -1.0 | -44.1 |
| ธนา               |     |     |     |     |       |      |       |
| คารพาณิชย์ต่างประเทศ |     |     |     |     |       |      |       |
+-------------------+-----+-----+-----+-----+-------+------+-------+
| 5.                | 470 | 508 | 427 | 162 | 8.1   | -    | -62.1 |
| บริษัทเครดิตฟองซิเอร์  |     |     |     |     |       | 15.9 |       |
+-------------------+-----+-----+-----+-----+-------+------+-------+
| รวมทั้งสิ้น           | 1   | 1   | 1   | 1   | 8.0   | -3.2 | 8.7   |
|                   | 66, | 79, | 73, | 88, |       |      |       |
|                   | 024 | 312 | 549 | 720 |       |      |       |
+-------------------+-----+-----+-----+-----+-------+------+-------+

ที่มา: ธนาคารแห่งประเทศไทย รวบรวมโดย ส่วนข้อมูลที่อยู่อาศัย
ฝ่ายวิชาการและศูนย์ข้อมูลที่อยู่อาศัย ธอส.

อย่างไรก็ตามภาวะเศรษฐกิจในปี 2547 ที่ยังคงขยายตัวอย่างต่อเนื่อง
อัตราดอกเบี้ยที่อยู่ในระดับต่ำ ความต้องการอสังหาริมทรัพย์ในตลาดยังมีอยู่จำนวนมาก
ผู้บริโภคให้ความสนใจบ้านมือสองมากขึ้น เนื่องจากความได้เปรียบด้านทำเลที่ตั้ง ราคาขาย
และความพร้อมในการเข้าอยู่ได้ทันที และผลจากการเร่งปรับโครงสร้างหนี้
ได้ส่งผลต่อตัวเลขทรัพย์สินรอการขายที่อยู่ในพอร์ตของสถาบันการเงินแต่ละแห่งเพิ่มขึ้น
ทำให้สถาบันการเงินแต่ละแห่งนำทรัพย์สินรอการขายหรือบ้านมือสองออกขาย
เพื่อเป็นทางเลือกให้กับประชาชนที่ต้องการซื้อที่อยู่อาศัย
และเพื่อระบายทรัพย์สินรอการขายออกจากระบบ
รวมทั้งเป็นการแปลงสภาพสินทรัพย์ให้กลับมาเป็นรายได้ โดยผ่านช่องทางการจำหน่ายต่างๆ เช่น
ร่วมกับสมาคมสินเชื่อที่อยู่อาศัย จัดงานมหกรรมอสังหาริมทรัพย์ของสถาบันการเงิน ครั้งที่ 3
หรือเอ็นพีเอ แกรนด์เซล โดยสถาบันการเงินแต่ละแห่งต่างนำกลยุทธ์หลากหลายรูปแบบมาใช้
เป็นต้นว่า การลดราคา การกำหนดอัตราดอกเบี้ยสินเชื่อที่อยู่อาศัยในระดับต่ำ
บางแห่งกำหนดอัตราดอกเบี้ย 0% ในปีแรก การไม่คิดค่าประเมิน การให้สินเชื่อรูปแบบพิเศษ
วงเงินกู้พิเศษสุดสำหรับผู้ที่ต้องการซื้อบ้านมือสอง
และการนำเสนอกลยุทธ์การตลาดแบบโพสต์มาเก็ตติ้ง
ซึ่งจะทำให้เกิดการติดต่อและซื้อขายกับผู้บริโภคโดยตรง

สำหรับแนวโน้มในปี 2548 ธุรกิจอสังหาริมทรัพย์มีแนวโน้มที่จะขยายตัวอย่างมีเสถียรภาพ
เนื่องจากคาดว่าความต้องการที่อยู่อาศัยจะยังคงมีอยู่อย่างต่อเนื่อง
และอัตราดอกเบี้ยจะมีการปรับตัวสูงขึ้นไม่รุนแรงมากนัก
สำหรับทรัพย์สินรอการขายของสถาบันการเงินต่างๆ คาดว่าจะยังคงมีการแข่งขันที่รุนแรง
เพื่อเร่งจำหน่ายทรัพย์สิน รอการขายให้ได้ตามเกณฑ์ข้อบังคับของธนาคารแห่งประเทศไทย

3.1.3 การจัดหาผลิตภัณฑ์และบริการ

(1) แหล่งที่มาของเงินทุน

บริษัทฯ
ดำเนินการโดยใช้แหล่งเงินทุนส่วนใหญ่ที่มาจากเงินกู้ยืมและเงินรับฝากในรูปตั๋วสัญญาใช้เงินจากประชาชน
ส่วนบริษัทในกลุ่มที่ประกอบธุรกิจให้เช่าซื้อและลีสซิ่ง ได้แก่ บริษัท ธนชาติกรุ๊ป ลีสซิ่ง จำกัด บริษัท
ธนชาติลีสซิ่ง 2000 จำกัด และบริษัท เนชั่นแนลลีซซิ่ง จำกัด ซึ่งยังมีธุรกรรมไม่มากนั้น
ในกรณีที่มีการให้สินเชื่อจะใช้แหล่งเงินทุนจากส่วนของผู้ถือหุ้น ซึ่งประกอบด้วยทุนเรือนหุ้น
กำไรสะสม และเงินกู้ยืมจากบริษัทแม่หรือสถาบัน การเงินอื่น ๆ

(2) การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ณ วันที่ 31 ธันวาคม 2547 บริษัทฯ ไม่มีรายการเงินให้สินเชื่อ เงินรับฝาก
และภาระผูกพันแก่กิจการที่บริษัทฯ กรรมการ
หรือพนักงานระดับผู้อำนวยการฝ่ายขึ้นไปถือหุ้นรวมกันเกินกว่าร้อยละ 10
ขึ้นไปของทุนที่ชำระแล้วของกิจการนั้น

(3) ความสามารถในการดำรงเงินกองทุน

บริษัทฯ
มีนโยบายในการดำรงเงินกองทุนเป็นอัตราส่วนกับสินทรัพย์เสี่ยงและภาระผูกพันไว้ไม่น้อยกว่าที่ธนาคารแห่งประเทศไทยกำหนดไว้
ทั้งนี้ย่อมขึ้นกับตัวเลขของข้อมูลที่ใช้ในการคำนวณเงินกองทุนต่อสินทรัพย์และภาระผูกพันซึ่งเปลี่ยนแปลงในแต่ละเดือนด้วย
ณ วันที่ 31 ธันวาคม 2547 บริษัทเงินทุน ธนชาติ จำกัด (มหาชน)
ดำรงเงินกองทุนทั้งหมดต่อสินทรัพย์เสี่ยงร้อยละ 10.16 และเงินกองทุนชั้นที่ 1
ต่อสินทรัพย์เสี่ยงร้อยละ 8.51 สูงกว่าอัตราขั้นต่ำที่ธนาคารแห่งประเทศไทยกำหนดไว้ที่ 8.00 และ
4.00 ตามลำดับ

(4) สภาพคล่อง

บริษัทฯ มีนโยบายในการดำรงสภาพคล่องในอัตราที่สูงกว่าที่ธนาคารแห่งประเทศไทยกำหนด
โดยมีสภาพคล่องส่วนเกินในจำนวนที่เหมาะสมและมีฐานะเป็นผู้ให้กู้ในตลาดเงิน และในทุกสัปดาห์
บริษัทฯ ได้จัดให้มีการประชุมคณะกรรมการบริหารสภาพคล่องและอัตราดอกเบี้ย (Assets and
Liabilities Committee : ALCO) เพื่อพิจารณาข้อมูลด้านสินเชื่อ เงินลงทุน และเงินฝาก
ในการกำหนดแนวทางบริหารสภาพคล่องให้สอดคล้องกับภาวะตลาดเงิน ตลาดทุน
พฤติกรรมของผู้ฝากเงิน ตลอดจนสถานการณ์ทางเศรษฐกิจที่บริษัทฯ ได้ประเมินและหารือใน ALCO
ด้วย สำหรับรายละเอียดสภาพคล่องของบริษัทฯ เปิดเผยไว้ในหน้าที่ 10-13 หัวข้อปัจจัยความเสี่ยง

3.2 ธุรกิจธนาคาร

3.2.1 ลักษณะผลิตภัณฑ์และบริการ

ธนาคารธนชาต จำกัด (มหาชน)
ประกอบกิจการธนาคารพาณิชย์ตามกฎหมายว่าด้วยการธนาคารพาณิชย์ ณ วันที่ 31 ธันวาคม 2547
ธนาคารมีสาขารวมจำนวน 13 สาขา และมีเครื่อง ATM
ที่ติดตั้งอยู่ในสาขาและนอกสาขาให้บริการรวมทั้งสิ้น จำนวน 20 เครื่อง
ซึ่งมีศูนย์กลางการดำเนินงานและให้บริการที่สำนักงานใหญ่

ธนาคารมีการให้บริการ ดังนี้

(1) บริการเงินฝาก

  ให้บริการรับฝากเงิน ทั้งฝากประจำ ฝากเผื่อเรียก ฝากประจำรายงวด
  และเงินฝากบัญชีกระแสรายวัน

(2) บริการสินเชื่อ

ให้บริการสินเชื่อทั้งสินเชื่อเพื่อส่งเสริมการประกอบธุรกิจ การลงทุน สินเชื่อเพื่อการเคหะ
ตลอดจนสินเชื่อเพื่อการบริโภคอุปโภคต่างๆ

 นโยบายการให้สินเชื่อและหลักประกันในการให้สินเชื่อ

ธนาคารมีการกำหนดนโยบายการให้สินเชื่อ กลยุทธ์ และเป้าหมายการให้สินเชื่อที่ชัดเจน โดยให้
ความสำคัญกับคุณภาพสินเชื่อควบคู่กับโอกาสทางการตลาด ซึ่งพิจารณาจากปัจจัยต่างๆ เช่น
การเติบโตของภาวะเศรษฐกิจของประเทศ ภาวะอุตสาหกรรม สภาพการแข่งขัน
อัตราการขยายตัวของอุตสาหกรรม รวมทั้งนโยบายของธนาคารแห่งประเทศไทย ทั้งนี้
ธนาคารจะเน้นให้สินเชื่อที่อยู่ในภาคอุตสาหกรรมที่มีความสำคัญต่อภาคเศรษฐกิจของประเทศ
ซึ่งธนาคารมีนโยบายให้การสนับสนุนด้านสินเชื่อโดยกระจายแก่ภาคธุรกิจและลูกค้ากลุ่มต่างๆ
เพื่อเป็น การกระจายความเสี่ยง โดยในระหว่างปีจะมีการกำหนดนโยบายที่เข้มงวด
สำหรับธุรกิจที่พึงระมัดระวังตาม ความเหมาะสมและจำเป็นของสถานการณ์

ในส่วนของหลักประกัน ธนาคารจะพิจารณาหลักประกันโดยคำนึงถึงมูลค่าของหลักประกัน
สภาพคล่องของหลักประกัน
และการทำนิติกรรมหลักประกันเพื่อให้ธนาคารมีบุริมสิทธิ์ในหลักประกันตามกฎหมายโดยถูกต้อง
ซึ่งธนาคารได้กำหนดประเภทของหลักประกันไว้ชัดเจนเป็นลายลักษณ์อักษร
ทั้งนี้การประเมินมูลค่าหลักประกันจะกระทำโดยผู้ประเมินภายในซึ่งมีความรู้ความเชี่ยวชาญเฉพาะเรื่อง
หรือผู้ประเมินภายนอกซึ่งมีรายชื่อขึ้นทะเบียนกับสำนักงานคณะกรรมการกำกับหลักทรัพย์และตลาดหลักทรัพย์
โดยมีการแบ่งแยกผู้ประเมินตามเกณฑ์ที่ธนาคารแห่งประเทศไทยกำหนด

การบริหารความเสี่ยงจากการให้สินเชื่อ

ความเสี่ยงจากการให้สินเชื่อ ถือเป็นความเสี่ยงสำคัญที่ธนาคารตระหนักเป็นอย่างยิ่ง โดยธนาคารมี
หลักการบริหารความเสี่ยงจากการให้สินเชื่อดังนี้

1) การวิเคราะห์ความสามารถในการชำระหนี้ของลูกค้า
ธนาคารได้กำหนดขั้นตอนและพัฒนาเครื่องมือในการวิเคราะห์ความสามารถในการชำระหนี้อย่างต่อเนื่องสำหรับสินเชื่อธุรกิจและสินเชื่อรายย่อย
และจัดให้มี ฝ่ายงานวิเคราะห์สินเชื่อแยกอิสระจากฝ่ายงานการตลาดสินเชื่อ
เพื่อให้ได้มาซึ่งผลการวิเคราะห์ที่เชื่อถือได้มากที่สุด

2) การอนุมัติสินเชื่อ
ได้มีการกำหนดผู้มีอำนาจในการอนุมัติสินเชื่อแยกตามประเภทของหลักประกันไว้อย่างชัดเจนเป็นลายลักษณ์อักษร

3) วงเงินอนุมัติสินเชื่อ ได้มีการกำหนดวงเงินอนุมัติทั้งรายบุคคล และรายกลุ่ม โดยมีการวิเคราะห์
อุตสาหกรรมเพื่อกำหนดเพดานการให้สินเชื่อของแต่ละภาคอุตสาหกรรม
อันเป็นการกระจายความเสี่ยงและสอดรับกับความเสี่ยงที่ธนาคารรับได้
ภายใต้เกณฑ์ที่ธนาคารแห่งประเทศไทยกำหนด

4) การควบคุมการพิจารณาอนุมัติสินเชื่อและการดำเนินการตามเงื่อนไขต่างๆ
มีหน่วยงานควบคุมธุรกิจแยกอิสระจากหน่วยงานอนุมัติสินเชื่อ
เพื่อควบคุมดูแลให้มีการปฏิบัติตามเงื่อนไขการอนุมัติ ตลอดจนระเบียบและนโยบายของธนาคาร

5) มีระบบการติดตาม ทบทวนคุณภาพสินเชื่อ และสอบทานสินเชื่อ
ที่จะป้องกันและแก้ไขสินเชื่อที่จะเป็นปัญหาในอนาคต

ทั้งนี้ธนาคารได้จัดให้มีระเบียบการปฏิบัติที่เกี่ยวข้องชัดเจนเป็นลายลักษณ์อักษร
โดยในส่วนของนโยบายและแนวทางบริหารความเสี่ยงด้านต่างๆ (Risk Management Policy
and Guidelines) ซึ่งรวมถึงความเสี่ยง ด้านเครดิตด้วย
ได้ถูกพิจารณากำหนดโดยคณะกรรมการธนาคารให้ผู้บริหารและพนักงานที่เกี่ยวข้องถือปฏิบัติโดย
เคร่งครัด โดยระเบียบปฏิบัติงาน นโยบายการบริหารความเสี่ยง และคู่มืออ้างอิงต่างๆ
ได้ถูกรวบรวมไว้ในระบบ ฐานข้อมูลกลางที่ทุกหน่วยงานสามารถค้นหาได้ตลอดเวลา

สำหรับการคำนวณอัตราดอกเบี้ย รวมถึงผลตอบแทนอื่น
ธนาคารได้พัฒนาเครื่องมือในการคำนวณที่สะท้อนถึงความเสี่ยง โดยคำนึงถึงต้นทุนทางการเงิน
ค่าใช้จ่ายในการดำเนินงาน ตลอดจนค่าประมาณการ ความเสียหายโดยเฉลี่ย
และได้กำหนดหน่วยงานกลางที่เป็นอิสระทำการตรวจสอบการคำนวณอัตราดอกเบี้ยและ
ผลตอบแทนก่อนเสนอผู้มีอำนาจพิจารณาอนุมัติ

นโยบายการปรับโครงสร้างหนี้

ธนาคารมีนโยบายหลักที่จะให้หลักเกณฑ์ วิธีการ และขั้นตอนต่างๆ
ที่ธนาคารกำหนดขึ้นเกี่ยวกับการปรับโครงสร้างหนี้เป็นไปด้วยความบริสุทธิ์ ยุติธรรม
สามารถที่จะตรวจสอบได้ โดยมีวัตถุประสงค์ดังนี้

1. เพื่อให้ลูกหนี้สามารถที่จะดำเนินธุรกิจต่อไปได้
และสามารถที่จะชำระหนี้คืนให้กับธนาคารได้สูงสุด

2. เพื่อให้ธนาคารได้รับความเสียหายน้อยที่สุดจากลูกหนี้มีปัญหา

3. การปรับโครงสร้างหนี้ดังกล่าว
มิได้มีเจตนาเพื่อเป็นการหลีกเลี่ยงการจัดชั้นลูกหนี้และการกันสำรอง
หรือหลีกเลี่ยงการระงับรับรู้รายได้

นโยบายการควบคุมดูแล การอนุมัติการให้กู้ยืมเงิน และการติดตามลูกหนี้

ในการอนุมัติสินเชื่อ ธนาคารได้กำหนดขั้นตอนการพิจารณาอนุมัติสินเชื่อ
โดยเจ้าหน้าที่การตลาดจะเป็นผู้รวบรวมข้อมูลและวิเคราะห์เบื้องต้น
และจัดให้มีการวิเคราะห์ความสามารถในการชำระหนี้หรือความเสี่ยงของ สินเชื่อ
การจัดอันดับเครดิต ประวัติการชำระหนี้
ตลอดจนวิเคราะห์ผลตอบแทนจากการให้กู้ยืมเงินโดยฝ่ายงานที่เป็นอิสระจากฝ่ายการตลาดสินเชื่อ
เพื่อให้ผู้มีอำนาจในการอนุมัติได้รับข้อมูลที่เชื่อถือได้ประกอบการพิจารณา ทั้งนี้
ธนาคารได้กำหนดผู้มีอำนาจอนุมัติสินเชื่อไว้ชัดเจนเป็นลายลักษณ์อักษร
สำหรับสินเชื่อธุรกิจหรือสินเชื่อที่มี
ความเสี่ยงสูงจะอยู่ในอำนาจอนุมัติของคณะกรรมการที่เกี่ยวข้องกับการให้สินเชื่อ
ไม่มีอำนาจรายบุคคล

นอกจากนี้ในการติดตามเพื่อให้ธนาคารทราบถึงคุณภาพของลูกหนี้
ภายหลังที่ได้ผ่านกระบวนการอำนวยสินเชื่อแล้ว
และเพื่อให้ทราบถึงปัญหาที่เกิดขึ้นหรืออาจจะเกิดขึ้นและสามารถแก้ไขได้ทันท่วงทีกรณีที่ลูกหนี้เริ่มมีเหตุที่เชื่อว่าอาจมีปัญหาการชำระหนี้
ดังนั้น ธนาคารจึงมีการออกระเบียบปฏิบัติเพื่อติดตามดูแลลูกหนี้
โดยธนาคารได้กำหนดให้หนี้สินทุกชนิดที่ลูกหนี้ผิดนัดชำระค่างวดหรือดอกเบี้ยตั้งแต่ 1 เดือนขึ้นไป
และหรือผิดนัดชำระเงินต้น ตั้งแต่วันครบกำหนดชำระ รวมถึงการผิดเงื่อนไขอื่นในสัญญากู้ยืมเงิน
ถือเป็นหนี้มีปัญหา
ซึ่งธนาคารได้กำหนดหน่วยงานที่รับผิดชอบในการติดตามลูกหนี้และออกหนังสือทวงถามในเบื้องต้น
ประกอบด้วย กลุ่มพัฒนาคุณภาพสินเชื่อสำหรับสายธุรกิจลูกค้ารายย่อย และฝ่าย Business
Support สำหรับสาย Corporate Banking

ทั้งนี้ในการอนุมัติสินเชื่อและการปฏิบัติต่างๆ มีฝ่ายควบคุมธุรกิจทำการควบคุมดูแล
(Check&Balance) ให้การดำเนินธุรกรรมให้กู้ยืมเงินเป็นไปโดยถูกต้อง ตั้งแต่การอนุมัติสินเชื่อ
การเบิกเงินกู้ยืม การทำนิติกรรมสัญญาเงินกู้ นิติกรรมหลักประกัน
ตลอดจนการดำเนินการตามเงื่อนไขในการอนุมัติและสัญญาที่ธนาคารได้ตกลงกับลูกค้า นอกจากนี้
ยังได้จัดตั้งหน่วยงานสอบทานสินเชื่อ สังกัดฝ่ายตรวจสอบ
ทำหน้าที่ในการสอบทานการให้กู้ยืมเงินว่ามีการให้กู้ยืมเงินเป็นไปตามกฎหมายและข้อบังคับของทางการ
นโยบายของธนาคาร ขั้นตอนการอนุมัติให้กู้ยืมเงิน
ตลอดจนความครบถ้วนของเอกสารประกอบการให้สินเชื่อ นิติกรรมสัญญา และหลักประกัน
รวมทั้งประเมิน ความสามารถในการชำระหนี้และติดตามผลการชำระหนี้

(3) บริการเสริมอื่นๆ

ให้บริการอื่นๆ ตามปกติของธนาคารพาณิชย์ เช่น บริการโอนเงิน บริการรับชำระหนี้
บริการแลกเปลี่ยนเงินตราต่างประเทศ บริการตู้นิรภัย เป็นต้น นอกจากนี้ ธนาคารยังมีบริการอื่นๆ
ที่สามารถตอบสนองความต้องการของลูกค้า ดังนี้

 บริการแนะนำการประกันภัย ประกันชีวิต

 บริการแนะนำการเปิดบัญชีซื้อขายหลักทรัพย์

 บริการแนะนำการลงทุนในหน่วยลงทุนของกองทุนต่างๆ

 บริการเช็คธนาคาร (Cashier Cheque)

(4) ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

สามารถกล่าวโดยสรุปได้ 2 ประการ

 1) ข้อจำกัดในการประกอบธุรกิจ

ด้วยธนาคารเป็นธนาคารที่จัดตั้งตามประกาศกระทรวงการคลัง เรื่อง
การขออนุญาตจัดตั้งธนาคารที่จำกัดขอบเขตธุรกิจที่สามารถประกอบธุรกิจธนาคารพาณิชย์ได้
ยกเว้นธุรกิจบางอย่างให้สามารถทยอยประกอบธุรกิจได้
แต่ธนาคารก็ได้เร่งทำการขออนุญาตประกอบธุรกิจเพิ่มเติมโดยตลอด จนถึงเดือนมีนาคม 2547
ธนาคารได้รับอนุญาตให้ประกอบธุรกิจปัจจัยชำระเงินต่างประเทศ
รับฝากเงินประเภทบัญชีกระแสรายวัน และการให้สินเชื่อในรูปเงิน เบิกเกินบัญชี
ซึ่งคาดว่าจะให้บริการตามที่ได้รับอนุญาตให้ประกอบธุรกิจเพิ่มเติม
และพร้อมปรับเป็นธนาคารพาณิชย์เต็มรูปแบบได้ภายในปี 2548

2) ข้อจำกัดในเรื่องเครือข่ายและช่องทางการให้บริการ

จากการที่เป็นธนาคารที่เปิดบริการไม่นาน
จึงทำให้มีจำนวนสาขาน้อยและช่องทางการให้บริการลูกค้าได้ไม่เทียบเท่าธนาคารพาณิชย์แห่งอื่น
ธนาคารจึงได้ให้ความสำคัญในการสร้างเครือข่ายและช่องทางการบริการโดยสามารถกล่าวโดยสรุปได้ดังนี้

 เร่งดำเนินการเปิดสาขา โดยในปี 2546 ธนาคารได้เปิดสาขาในเขตกรุงเทพฯ
และปริมณฑลรวม 5 สาขา ในปี 2547 ได้ทำการเปิดสาขาเพิ่มในกรุงเทพฯ และปริมณฑล
รวมถึงจังหวัดที่เป็นหัวเมืองใหญ่บางพื้นที่ รวม 8 สาขา และตามแผนธุรกิจของธนาคารภายในปี
2548 ธนาคารมีเป้าหมายที่จะเปิดสาขาให้มีพื้นที่บริการครอบคลุมทั่วทุกภูมิภาคของประเทศ

 เร่งพัฒนาการให้บริการทางอิเล็กทรอนิกส์ ทั้งการให้บริการผ่านเครื่องบริการอัตโนมัติ (ATM)
การให้บริการทางโทรศัพท์ การให้บริการทางอินเทอร์เน็ต การให้บริการโอนเงิน
ซึ่งคาดว่าจะสามารถให้บริการได้ เทียบเท่าธนาคารพาณิชย์อื่นภายในกลางปี 2548

3.2.2 การตลาดและภาวะการแข่งขัน

ธุรกิจเงินฝาก

(1) นโยบายและลักษณะการตลาด

ธนาคารให้บริการรับฝากเงินแก่ประชาชนทั่วไปทั้งบุคคลธรรมดาและนิติบุคคลในหลายรูปแบบ
และลักษณะต่างๆ คือ เงินฝากออมทรัพย์ เงินฝากประจำ เงินฝากประจำรายเดือน
(เงินฝากประเภทที่ไม่ต้องเสียภาษี ดอกเบี้ย)
ทั้งนี้ธนาคารมีนโยบายในการกำหนดอัตราดอกเบี้ยเงินรับฝาก โดยพิจารณาปัจจัยด้านสภาพคล่อง
ความต้องการใช้เงิน การให้สินเชื่อ
นโยบายในการบริหารความเสี่ยงจากการเปลี่ยนแปลงอัตราดอกเบี้ยและความเสี่ยงด้านสภาพคล่องของธนาคาร
นอกจากนี้ ธนาคารยังพิจารณาปัจจัยภายนอกต่างๆ ประกอบ เช่น อัตราเงินเฟ้อ
ภาวะเศรษฐกิจของประเทศ อัตราผลตอบแทน และอัตราดอกเบี้ยของตลาดโดยรวม

(ก) กลยุทธ์การแข่งขัน

มีฝ่ายพัฒนาผลิตภัณฑ์เงินฝาก สายธุรกิจลูกค้ารายย่อย
ดูแลพัฒนาลักษณะบริการให้ตอบสนองความต้องการของลูกค้าและเสริมสร้างสิทธิประโยชน์เพิ่มเติมแก่ลูกค้า
รวมถึงจัดกิจกรรมร่วมกับผู้ขายสินค้าหรือบริการอื่น
เป็นการมอบสิทธิประโยชน์พิเศษแก่ลูกค้าของธนาคารอย่างต่อเนื่อง
เพื่อให้บรรลุเป้าหมายในการรักษา ลูกค้าเดิมและขยายฐานลูกค้าใหม่

(ข) ลักษณะลูกค้าและกลุ่มลูกค้าเป้าหมาย

ลูกค้าของธนาคารจะมีทั้งลูกค้าบุคคลธรรมดา นิติบุคคล และองค์กรต่างๆ
ที่อยู่ในพื้นที่เป้าหมายที่ให้บริการ คือ ตามพื้นที่ที่เปิดสาขาและพื้นที่ที่มีการตลาดเงินฝากติดต่อแนะนำ
ซึ่งส่วนใหญ่จะอยู่ในกรุงเทพฯ และปริมณฑล รวมถึงหัวเมืองใหญ่ของแต่ละภูมิภาค

(ค) การจำหน่ายและช่องทางการจำหน่าย

ให้บริการผ่านสำนักงานใหญ่และสาขาของธนาคาร และมีเจ้าหน้าที่การตลาดเงินฝาก สังกัดฝ่าย
การตลาดเงินฝาก สายธุรกิจลูกค้ารายย่อย เป็นทีมงานที่จะเสนอบริการด้านเงินฝาก
หรือการลงทุนต่างๆ ที่ธนาคารเป็นผู้แนะนำให้แก่ลูกค้ากลุ่มเป้าหมาย

ธุรกิจสินเชื่อ

(1) นโยบายและลักษณะการตลาด

ธนาคารมีการกำหนดนโยบายการให้สินเชื่อ กลยุทธ์ และเป้าหมายการให้สินเชื่อที่ชัดเจน โดยให้
ความสำคัญกับคุณภาพสินเชื่อควบคู่กับโอกาสทางการตลาด ซึ่งพิจารณาจากปัจจัยต่างๆ เช่น
การเติบโตของภาวะเศรษฐกิจของประเทศ ภาวะอุตสาหกรรม สภาพการแข่งขัน
อัตราการขยายตัวของอุตสาหกรรม รวมทั้งนโยบายของธนาคารแห่งประเทศไทย ทั้งนี้
ธนาคารจะเน้นให้สินเชื่อที่อยู่ในภาคอุตสาหกรรมที่มีความสำคัญต่อภาคเศรษฐกิจของประเทศ
ซึ่งธนาคารมีนโยบายให้การสนับสนุนด้านสินเชื่อโดยกระจายแก่ภาคธุรกิจและลูกค้ากลุ่มต่างๆ
เพื่อเป็น การกระจายความเสี่ยง
โดยในระหว่างปีจะมีการกำหนดนโยบายที่เข้มงวดสำหรับธุรกิจที่พึงระมัดระวังตาม
ความเหมาะสมและจำเป็นของสถานการณ์

(ก) กลยุทธ์การแข่งขัน

1) สร้างพันธมิตรทางธุรกิจ
โดยจะมีทีมงานการตลาดที่เจาะกลุ่มพันธมิตรทางธุรกิจเพื่อสร้างโอกาสและช่องทางการได้มาซึ่งลูกค้ากลุ่มเป้าหมาย
ซึ่งสินเชื่อธุรกิจจะมีฝ่าย Relationship Marketing
ส่วนสินเชื่อรายย่อยจะมีทีมงานเฉพาะในการสร้างความสัมพันธ์กับผู้ประกอบการโครงการอสังหาริมทรัพย์เป้าหมาย
และลูกค้ากลุ่มเป้าหมายอื่นๆ

2) สร้างความสัมพันธ์กับลูกค้า โดยการเสนอบริการสินเชื่อจะควบคู่ไปกับการให้คำปรึกษา
แนะนำการจัดโครงสร้างทางการเงินให้สอดคล้องกับการวางแผนทางการเงินระยะยาว
โดยเฉพาะสินเชื่อธุรกิจ ขนาดกลางและขนาดย่อม (SMEs)
ธนาคารได้มีการพัฒนาทีมงานให้ต้องรู้จักลูกค้าและมีความเข้าใจธุรกิจของลูกค้าอย่างแท้จริง
รวมถึงการให้บริการหลังจากที่ลูกค้าเลือกใช้บริการจากธนาคาร
การเสนอบริการเพิ่มเติมเพื่อให้ลูกค้าใช้บริการทางการเงินอย่างอื่นจากธนาคาร

3) อำนวยความสะดวกในการให้บริการและความรวดเร็ว กล่าวคือ
จัดให้มีขั้นตอนการให้บริการที่รวดเร็วและไม่ยุ่งยากต่อลูกค้า โดยปรับขบวนการอนุมัติสินเชื่อ
การดำเนินการให้สินเชื่อต่างๆ ให้รวดเร็วทันต่อความต้องการของลูกค้า
ซึ่งความเป็นธนาคารขนาดเล็กและมีโครงสร้างองค์กรไม่ซับซ้อน
ธนาคารจึงสามารถปรับกระบวนการได้ง่าย

4) ส่งเสริมและพัฒนาลูกค้าธนาคาร โดยเฉพาะสินเชื่อธุรกิจขนาดกลางและขนาดย่อม (SMEs)
ให้ลูกค้าสามารถจัดโครงสร้างทางการเงินได้ตรงกับความต้องการขององค์กรเอง
ซึ่งจะเป็นการสร้างมูลค่าเพิ่มให้
กิจการและเป็นผลให้ลูกค้าใช้บริการอย่างต่อเนื่องและเป็นลูกค้าที่มีคุณภาพของธนาคารในระยะยาว

5)
พัฒนาผลิตภัณฑ์ให้มีความหลากหลายและสอดรับกับลักษณะธุรกิจแต่ละประเภทที่เป็นกลุ่มลูกค้าเป้าหมายของธนาคาร
เพื่อสร้างโอกาสให้ลูกค้าเลือกใช้บริการจากธนาคาร

(ข) ลักษณะลูกค้าและกลุ่มลูกค้าเป้าหมาย

1) กลุ่มลูกค้าที่อยู่ในพื้นที่กรุงเทพฯ และปริมณฑล รวมถึงพื้นที่ในจังหวัดที่ธนาคารเปิดสาขา

2) ในส่วนของลูกค้าธุรกิจรายย่อย คือ
กลุ่มลูกค้าที่ต้องการหรือธนาคารสามารถเสนอผลิตภัณฑ์มากกว่า 1 ผลิตภัณฑ์
และมีศักยภาพที่จะขยายการใช้ผลิตภัณฑ์ทางการเงินจากกลุ่มธนชาติเพิ่มมากขึ้นในอนาคต

3) ลูกค้าสินเชื่อธุรกิจ คือ ลูกค้าที่ประกอบธุรกิจที่มีศักยภาพในการดำเนินการ รวมถึง
การส่งเสริมภาคเศรษฐกิจตามแนวนโยบายของทางการ

(ค) การจำหน่ายและช่องทางการจำหน่าย

1) สำนักงานใหญ่และสาขาของธนาคารทุกแห่ง

2) จัดทีมการตลาดเสนอข้อมูลผลิตภัณฑ์ของธนาคารและกลุ่มธนชาติเจาะกลุ่มลูกค้าเป้าหมาย

3) การให้บริการผ่านช่องทางการบริการอิเล็กทรอนิกส์ ทั้งทางโทรศัพท์และทางอินเทอร์เน็ต

ภาวะอุตสาหกรรมและการแข่งขัน

ปี 2547 นับเป็นปีที่ระบบธนาคารพาณิชย์ไทยมีความแข็งแกร่ง
และสามารถสร้างผลกำไรในอัตราที่สูงมาก ถึงแม้ว่าธนาคารแห่งประเทศไทย (ธปท.)
ได้มีการกำหนดมาตรฐานของคุณภาพลูกหนี้ใหม่
โดยผลการดำเนินงานของธนาคารพาณิชย์ไทยทั้งระบบ จำนวน 12 แห่ง มีกำไรสุทธิ 77,449
ล้านบาท เพิ่มขึ้นจากปีก่อน 38,433 ล้านบาท หรือร้อยละ 98.5
สาเหตุหลักเนื่องจากการขยายตัวของสินเชื่อใหม่ การขยายฐานรายได้ค่าธรรมเนียมและค่าบริการ
และการลดลงของต้นทุนดอกเบี้ยจ่าย ทั้งนี้ธนาคารที่มีอัตราการขยายตัวของกำไรสุทธิเพิ่มมากที่สุด
ได้แก่ ไทยธนาคาร มีกำไรสุทธิ 546 ล้านบาท เพิ่มขึ้น 4,482 ล้านบาท หรือร้อยละ 113.9
จากปีก่อนที่ขาดทุน 3,936 ล้านบาท รองลงมาได้แก่ ทหารไทย มีกำไรสุทธิ 1,046 ล้านบาท
เพิ่มขึ้น 15,100 ล้านบาท หรือเพิ่มขึ้นร้อยละ 107.4 จากปีก่อนที่ขาดทุน 14,054 ล้านบาท
ธนาคารที่มีกำไรสุทธิมากที่สุด ได้แก่ ไทยพาณิชย์ มีกำไรสุทธิ 18,489 ล้านบาท เพิ่มขึ้น 6,029
ล้านบาท หรือร้อยละ 48.4 เนื่องจากการขยายตัวของส่วนต่างดอกเบี้ย
การเติบโตของรายได้ค่าธรรมเนียม และกำไรจากเงินลงทุน
ส่วนธนาคารที่มีกำไรสุทธิลดลงมีธนาคารเดียว คือ ธนาคารเอเชีย มีกำไรสุทธิ 761 ล้านบาท
ลดลง 1,058 ล้านบาท หรือร้อยละ 58.2 เนื่องจากการเพิ่มการตั้งสำรองค่าเผื่อหนี้สงสัยจะสูญ
อันเป็นผลจากการปรับลดชั้นลูกหนี้จากการสอบทานคุณภาพสินเชื่อลง
ซึ่งเป็นไปตามนโยบายคุณภาพสินเชื่อที่เข้มงวดของธนาคาร

  ----------------------- --------------- --------------- ----------------
  ธนาคารพาณิชย์ไทย          กำไรสุทธิ         เปลี่ยนแปลง       เปลี่ยนแปลง
                          (ล้านบาท)        (ล้านบาท)        (ร้อยละ)

  กรุงเทพ                  17,620          6,265           55.2

  กรุงไทย                  11,132          2,427           27.9

  กสิกรไทย                 15,340          584             4.0

  ไทยพาณิชย์                18,489          6,029           48.4

  ทหารไทย                 1,046           15,100          107.4

  กรุงศรีอยุธยา              4,673           1,620           53.1

  นครหลวงไทย              6,366           2,735           75.3

  ไทยธนาคาร               546             4482            113.9

  เอเชีย                   761             -1,058          -58.2

  ธนชาต                   551             131             31.2

  สแตนดาร์ดชาร์เตอร์ดนครธน   764             43              6.0

  ยูโอบีรัตนสิน               161             75              87.2

  รวมทั้งระบบ               77,449          38,433          98.5
  ----------------------- --------------- --------------- ----------------

ที่มา: ตลาดหลักทรัพย์แห่งประเทศไทย

สำหรับการแข่งขันในธุรกิจธนาคารพาณิชย์ในปี 2547 ยังคงค่อนข้างรุนแรง
โดยธนาคารพาณิชย์มุ่งเน้นปล่อยสินเชื่ออุปโภคบริโภคส่วนบุคคล
และสินเชื่อเพื่อธุรกิจขนาดกลางและขนาดย่อม เช่น สินเชื่อที่อยู่อาศัย บัตรเครดิต
สินเชื่อเพื่อการผลิต เป็นต้น เนื่องจากมีฐานลูกค้ากว้าง
และเป็นไปตามนโยบายกระตุ้นการบริโภคและกระตุ้นเศรษฐกิจของรัฐบาล
อีกทั้งอัตราดอกเบี้ยยังคงอยู่ในระดับต่ำ เป็นแรงจูงใจให้ประชาชนมีการกู้ยืมเงินมากขึ้น

ณ สิ้นปี 2547 ธนาคารพาณิชย์ทั้งระบบมีอยู่จำนวน 30 แห่ง เป็นธนาคารพาณิชย์ไทย 12 แห่ง
และสาขาธนาคารพาณิชย์ต่างประเทศ 18 แห่ง โดยธนาคารพาณิชย์ไทยมีการลดจำนวนลง 1 แห่ง
จากเดิม 13 แห่ง เป็นผลจากการควบรวมกิจการธนาคารดีบีเอสไทยทนุ
และบรรษัทเงินทุนอุตสาหกรรมแห่งประเทศไทย เข้ากับธนาคารทหารไทย
ทั้งนี้ส่วนแบ่งการตลาดทางด้านสินทรัพย์ เงินฝาก และเงินให้สินเชื่อหลังหักค่าเผื่อหนี้สงสัยจะสูญ ณ
สิ้นปี 2547 ของธนาคารพาณิชย์ไทยแต่ละแห่งมีดังนี้

ล้านบาท

[TABLE]

ที่มา: รายการย่อแสดงสินทรัพย์และหนี้สิน (ธ.พ. 1.1)

สำหรับธนาคารธนชาต จำกัด (มหาชน)
ธนาคารมีความมั่นใจในสถานภาพและศักยภาพที่จะแข่งขันใน อุตสาหกรรม โดยในปี 2547
นับเป็นปีที่ธนาคารมีพัฒนาการต่างๆ มากมาย ทั้งการเพิ่มจำนวนสาขาเป็น 13 สาขา ในกรุงเทพฯ
และต่างจังหวัด การเปิดให้บริการด้านธุรกรรมต่างประเทศ
การเปิดให้บริการเงินฝากกระแสรายวันและ เงินเบิกเกินบัญชี การให้บริการ ATM POOL
และการให้บริการโอนเงินระหว่างธนาคารผ่าน ATM (ORFT-Online Retail Fund
Transfer) รวมทั้งการเพิ่มประสิทธิภาพในการให้บริการ
ด้วยการพัฒนาระบบเทคโนโลยีและสารสนเทศ ซึ่งทำให้ธนาคารสามารถให้บริการลูกค้าได้ดียิ่งขึ้น
ช่วยเพิ่มขีดความสามารถในการแข่งขัน และรองรับการเจริญ เติบโตในอนาคตของธนาคาร
พิจารณาได้จากผลการดำเนินงานในปี 2547 ของธนาคารที่มีกำไรสุทธิ 551 ล้านบาท เพิ่มขึ้น 131
ล้านบาท หรือร้อยละ 31.2 และฐานะการเงิน ณ สิ้นปี 2547 ธนาคารมีสินทรัพย์รวมทั้งสิ้น
72,944 ล้านบาท เพิ่มขึ้นจากปีก่อนร้อยละ 25.11
โดยมีส่วนแบ่งตลาดด้านสินทรัพย์เพิ่มขึ้นมาอยู่ที่ร้อยละ 1.14 อยู่ในอันดับที่ 10
ในด้านเงินฝากมีจำนวน 45,019 ล้านบาท เพิ่มขึ้นร้อยละ 7.94
ในขณะที่เงินให้สินเชื่อหลังหักค่าเผื่อหนี้สงสัยจะสูญมีจำนวน 29,811 ล้านบาท ลดลงร้อยละ 5.42
ส่วนหนึ่งมีลูกหนี้ NPL ชำระคืนและปิดบัญชีประมาณ 550 ล้านบาท

พัฒนาการก้าวสำคัญอีกประการหนึ่ง ซึ่งจะเสริมสร้างเสถียรภาพของฐานะทางการเงิน
และประสิทธิภาพในการแข่งขันของธนาคารได้สมบูรณ์ยิ่งขึ้น คือ
การยื่นคำขอปรับโครงสร้างการประกอบธุรกิจสถาบันการเงินภายในกลุ่มธนชาติตามนโยบายสถาบันการเงิน
1 รูปแบบ (One-Presence) ของธนาคารแห่งประเทศไทย
ซึ่งขณะนี้อยู่ระหว่างการพิจารณาของกระทรวงการคลัง อย่างไรก็ตามในปี 2547 ธนาคารธนชาต
และบริษัทเงินทุน ธนชาติ
ได้มีการปรับโครงสร้างทางการเงินและการดำรงสภาพคล่องส่วนเกินให้อยู่ในระดับเพียงพอเพื่อรองรับแผนปรับโครงสร้างดังกล่าว
ซึ่งคาดว่าจะได้รับอนุญาตจากกระทรวงการคลัง และจะดำเนินการแล้วเสร็จได้ภายในปี 2548

สำหรับแนวโน้มการดำเนินธุรกิจธนาคารพาณิชย์ในปี 2548 คาดว่า จะต้องเผชิญกับความท้าท้ายและ
การเปลี่ยนแปลงที่มากขึ้น เป็นต้นว่า
การปรับเลื่อนสถานะของสถาบันการเงินตามแผนพัฒนาระบบสถาบันการเงิน ได้แก่ บริษัทเงินทุน
(บง.) สินเอเซียเป็นธนาคารพาณิชย์ บริษัทเครดิตฟองซิเอร์ ไทยเคหะ
เป็นธนาคารพาณิชย์เพื่อรายย่อย ธนาคารโซซิเอเต้ เจเนอราล ซึ่งปัจจุบันเป็น BIBF
ยกระดับเป็นสาขาของธนาคารต่างประเทศในประเทศไทย บง.ทิสโก้ บง.เกียรตินาคิน
และกลุ่มอเมริกันอินเตอร์เนชั่นแนลกรุ๊ป (AIG) เป็นธนาคารพาณิชย์เพื่อรายย่อย
ซึ่งจะทำให้มีจำนวนธนาคารพาณิชย์มากขึ้น ส่งผลให้การแข่งขันมีความรุนแรงมากขึ้น
และอาจจะเป็นปัจจัยกดดัน ความสามารถในการทำกำไรของธนาคารพาณิชย์
ธนาคารพาณิชย์แต่ละแห่งจะมีการออกผลิตภัณฑ์ทางการเงินใหม่ๆ เพิ่มขึ้น และพัฒนาการให้บริการ
เพื่อตอบสนองความต้องการของลูกค้าในแต่ละกลุ่ม และสามารถให้บริการได้อย่างครบวงจร
มีการแข่งขันในด้านการปล่อยสินเชื่อมากขึ้น โดยเฉพาะสินเชื่อกลุ่มลูกค้าธุรกิจขนาดกลางและ
ขนาดย่อม
ในส่วนของอัตราดอกเบี้ยเงินฝากและเงินให้กู้ยืมมีแนวโน้มเพิ่มขึ้นเนื่องจากสภาพคล่องของธนาคารพาณิชย์มีแนวโน้มลดลงตามการขยายตัวของกิจกรรมทางเศรษฐกิจ

3.2.3 การจัดหาผลิตภัณฑ์และบริการ

(ก) แหล่งที่มาของเงินทุน

ธนาคารมีนโยบายในการจัดหาเงินทุน โดยพิจารณาปัจจัยด้านสภาพคล่องเป็นหลัก
นอกจากนี้ยังพิจารณาถึงความต้องการในการใช้เงิน ปริมาณการให้สินเชื่อ
นโยบายในการบริหารความเสี่ยงจากการเปลี่ยนแปลงอัตราดอกเบี้ย ความเสี่ยงด้านสภาพคล่อง
รวมถึงความสัมพันธ์ของระยะเวลาคงเหลือตามสัญญาของแหล่งที่มาและใช้ไปของเงินทุนของธนาคาร
รวมทั้งปัจจัยภายนอกต่างๆ ประกอบ ได้แก่ อัตราเงินเฟ้อ ภาวะเศรษฐกิจภายในประเทศ
ภาวะเศรษฐกิจโลก และอัตราดอกเบี้ยของตลาดโดยรวม

(ข) การจัดหาเงินทุน หรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ธนาคารไม่มีการกู้ยืมหรือจัดหาเงินทุนผ่านผู้ถือหุ้นรายใหญ่ (บมจ.เงินทุนธนชาติ) หรือบริษัทย่อยของ
ผู้ถือหุ้นรายใหญ่ แต่ธนาคารได้อนุมัติให้กู้ยืมเงินแก่ผู้ถือหุ้นใหญ่ (บมจ.เงินทุนธนชาติ)
และบริษัทที่เกี่ยวข้องกับ ผู้ถือหุ้นใหญ่
ซึ่งเป็นการให้กู้ยืมอันเนื่องมาจากการปรับโครงสร้างการประกอบธุรกิจสถาบันการเงินของกลุ่มธนชาติ
ตามแนวนโยบายสถาบันการเงิน 1 รูปแบบ (One-Presence)
ที่จะให้ธนาคารเป็นบริษัทที่ประกอบธุรกิจสถาบัน การเงินเพียงแห่งเดียวของกลุ่มธนชาติ ส่วน
บมจ.เงินทุนธนชาติจะคืนใบอนุญาตประกอบกิจการเงินทุน และคงสภาพเป็นบริษัทของกลุ่มธนชาติ
(Holding Company) โดย ณ สิ้นปี 2547 มีวงเงินให้กู้ยืมดังนี้

  1) ผู้ถือหุ้นใหญ่ (บมจ. เงินทุน ธนชาติ) ในวงเงินทั้งสิ้น 20,000 ล้านบาท

จากการที่ บมจ.เงินทุนธนชาติ และธนาคาร ร่วมกันประกาศแผนปรับโครงสร้างการประกอบธุรกิจฯ
บมจ.เงินทุน ธนชาติ จึงมีข้อจำกัดในการจัดหาแหล่งเงินทุน ในขณะที่ บมจ.เงินทุน ธนชาติ
ยังมีการให้สินเชื่ออยู่โดยเฉพาะสินเชื่อเช่าซื้อ ดังนั้นธนาคารจึงต้องให้ บมจ.เงินทุน ธนชาติ
กู้ยืมเงิน เพื่อชดเชยข้อจำกัดในการหาแหล่งเงินทุนดังกล่าว

2) บริษัทบริหารสินทรัพย์ เอ็น เอฟ เอส จำกัด (บริษัทย่อยของ บมจ.เงินทุน ธนชาติ) ในวงเงิน
2,000 ล้านบาท เป็นเงินกู้ยืมเพื่อใช้ในการรับซื้อสินทรัพย์ด้อยคุณภาพของกลุ่มธนชาติมาบริหาร

3) บริษัท ธนชาติกรุ๊ป ลีสซิ่ง จำกัด (บริษัทย่อยของ บมจ.เงินทุน ธนชาติ) ในวงเงิน 1,000
ล้านบาท เพื่อใช้ในการให้เช่าซื้อตามนโยบายธุรกิจของกลุ่มธนชาติ

โดยวงเงินอนุมัติให้กู้ยืมแก่กลุ่มธนชาติดังกล่าวรวมคิดเป็นร้อยละ 43 ของเงินให้กู้ยืมทั้งสิ้น
และเป็นการให้กู้ยืมเงินโดยได้รับอนุญาตจากธนาคารแห่งประเทศไทย

(ค) ความสามารถในการดำรงเงินกองทุน

ธนาคารแห่งประเทศไทยได้กำหนดให้ธนาคารพาณิชย์ต้องดำรงอัตราส่วนเงินกองทุนทั้งหมดต่อสินทรัพย์เสี่ยงไม่ต่ำกว่าร้อยละ
8.5 โดยมีอัตราส่วนเงินกองทุนขั้นที่ 1
ต่อสินทรัพย์เสี่ยงหลังจัดสรรกำไรของธนาคารไม่ต่ำกว่าร้อยละ 4.25
ซึ่งธนาคารมีนโยบายที่จะดำรงในอัตราส่วนที่สูงกว่าเกณฑ์ที่ธนาคารแห่งประเทศไทยกำหนด โดย ณ
สิ้นปี 2547 ธนาคารมีเงินกองทุนทั้งหมดคิดเป็นร้อยละ 26.35 ของสินทรัพย์เสี่ยง

(ง) สภาพคล่อง

ธนาคารมีนโยบายการบริหารสภาพคล่องของธนาคารให้เป็นไปอย่างมีประสิทธิภาพ
โดยมีวัตถุประสงค์หลักในการดำรงสินทรัพย์สภาพคล่องให้เป็นไปตามหลักเกณฑ์ของธนาคารแห่งประเทศไทย
และเพื่อให้มีการบริหารสภาพคล่องและหนี้สินอย่างสมดุล
การบริหารสภาพคล่องของธนาคารอยู่ภายใต้การดูแลของคณะกรรมการบริหารสภาพคล่องและอัตราดอกเบี้ย
ซึ่งประกอบด้วยเจ้าหน้าที่บริหารระดับสูงของธนาคาร
เพื่อทำหน้าที่ในการวางแนวทางการบริหารสินทรัพย์และหนี้สิน
กำหนดแนวทางและทบทวนนโยบายการลงทุนของธนาคาร รวมถึงการกำหนด
แผนการลงทุนในกิจการต่างๆ ของบริษัทในเครือที่เกี่ยวข้อง
ซึ่งคณะกรรมการดังกล่าวนี้จะทำการประชุมกันทุกสัปดาห์ เพื่อพิจารณาความเสี่ยงด้านสภาพคล่อง
รายได้ด้านดอกเบี้ยรับและดอกเบี้ยจ่าย โครงสร้างของสินทรัพย์และหนี้สินทั้งระยะสั้นและระยะยาว
รวมถึงผลกระทบต่อสภาพคล่องของธนาคารอันเกิดจากสภาวะเศรษฐกิจการเงินของตลาดเงินและตลาดทุน
ทั้งภายในและนอกประเทศ รวมทั้งกำหนดนโยบาย โครงสร้างอัตราดอกเบี้ย (ทั้งคงที่และ ลอยตัว)
ให้สัมพันธ์กับโครงสร้างเงินทุนของธนาคาร นอกจากนี้
ยังได้มีฝ่ายบริหารความเสี่ยงร่วมดูแลรับผิดชอบในการจัดทำ Interest Rate Gap Analysis
และ Liquidity Gap Analysis เพื่อวัดผลกระทบของอัตราดอกเบี้ยและ สภาพคล่อง
และมีการกำหนดเพดานสำหรับการปล่อยสินเชื่อให้กับภาคธุรกิจต่างๆ
เพื่อป้องกันผลกระทบที่อาจจะเกิดขึ้นจากการดำเนินธุรกิจ

3.3 ธุรกิจหลักทรัพย์

แบ่งการดำเนินงานออกเป็น 2 ประเภทธุรกิจ ได้แก่ ธุรกิจหลักทรัพย์ และธุรกิจจัดการลงทุน

3.3.1 ธุรกิจหลักทรัพย์

 3.3.1.1 ลักษณะผลิตภัณฑ์และบริการ

ดำเนินการโดยบริษัทหลักทรัพย์ ธนชาติ จำกัด (มหาชน)
ซึ่งได้รับอนุญาตจากกระทรวงการคลังให้ประกอบธุรกิจหลักทรัพย์ 3 ประเภท ได้แก่
การเป็นนายหน้าซื้อขายหลักทรัพย์ การค้าหลักทรัพย์ และการจัดจำหน่ายหลักทรัพย์
ตามใบอนุญาตเลขที่ 014/2540 โดยเป็นสมาชิกตลาดหลักทรัพย์ฯหมายเลข 16
นอกจากนี้บริษัทยังดำเนินธุรกิจอื่นๆ ที่เกี่ยวข้องและสนับสนุนธุรกิจหลักทรัพย์ อันได้แก่
ธุรกิจวาณิชธนกิจ
โดยบริษัทได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) ในการประกอบธุรกิจที่ปรึกษาทาง การเงิน
รวมทั้งยังมีการให้บริการนายทะเบียนหลักทรัพย์ และการเป็นที่ปรึกษาการเงินและการลงทุน
(Financial Planning Advisor)
เพื่อบริการให้คำปรึกษาและนำเสนอผลิตภัณฑ์ทางการเงินของกลุ่มธนชาติอีกด้วย
ดังนั้นจึงสามารถแบ่งประเภทของธุรกิจที่บริษัทดำเนินการอยู่ในปัจจุบันได้เป็น 4 ประเภท ได้แก่
ธุรกิจนายหน้าซื้อขาย หลักทรัพย์ ธุรกิจที่ปรึกษาทางการเงินและจัดจำหน่ายหลักทรัพย์
ธุรกิจค้าหลักทรัพย์ และธุรกิจอื่น ๆ

ณ วันที่ 31 ธันวาคม 2547 บริษัทมีสำนักงานใหญ่ตั้งอยู่ที่ 444 อาคารเอ็มบีเค ทาวเวอร์ ถนน
พญาไท แขวงวังใหม่ เขตปทุมวัน กรุงเทพมหานคร 10330 มีสำนักงานสาขาทั้งสิ้น 18 แห่ง
ประกอบด้วย สาขาภูเก็ต หาดใหญ่ เชียงใหม่ สุราษฎร์ธานี สระบุรี ราชบุรี ท่าพระ เพลินจิต
เยาวราช แจ้งวัฒนะ พระราม 4 พระราม 2 บางนา ปิ่นเกล้า พาหุรัด เชียงใหม่–โชตนา ชลบุรี
และนครสวรรค์ และมีจำนวนพนักงานทั้งสิ้น 493 คน

(1) ธุรกิจนายหน้าซื้อขายหลักทรัพย์

บริษัทหลักทรัพย์ ธนชาติ จำกัด (มหาชน) เป็นสมาชิกตลาดหลักทรัพย์แห่งประเทศไทย หมายเลข
16 โดยให้บริการเป็นนายหน้าซื้อขายหลักทรัพย์ และให้บริการข้อมูลวิเคราะห์หลักทรัพย์แก่ลูกค้า
เพื่อใช้ประกอบการตัดสินใจในการลงทุน

บริการนายหน้าซื้อขายหลักทรัพย์ของบริษัท แบ่งออกเป็น 3 ประเภท ดังนี้

1) บัญชีเงินสด (Cash)
เป็นบัญชีซื้อขายหลักทรัพย์เงินสดที่กำหนดวงเงินให้ลูกค้าซื้อขายหลักทรัพย์ได้
โดยลูกค้าต้องนำหลักทรัพย์มาวางเป็นประกันตามข้อกำหนดของตลาดหลักทรัพย์ฯ

2) บัญชีเงินสดแบบ Cash Balance เป็นบัญชีซื้อขายหลักทรัพย์เงินสดที่ลูกค้าจะต้องนำ
เงินสดมาวางเป็นประกันก่อนการส่งคำสั่งซื้อหลักทรัพย์
และต้องมีหลักทรัพย์ฝากอยู่ในบัญชีขายหลักทรัพย์ก่อน การส่งคำสั่งขาย
ซึ่งอำนาจซื้อของลูกค้าจะเพิ่มลดตามมูลค่าเงินสดที่ลูกค้านำฝากเข้าบัญชี

3) บัญชีให้กู้ยืมเพื่อซื้อขายหลักทรัพย์ (Credit Balance)
เป็นบัญชีที่ให้กู้ยืมเงินเพื่อซื้อขายหลักทรัพย์ การพิจารณาวงเงินจะมีความเข้มงวดมากกว่าบัญชีเงินสด
และลูกค้าจะต้องทำคำสั่งซื้อขายผ่าน เจ้าหน้าที่การตลาดเท่านั้น
โดยลูกค้าจะต้องนำเงินสดมาวางเป็นหลักประกันการชำระหนี้กับบริษัทก่อนการซื้อขายหลักทรัพย์ครั้งแรก
บริษัทจะมีการประเมินมูลค่าหลักทรัพย์ที่เป็นหลักประกันทุกวัน
และผลการประเมินดังกล่าวจะทำให้อำนาจซื้อของลูกค้าเพิ่มลดโดยอัตโนมัติตามมูลค่าตลาดของหลักทรัพย์ในบัญชีลูกค้า

นโยบายในการรับลูกคาและอนุมัติวงเงินซื้อหลักทรัพยใหลูกคา

บริษัทให้ความสำคัญในการคัดเลือกลูกค้า การประเมินฐานะทางการเงินของลูกค้าก่อน
การอนุมัติให้ซื้อขาย เพื่อป้องกันความเสี่ยงจากการดำเนินงานที่อาจจะเกิดขึ้นได้
โดยบริษัทจะกำหนดวงเงินอนุมัติ สูงสุดของบัญชีทุกประเภทของลูกค้าแต่ละรายหรือแต่ละกลุ่ม
ซึ่งพิจารณาจากข้อมูลต่างๆ ที่เกี่ยวข้อง ในกรณีลูกค้าที่เป็นบุคคลธรรมดา
บริษัทจะพิจารณาจากความมั่นคงทางหน้าที่การงาน ความเพียงพอของรายได้ต่างๆ และ
ความสามารถในการชำระเงินในวงเงินที่ได้รับการอนุมัติ สำหรับกรณีลูกค้าที่เป็นนิติบุคคล
บริษัทจะพิจารณาจาก งบการเงิน และโครงสร้างผู้ถือหุ้นเป็นสำคัญ

ขั้นตอนในการพิจารณาอนุมัติวงเงินและเปิดบัญชีซื้อขายหลักทรัพย์

1) เจ้าหน้าที่การตลาดชี้แจงหลักเกณฑ์ทั่วไปในการเปิดบัญชีซื้อขายหลักทรัพย์ หลักการ ลงทุน
และความเสี่ยงให้แก่ลูกค้า รวมทั้งพิจารณาคุณสมบัติของลูกค้าและกำหนดวงเงินตามความเหมาะสม
โดยจัดทำรายงานการวิเคราะห์ข้อมูลลูกค้า และคำขออนุมัติวงเงินสินเชื่อ

2) เจ้าหน้าที่การตลาดจัดให้ลูกค้าลงนามในใบคำขอเปิดบัญชี สัญญาแต่งตั้งตัวแทน
นายหน้าซื้อขายหลักทรัพย์ และใบแสดงตัวอย่างลายมือชื่อ/ตราประทับ ให้ครบถ้วน
รวมทั้งจัดให้มีเอกสารประกอบการเปิดบัญชีตามที่บริษัทกำหนด

3) ส่วนเปิดบัญชีและข้อมูลลูกค้าจะทำการตรวจสอบข้อมูลของลูกค้ากับฐานข้อมูลของบริษัท
เพื่อยืนยันว่าลูกค้ามีคุณสมบัติเหมาะสม ก่อนให้รหัสเปิดบัญชี และบันทึกข้อมูลลงในคอมพิวเตอร์ต่อไป

4) เจ้าหน้าที่เปิดบัญชีรวบรวมและตรวจสอบความถูกต้อง ครบถ้วน
และความสมบูรณ์ของรายละเอียดข้อมูลเพื่อนำเสนอต่อผู้มีอำนาจอนุมัติตามลำดับวงเงิน

ขอบเขตและอำนาจอนุมัติในการทำธุรกรรมต่างๆ ที่เกี่ยวกับการเป็นนายหน้าซื้อขายหลักทรัพย์
ซึ่งได้ผ่านการประชุมเพื่อพิจารณามอบอำนาจจากคณะกรรมการบริหาร
ในการประชุมคณะกรรมการบริหารครั้งที่ 6/2547 ลงวันที่ 23 กันยายน 2547 สรุปได้ดังนี้

1) การอนุมัติเปิดบัญชีและกำหนดวงเงิน

บัญชี CASH BALANCE

+------------+---------------------------------------------------------+
| วงเงิน      | ผู้มีอำนาจอนุมัติ                                             |
+------------+---------------------------------------------------------+
| วงเงินตามจำ | ผู้จัดการส่วนการตลาดขึ้นไป หรือผู้จัดการสำนักงานสาขา               |
| นวนเงินที่ลูกค | หรือผู้จัดการส่วนประสานงานสำนักงานสาขา                        |
| ้าฝากเข้าบัญชี |                                                         |
|            | ลงนามร่วมกับผู้จัดการส่วนเปิดบัญชีและข้อมูลลูกค้า                    |
|            | หรือผู้อำนวยการฝ่ายเปิดบัญชีและบริหารความเสี่ยง                   |
+------------+---------------------------------------------------------+

บัญชี CASH และ บัญชี CREDIT BALANCE

+------------+---------------------------------------------------------+
| วงเงิน      | ผู้มีอำนาจอนุมัติ                                             |
+============+=========================================================+
| ไม่เกิน 1    | ผู้ช่วยผู้อำนวยการฝ่ายการตลาด หรือผู้จัดการสำนักงานสาขา            |
| ล้านบาท     | หรือผู้จัดการส่วนประสานงานสำนักงานสาขา                        |
|            | ลงนามร่วมกับผู้จัดการส่วนเปิดบัญชีและข้อมูลลูกค้าขึ้นไป                |
|            | ของฝ่ายเปิดบัญชีและบริหารความเสี่ยง                            |
+------------+---------------------------------------------------------+
| ไม่เกิน 5    | ผู้อำนวยการฝ่ายการตลาด หรือผู้จัดการสำนักงานสาขา                |
| ล้านบาท     | หรือผู้จัดการส่วนประสานงานสำนักงานสาขา                        |
|            |                                                         |
|            | ลงนามร่วมกับผู้จัดการส่วนเปิดบัญชีและข้อมูลลูกค้าขึ้นไป                |
|            | ของฝ่ายเปิดบัญชีและบริหารความเสี่ยง                            |
+------------+---------------------------------------------------------+
| ไม่เกิน 10   | ผู้อำนวยการฝ่ายการตลาด                                     |
| ล้านบาท     | ลงนามร่วมกับผู้จัดการส่วนเปิดบัญชีและข้อมูลลูกค้าขึ้นไป                |
|            | ของฝ่ายเปิดบัญชีและบริหารความเสี่ยง                            |
+------------+---------------------------------------------------------+
| ไม่เกิน 20   | กรรมการผู้จัดการ สายธุรกิจนายหน้าค้าหลักทรัพย์                    |
| ล้านบาท     | ลงนามร่วมกับผู้จัดการส่วนเปิดบัญชีและข้อมูลลูกค้า ขึ้นไป               |
|            | ของฝ่ายเปิดบัญชีและบริหารความเสี่ยง                            |
+------------+---------------------------------------------------------+
| ไม่เกิน 40   | คณะกรรมการพิจารณาเครดิต                                   |
| ล้านบาท     | ลงนามร่วมกับผู้อำนวยการฝ่ายเปิดบัญชีและบริหารความเสี่ยง            |
|            | หรือกรรมการผู้จัดการ สายธุรกิจนายหน้าค้าหลักทรัพย์                 |
+------------+---------------------------------------------------------+
| ไม่เกิน 100  | คณะกรรมการบริหาร                                         |
| ล้านบาท     | ลงนามร่วมกับผู้อำนวยการฝ่ายเปิดบัญชีและบริหารความเสี่ยง            |
|            | หรือกรรมการผู้จัดการ                                        |
|            |                                                         |
|            | สายธุรกิจนายหน้าค้าหลักทรัพย์                                  |
+------------+---------------------------------------------------------+
| เกินกว่า 100 | คณะกรรมการบริษัท                                          |
| ล้านบาท     | ลงนามร่วมกับผู้อำนวยการฝ่ายเปิดบัญชีและบริหารความเสี่ยง            |
|            | หรือกรรมการผู้จัดการ                                        |
|            |                                                         |
|            | สายธุรกิจนายหน้าค้าหลักทรัพย์                                  |
+------------+---------------------------------------------------------+

ในกรณีที่ลูกค้าแสดงความประสงค์ที่จะขอขยายวงเงินหรือขอวงเงินชั่วคราวนั้น
อำนาจอนุมัติวงเงินชั่วคราวจะเป็นไปตามอำนาจอนุมัติวงเงินตามตารางข้างต้น
โดยลูกค้าจะต้องนำส่งเอกสารทางการเงินเพิ่มเติมเพื่อแสดงให้เห็นสถานะทางการเงินที่สอดคล้องกับวงเงินที่ขอขยายนั้นๆ

2) การทบทวนวงเงิน

บริษัทกำหนดให้เจ้าหน้าที่การตลาด และส่วนเปิดบัญชีและข้อมูลลูกค้า ร่วมกันทบทวน
วงเงินการซื้อขายหลักทรัพย์ของลูกค้าทุกประเภทอย่างน้อยปีละ 1 ครั้ง
เว้นแต่มีการเปลี่ยนแปลงข้อมูลที่มีนัยสำคัญ
ให้ดำเนินการพิจารณาทบทวนวงเงินที่เหมาะสมให้แก่ลูกค้าโดยเร็ว
โดยอำนาจพิจารณาวงเงินจะสอดคล้องกับอำนาจการอนุมัติเปิดบัญชีซื้อขาย

3) การแก้ไขรายการซื้อขายหลักทรัพย์

อำนาจอนุมัติสำหรับการแก้ไขรายการซื้อขายหลักทรัพย์ของบริษัทสรุปได้ดังนี้

  ----------------------------------------------- --------------------------------------------------
  รายการ                                          อำนาจอนุมัติ

  1) การแก้ไขระหว่างบัญชีที่เป็นลูกค้ารายเดียวกัน            

  1.1 กรณีไม่กระทบบัญชี Credit Balance                ผู้อำนวยการฝ่ายการตลาด หรือผู้จัดการสำนักงานสาขา

  1.2 กรณีกระทบบัญชี Credit Balance                  ผู้อำนวยการฝ่ายการตลาด หรือผู้จัดการสำนักงานสาขา ลงนาม
                                                  ร่วมกับผู้จัดการส่วนบริหารความเสี่ยงและเครดิตขึ้นไป

  2)                                              
  การแก้ไขคำสั่งซื้อขายเพื่อโอนรายการซื้อขายบางส่วน/ทั้งหมด   

  2.1 กรณีที่เป็นการแก้ไขระหว่างลูกค้ากลุ่มเดียวกัน           ผู้อำนวยการฝ่ายการตลาด หรือผู้จัดการสำนักงานสาขา ลงนาม
  (นามสกุลเดียวกัน หรือสามารถระบุความสัมพันธ์กันได้)        ร่วมกับผู้จัดการส่วนบริหารความเสี่ยงและเครดิตขึ้นไป

  2.2 กรณีที่เป็นการแก้ไขระหว่างลูกค้าที่ไม่เกี่ยวข้องกัน        
  หรือระหว่างลูกค้ากับบริษัท (Error Port)                
  หรือรายการที่เป็นการแก้ไขย้อนหลัง (Back Date)          

   วงเงินไม่เกิน 1 ล้านบาท                           ผู้อำนวยการฝ่ายการตลาด หรือผู้จัดการส่วนประสานงานสำนักงาน
                                                  ลงนามร่วมกับผู้จัดการส่วนบริหารความเสี่ยงและเครดิตขึ้นไป

   วงเงินไม่เกิน 5 ล้านบาท                           ผู้อำนวยการฝ่ายการตลาด หรือผู้จัดการส่วนประสานงานสำนักงาน
                                                  ลงนามร่วมกับผู้อำนวยการฝ่ายเปิดบัญชีและบริหารความเสี่ยงขึ้นไป

   วงเงินเกินกว่า 5 ล้านบาท                          ผู้อำนวยการฝ่ายการตลาด หรือผู้จัดการส่วนประสานงานสำนักงาน
                                                  ลงนามร่วมกับกรรมการผู้จัดการ สายธุรกิจนายหน้าค้าหลักทรัพย์
  ----------------------------------------------- --------------------------------------------------

นโยบายการให้กู้ยืมเงินเพื่อซื้อหลักทรัพย์ในบัญชี Credit Balance

บริษัทได้เริ่มดำเนินการให้กู้ยืมเพื่อซื้อหลักทรัพย์ในระบบ Credit Balance ตั้งแต่ปี 2544
โดยให้กู้ยืมเงินเฉพาะลูกค้าในระดับที่บริษัทกำหนด และมีนโยบายการดำเนินงานดังนี้

1) นโยบายหลักประกันเริ่มแรก : ลูกค้าต้องนำหลักทรัพย์มาวางเป็นหลักประกันเริ่มแรกเสมอ
ซึ่งหลักทรัพย์ที่สามารถนำมาวาง ได้แก่ หลักทรัพย์ที่ได้รับอนุญาตให้ซื้อขายในบัญชี Credit
Balance และเงินสด เท่านั้น
โดยหลักทรัพย์ดังกล่าวต้องปลอดภาระแล้วจึงจะนำมาจดจำนำกับบริษัท
โดยกำหนดอัตรามาร์จิ้นขั้นต้นไม่ ต่ำกว่าร้อยละ 50 หรืออัตราที่ตลาดหลักทรัพย์ฯ
กำหนดแล้วแต่อัตราใดจะสูงกว่า กล่าวคือ
ลูกค้าต้องวางเงินสดหรือหลักทรัพย์เป็นหลักประกันในการชำระหนี้ในอัตราขั้นต่ำร้อยละ 50
อย่างไรก็ตามบริษัทอาจเรียกหลักประกันในอัตราที่สูงกว่านี้ได้ โดยพิจารณาจากปัจจัยพื้นฐาน
สภาพคล่อง และความผันผวนของราคาของแต่ละหลักทรัพย์ในช่วงเวลานั้นๆ

2) นโยบายการให้กู้ยืมเพื่อซื้อหลักทรัพย์ :

 บริษัทให้กู้ยืมเพื่อซื้อหลักทรัพย์ได้เฉพาะหลักทรัพย์จดทะเบียนที่บริษัทอนุญาตให้ ซื้อขายในบัญชี
Credit Balance เท่านั้น

 วงเงินที่ให้กู้ยืมสำหรับลูกค้าแต่ละรายจะไม่เกินร้อยละ 10 ของเงินกองทุนของบริษัท
หากเกินกว่าที่กำหนดนี้จะต้องได้รับอนุมัติจากคณะกรรมการบริษัท แต่ทั้งนี้จะต้องไม่เกินร้อยละ 25
ของเงินกองทุนของบริษัทตามข้อกำหนดของคณะกรรมการกำกับ หลักทรัพย์และตลาดหลักทรัพย์

3) นโยบายการควบคุมการกระจุกตัวของหลักทรัพย์ :
หลักทรัพย์ที่อนุญาตให้ลูกค้าซื้อจะต้องไม่ให้กระจุกตัวอยู่ในหลักทรัพย์ใดหลักทรัพย์หนึ่ง
โดยกำหนดให้มีการกู้ยืมรวมของแต่ละหลักทรัพย์ไม่เกิน ร้อยละ 2.50
ของจำนวนหุ้นสามัญรวมของบริษัทจดทะเบียนนั้นๆ
ซึ่งเมื่อหลักทรัพย์ใดหลักทรัพย์หนึ่งมีการให้กู้ยืมเข้าใกล้ร้อยละ 85 ของวงเงินสูงสุดที่กำหนดไว้
บริษัทจะพิจารณาประกาศถอดรายชื่อหลักทรัพย์ดังกล่าวออกจากรายชื่อหลักทรัพย์ที่ให้กู้ยืมในระบบ
Credit Balance

4) นโยบายการเรียกหลักประกันเพิ่ม :
บริษัทจะมีการควบคุมความเพียงพอของหลักประกันของลูกค้าอย่างใกล้ชิด
และดำเนินการเรียกหลักประกันเพิ่ม
หรือบังคับขายในกรณีที่หลักประกันของลูกค้าต่ำกว่าเกณฑ์ที่คณะกรรมการกำกับหลักทรัพย์และตลาดหลักทรัพย์กำหนด
ดังนี้

 บริษัทจะเรียกหลักประกันเพิ่ม ในกรณีที่ลูกค้ามีทรัพย์สินสุทธิในบัญชี (Equity) ต่ำกว่า 35%
ของมูลค่าหลักทรัพย์ทั้งหมดที่มีอยู่ในบัญชีลูกค้า

 บริษัทจะบังคับขาย ในกรณีที่ลูกค้ามีทรัพย์สินสุทธิในบัญชี (Equity) ต่ำกว่า 25%
ของมูลค่าหลักทรัพย์ทั้งหมดที่มีอยู่ในบัญชีลูกค้า

5) นโยบายการป้องกันความเสี่ยงด้านมูลหนี้ : ยอดหนี้คงค้างในบัญชีกู้ยืมเพื่อซื้อหลักทรัพย์
ของลูกค้ารายใดรายหนึ่ง ณ สิ้นวันจะต้องไม่เกินร้อยละ 25 ของเงินกองทุนของบริษัท
และบริษัทจะปล่อยเงินกู้ยืมเพื่อซื้อหลักทรัพย์แก่ลูกค้าทุกราย ณ สิ้นวันไม่เกิน 5 เท่าของเงินกองทุน

สำหรับการให้บริการวิเคราะห์หลักทรัพย์นั้น
บริษัทตระหนักดีถึงความจำเป็นของการมีข้อมูลที่ถูกต้องและเพียงพอ
เพื่อใช้ประกอบการตัดสินใจลงทุนของนักลงทุน
และเพื่อให้พนักงานการตลาดของบริษัทสามารถให้คำแนะนำ และให้ข้อมูลต่างๆ
แก่ลูกค้าได้อย่างถูกต้องและเหมาะสม
อีกทั้งบริษัทเชื่อว่าคุณภาพของบทวิเคราะห์จะเป็นหนึ่งในปัจจัยที่มีผลต่อการเลือกใช้บริการของนักลงทุนสถาบัน
และนักลงทุนต่างประเทศ ซึ่งปัจจุบันสัดส่วน นักลงทุนต่างประเทศของบริษัทอยู่ในระดับเพียงร้อยละ
4 ของมูลค่าซื้อขายรวมของบริษัท ซึ่งต่ำกว่าสัดส่วนของตลาดหลักทรัพย์ฯ โดยรวมที่ระดับร้อยละ 20
ของมูลค่าซื้อขายรวมของตลาดหลักทรัพย์ฯ
ดังนั้นเพื่อให้บริการของบริษัทมีคุณภาพเป็นที่น่าสนใจของนักลงทุนสถาบันและนักลงทุนต่างประเทศ
และตอบสนองความต้องการของลูกค้าได้มากขึ้น
บริษัทจึงให้ความสำคัญกับการพัฒนาคุณภาพของบุคลากรในฝ่ายวิเคราะห์หลักทรัพย์
รวมทั้งคุณภาพของบทวิเคราะห์ของบริษัทอย่างต่อเนื่อง โดย ณ วันที่ 31 ธันวาคม 2547
บริษัทมีบุคลากรในฝ่ายวิเคราะห์หลักทรัพย์ ทั้งเจ้าหน้าที่วิเคราะห์และหน่วยงานสนับสนุนจำนวน 16
คน และให้บริการรายงานการวิเคราะห์ 7 รูปแบบ คือ Daily Issues, Weekly Issues,
Monthly Issues, Economics, Fixed Income Issues, Strategy และ Company
Research ซึ่งครอบคลุมจำนวนหลักทรัพย์มากกว่า 111 หลักทรัพย์ หรือประมาณร้อยละ 75
ของมูลค่าตลาด หลักทรัพย์ฯ โดยบทวิเคราะห์ของบริษัทมีการจัดทำทั้งภาษาไทยและภาษาอังกฤษ
และจัดส่งให้แก่ลูกค้าตามที่ได้ แจ้งมา ทั้งทางโทรสาร ทางไปรษณีย์ และทางอีเมล์

(2) ธุรกิจที่ปรึกษาทางการเงินและการจัดจำหน่ายหลักทรัพย์

บริษัทเริ่มประกอบธุรกิจให้บริการเป็นที่ปรึกษาทางการเงินและการจัดจำหน่ายหลักทรัพย์และรับประกันการจำหน่ายหลักทรัพย์ตั้งแต่เป็นบริษัทเงินทุนหลักทรัพย์
ธนชาติ จำกัด ตลอดระยะเวลาที่ผ่านมาบริษัทมีการนำเสนอบริการที่ปรึกษาทางการเงินในด้านต่างๆ
และการจัดจำหน่ายหลักทรัพย์ แก่บริษัทชั้นนำหลายแห่ง เช่น บริษัทในกลุ่มชินวัตร (บมจ. ชิน
คอร์ปอเรชั่น บมจ. แอดวานซ์ อินโฟร์ เซอร์วิส บมจ. ชิน แซทเทลไลน์) บมจ. ทางด่วนกรุงเทพ
บมจ. ธนาคารทหารไทย บมจ. บางจากปิโตรเลียม และ บมจ. ปตท. สำรวจและผลิตปิโตรเลียม
เป็นต้น

ในการดำเนินธุรกิจการเป็นที่ปรึกษาทางการเงินนั้น
ปัจจุบันบริษัทมุ่งเน้นการเป็นที่ปรึกษาทางการเงินในการออกและเสนอขายหลักทรัพย์ของบริษัทมหาชนที่ต้องการระดมทุน
อย่างไรก็ตามบริษัทยังให้ ความสำคัญกับการให้บริการแก่ลูกค้าในด้านอื่นๆ
เพื่อเพิ่มรายได้ในส่วนของค่าธรรมเนียม ทั้งการเป็นที่ปรึกษาให้แก่ รัฐวิสาหกิจและบริษัทต่างๆ
ในการปรับโครงสร้างกิจการ โครงสร้างหนี้ โครงสร้างทางการเงิน และการศึกษา
ความเป็นไปได้ของโครงการหรือบริษัท การควบรวมกิจการ
รวมทั้งการเป็นที่ปรึกษาอิสระในการให้ความเห็นต่อ รายการต่างๆ เป็นต้น

ณ วันที่ 31 ธันวาคม 2547 บริษัทมีทีมงานฝ่ายวาณิชธนกิจจำนวน 25 คน โดยเป็นผู้ที่ได้รับ
ความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ให้เป็นผู้ควบคุม การปฏิบัติงานจำนวน 16 คน

(3) ธุรกิจค้าหลักทรัพย์

การประกอบธุรกิจค้าหลักทรัพย์ของบริษัทเป็นการดำเนินธุรกิจเฉพาะด้านตราสารหนี้
โดยมีนโยบายที่จะมุ่งเน้นการทำรายการเฉพาะในลักษณะ Matching Order เท่านั้น
โดยบริษัทจะมีการสำรวจ ความต้องการของผู้ซื้อ และผู้ขายก่อนทำรายการ
ทำให้บริษัทไม่มีการถือครอง ทั้งนี้เพื่อป้องกันความเสี่ยงจาก
การเปลี่ยนแปลงของราคาที่อาจจะเกิดขึ้นได้
ทั้งนี้บริษัทเป็นสมาชิกของศูนย์ซื้อขายตราสารหนี้ไทยในการให้บริการเป็นตัวแทนซื้อขายตราสารหนี้ของศูนย์ซื้อขายตราสารหนี้ไทย
รวมทั้งเข้าร่วมประมูลพันธบัตรรัฐบาล พันธบัตร รัฐวิสาหกิจ หรือตั๋วเงินคลัง
เพื่อทำการขายให้แก่นักลงทุนต่อไป

จากข้อมูลของศูนย์ซื้อขายตราสารหนี้ไทยในปี 2546 บริษัทมีส่วนแบ่งตลาดอยู่ในลำดับที่ 9
โดยจัดว่าเป็นบริษัทหลักทรัพย์เพียงรายเดียวที่มีส่วนแบ่งการตลาดอยู่ในอันดับ 1 ใน 10
ซึ่งที่เหลือจะเป็นผู้ประกอบการที่เป็นธนาคารพาณิชย์ โดยบริษัทครองส่วนแบ่งตลาดร้อยละ 4.55
ของมูลค่าซื้อขายรวมของศูนย์ซื้อขายตราสารหนี้ไทย อย่างไรก็ตามในปี 2547
ส่วนแบ่งตลาดของบริษัทมีการปรับตัวลดลงเหลือร้อยละ 3.67
ของมูลค่าซื้อขายรวมของศูนย์ซื้อขายตราสารหนี้ไทย และครองส่วนแบ่งตลาดในลำดับที่ 11 ซึ่ง 10
รายแรก มีเพียงบริษัทหลักทรัพย์เพียงรายเดียวคือ บริษัทหลักทรัพย์ บาร์เคลย์ แคปปิตอล
(ประเทศไทย) จำกัด

(4) ธุรกิจอื่นๆ

ธุรกิจนายทะเบียนหลักทรัพย์

บริษัทได้จัดตั้งหน่วยงานนายทะเบียนหลักทรัพย์ ซึ่งให้บริการงานใน 3 ลักษณะ คือ

 งานบริการให้แก่ผู้ออกหลักทรัพย์ เช่น การจัดทำรายการเกี่ยวกับการโอน
การจำนำอายัดหลักทรัพย์ การจัดสรรหลักทรัพย์ แจ้งยอดการจัดสรร จ่ายเงินปันผล
ดอกเบี้ยแก่ผู้ถือหลักทรัพย์ คำนวณภาษี เงินปันผล ดอกเบี้ยหัก ณ ที่จ่าย การจัดทำรายงานต่างๆ
ตามที่ผู้ออกหลักทรัพย์ร้องขอ เป็นต้น

 งานบริการให้แก่ผู้ถือหลักทรัพย์ เช่น งานด้านทะเบียนผู้ถือหลักทรัพย์ การเปลี่ยนแปลง
ข้อมูลผู้ถือหลักทรัพย์ การโอนหลักทรัพย์ การออกใบหลักทรัพย์ใหม่
การจัดพิมพ์และส่งเอกสารให้แก่ผู้ถือหลักทรัพย์ เป็นต้น

 งานอื่นๆ เช่น งานบริการแก่หน่วยงานอื่น

ธุรกิจที่ปรึกษาการเงินและการลงทุน (Financial Planning Advisor : FPA)

ตามที่สำนักงาน ก.ล.ต.
อนุญาตให้บริษัทหลักทรัพย์ประกอบธุรกิจให้บริการที่ปรึกษาการเงินและการลงทุนตามประกาศสำนักงาน
ก.ล.ต. ที่ อธ/น 29/2543 ลงวันที่ 23 ธันวาคม 2543
โดยทำหน้าที่ให้บริการติดต่อหรือประสานงานกับสถาบันการเงิน เพื่อทำรายการทางการเงินต่างๆ
รวมทั้งให้คำปรึกษาหรือให้บริการ แนะนำการลงทุนในผลิตภัณฑ์การเงินแก่บุคคลทั่วไปได้นั้น
บริษัทจึงได้จัดตั้งหน่วยงานที่ปรึกษาการเงินและ การลงทุนขึ้นในปี 2544
เพื่อประกอบธุรกิจเป็นตัวแทนที่ปรึกษา แนะนำ และให้ข้อมูลบริการทางการเงินและ
การลงทุนกับลูกค้า โดยบริษัทมุ่งเน้นการแนะนำผลิตภัณฑ์ทางการเงินของกลุ่มบริษัท
ซึ่งมีอย่างหลากหลายและครอบคลุม ทั้งในส่วนของประกันภัย ประกันชีวิต หน่วยลงทุน เงินฝาก
สินเชื่อ ทั้งนี้เพื่อเป็นการขยายฐานลูกค้าใหม่ของบริษัทต่างๆ ในกลุ่มธนชาติให้มีประสิทธิภาพยิ่งขึ้น

ในการให้บริการเป็นผู้ให้คำปรึกษาการเงินและการลงทุน
บริษัทตระหนักดีว่าผู้ให้คำแนะนำจะต้องมีความรู้ความเข้าใจ
และให้ข้อมูลที่ถูกต้องในบริการทางการเงินและการลงทุน
บริษัทจึงมีการจัดการอบรมในการให้คำแนะนำบริการทางการเงินจากทางบริษัทให้แก่เจ้าหน้าที่ FPA
ก่อนการเริ่มปฏิบัติงานจริง และมีการทบทวนความรู้อย่างสม่ำเสมอ โดยเจ้าหน้าที่ของ FPA
ของบริษัทมีทั้ง FPA ที่เป็นบุคคลภายใน คือ พนักงานของบริษัทในกลุ่มธนชาติที่สมัครเป็นตัวแทน และ
FPA ที่เป็นบุคคลภายนอกที่สมัครเป็นตัวแทนโดยตรง

การประกอบธุรกิจที่ปรึกษาทางการเงินและการลงทุน (FPA)
มีความแตกต่างจากการประกอบธุรกิจตามใบอนุญาตที่ปรึกษาการลงทุน (Investment Advisory
: IA) กล่าวคือ IA เป็นใบอนุญาตประกอบธุรกิจของบริษัทเพื่อให้คำแนะนำในด้านการลงทุน
ในขณะที่ FPA เป็นการอนุญาตให้บริษัทหลักทรัพย์ประกอบธุรกิจเป็น การทั่วไป
โดยผู้ที่ให้คำแนะนำในการลงทุนในตราสารทางการเงินประเภทต่างๆ
หรือติดต่อประสานงานกับสถาบันการเงิน จะได้รับค่าตอบแทนในลักษณะค่าคอมมิชชั่น
ในขณะที่บริษัทหลักทรัพย์จะได้รับค่าตอบแทนจากเจ้าของผลิตภัณฑ์ทางการเงินนั้นๆ
ปัจจุบันบริษัทยังไม่มีใบอนุญาตประกอบธุรกิจที่ปรึกษาการลงทุน โดยคาดว่าจะยื่นขอ
ใบอนุญาตในการประกอบธุรกิจดังกล่าวในปี 2548

 3.3.1.2 การตลาดและภาวะการแข่งขัน

ภาพรวมการประกอบธุรกิจหลักทรัพย์

การประกอบธุรกิจหลักทรัพย์อยู่ภายใต้การกำกับดูแลของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) ตามพระราชบัญญัติหลักทรัพย์และตลาดหลักทรัพย์ พ.ศ. 2535
ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542
และพระราชบัญญัติหลักทรัพย์และตลาดหลักทรัพย์ (ฉบับที่ 3) พ.ศ. 2546

ในการประกอบธุรกิจหลักทรัพย์ใหม่
จะต้องได้รับใบอนุญาตประกอบธุรกิจหลักทรัพย์จากกระทรวงการคลัง
ซึ่งปัจจุบันทางการไม่มีนโยบายที่จะเพิ่มผู้ประกอบการรายใหม่ในธุรกิจหลักทรัพย์ ดังนั้นการแข่งขันใน
อุตสาหกรรมจึงเป็นการแข่งขันระหว่างผู้ประกอบการในปัจจุบันเท่านั้น
โดยแต่ละบริษัทจะได้รับใบอนุญาตประกอบธุรกิจตามประเภทต่างๆ ได้แก่ 1)
การประกอบธุรกิจนายหน้าซื้อขายหลักทรัพย์ 2) การประกอบธุรกิจค้าหลักทรัพย์ 3)
การประกอบธุรกิจจัดจำหน่ายหลักทรัพย์ และ 4) การประกอบธุรกิจที่ปรึกษาการลงทุน

ในส่วนของบริษัทนั้น ได้รับใบอนุญาตประกอบธุรกิจ 3 ประเภท คือ ธุรกิจนายหน้าซื้อขาย หลักทรัพย์
ธุรกิจค้าหลักทรัพย์ และธุรกิจจัดจำหน่ายหลักทรัพย์
โดยบริษัทคาดว่าจะทำการยื่นขออนุญาตประกอบธุรกิจที่ปรึกษาการลงทุนในปี 2548

ธุรกิจนายหน้าซื้อขายหลักทรัพย์

(1) นโยบายและลักษณะการตลาด

(ก) กลยุทธ์การแข่งขัน

ในการดำเนินธุรกิจ บริษัทมีการใช้กลยุทธ์ทางการตลาด
เพื่อเพิ่มศักยภาพในการแข่งขันและความสามารถในการหารายได้ดังนี้

1) มุ่งขยายฐานลูกค้าผ่านลูกค้าในกลุ่มธนชาติ
โดยการนำเสนอบริการทางการเงินของบริษัทให้แก่ลูกค้าทางด้านอื่นๆ ของกลุ่มบริษัท
ซึ่งจะเห็นได้จากการที่บริษัทและกลุ่มบริษัทให้ความสำคัญกับการพัฒนาบุคลากร
และการให้บริการที่ปรึกษาทางการเงินและการลงทุน (FPA)
ซึ่งพนักงานจะนำเสนอผลิตภัณฑ์ทางการเงินอย่างครบวงจร รวมถึงบริการซื้อขายหลักทรัพย์
แก่ลูกค้าปัจจุบันของกลุ่มบริษัท และลูกค้าใหม่

2) ให้ความสำคัญกับการนำเสนอบริการที่มีคุณภาพแก่ลูกค้า ด้วยการพัฒนาคุณภาพบริการ
และบุคลากรต่างๆ ทั้งเจ้าหน้าที่การตลาดและเจ้าหน้าที่วิเคราะห์หลักทรัพย์
โดยจัดให้มีการอบรมบุคลากรอย่างต่อเนื่องตลอดทั้งปี
และสนับสนุนให้บุคลากรมีใบอนุญาตในการให้บริการลูกค้าอย่างน้อย 2 ประเภทเพื่อให้สามารถ
นำเสนอบทวิเคราะห์ และให้คำแนะนำกับลูกค้าได้อย่างมีประสิทธิภาพ

3) ให้ความสำคัญกับการเพิ่มช่องทางการให้บริการแก่ลูกค้า
โดยทำการเปิดสาขาและเพิ่มจำนวนพนักงานด้านการตลาด
รวมทั้งให้ความสำคัญกับลูกค้าที่ใช้บริการผ่านอินเทอร์เน็ตและโทรศัพท์เคลื่อนที่
ซึ่งจะเป็นลูกค้ากลุ่มที่มีศักยภาพในการขยายตัวสูง ซึ่งบริษัทเชื่อว่าจะสามารถขยายฐานลูกค้า
และส่วนแบ่งตลาดเพิ่มขึ้นได้

4) มุ่งเน้นการสร้างรายได้จากค่าธรรมเนียม โดยเฉพาะในส่วนที่ปรึกษาทางการเงินใน
การนำหลักทรัพย์เข้าจดทะเบียนในตลาดหลักทรัพย์ฯ
และการเป็นผู้จัดการจัดจำหน่ายหลักทรัพย์เพิ่มขึ้น
ซึ่งจะมีส่วนช่วยสนับสนุนการดำเนินธุรกิจนายหน้าซื้อขายหลักทรัพย์ของบริษัท
และสร้างความพึงพอใจให้แก่ลูกค้า

5) จัดสัมมนาให้ความรู้กับลูกค้าอย่างต่อเนื่องทั้งลูกค้าในกรุงเทพและสาขาต่างจังหวัด
รวมทั้งลูกค้าที่ยังไม่เคยลงทุนผ่านบริษัท เพื่อสร้างความสัมพันธ์อันดีระหว่างลูกค้ากับบริษัท
ซึ่งนอกจากจะเป็นการรักษาฐานลูกค้าเดิมของบริษัทแล้ว
ยังเป็นการเพิ่มโอกาสในการขยายฐานลูกค้าใหม่เพิ่มขึ้น

(ข) ลักษณะลูกค้าและกลุ่มลูกค้าเป้าหมาย

กลุ่มลูกค้าของบริษัทประกอบด้วยลูกค้าบุคคลธรรมดารายย่อย และลูกค้าสถาบันทั้งในและต่างประเทศ
สำหรับปี 2547 มูลค่าการซื้อขายหลักทรัพย์ของบริษัทแบ่งตามประเภทลูกค้า คือ
ลูกค้านักลงทุนต่างประเทศ สถาบันในประเทศ และบุคคลในประเทศ คิดเป็นสัดส่วนประมาณร้อยละ
4 ร้อยละ 7 และร้อยละ 89 ตามลำดับ เนื่องจากลูกค้าส่วนใหญ่ของบริษัทเป็นบุคคลในประเทศ
บริษัทจึงมิได้พึ่งพารายได้จากลูกค้ารายใด รายหนึ่งเกินร้อยละ 30
ของรายได้ค่านายหน้ารวมของบริษัท โดยลูกค้าที่มีมูลค่าซื้อขายกับบริษัทใน 10 อันดับแรก
คิดเป็นสัดส่วนประมาณร้อยละ 13 ของมูลค่าซื้อขายหลักทรัพย์รวมของบริษัท

(ค) การจำหน่ายและช่องทางการจำหน่าย

ณ วันที่ 31 ธันวาคม 2547 บริษัทมีช่องทางการให้บริการลูกค้าผ่านสาขาทั้งสิ้น 18 แห่ง
ประกอบด้วย สาขาภูเก็ต หาดใหญ่ เชียงใหม่ สุราษฎร์ธานี สระบุรี ราชบุรี ท่าพระ เพลินจิต
เยาวราช แจ้งวัฒนะ พระราม 4 พระราม 2 บางนา ปิ่นเกล้า พาหุรัด เชียงใหม่-โชตนา ชลบุรี
และนครสวรรค์

นอกจากนี้บริษัทยังให้บริการซื้อขายหลักทรัพย์ผ่านระบบอินเทอร์เน็ต และโทรศัพท์ เคลื่อนที่
ซึ่งถือได้ว่าบริษัทเป็นกลุ่มผู้นำในการนำระบบเทคโนโลยีมาประยุกต์ใช้เพื่อสนับสนุนการให้บริการซื้อขายหลักทรัพย์
โดยในปี 2542 บริษัทเริ่มให้บริการข้อมูลด้านราคาแก่ลูกค้าผ่านระบบอินเทอร์เน็ต
และเริ่มเปิดให้บริการซื้อขายหลักทรัพย์อย่างเต็มรูปแบบในปี 2543
อีกทั้งยังมีการพัฒนาระบบการซื้อขายหลักทรัพย์ผ่านอินเทอร์เน็ตมาอย่างต่อเนื่อง
ทั้งนี้เพื่อรองรับการใช้บริการ และเพิ่มความคล่องตัวในการลงทุนแก่ลูกค้า โดยลูกค้าบัญชี Cash
และ Cash Balance สามารถทำการซื้อขายผ่านระบบอินเทอร์เน็ตที่ www.natseconline.com
นอกจากนี้ในปี 2545
บริษัทได้เพิ่มการให้บริการดูข้อมูลราคาซื้อขายหลักทรัพย์ผ่านทางโทรศัพท์เคลื่อนที่เพื่ออำนวยความสะดวกให้แก่
ลูกค้าเพิ่มขึ้น

บริษัทเชื่อว่าในอนาคต การซื้อขายหลักทรัพย์ผ่านทางอินเทอร์เน็ต
และโทรศัพท์เคลื่อนที่จะมีบทบาทสำคัญยิ่งขึ้น
โดยเฉพาะทางระบบอินเทอร์เน็ตซึ่งปัจจุบันเข้าไปมีส่วนเกี่ยวข้องกับชีวิตประจำวันของประชาชนโดยทั่วไปเพิ่มขึ้น
โดยเฉพาะอย่างยิ่งในกลุ่มลูกค้ารายใหม่ ซึ่งจะเป็นกลุ่มคนที่เริ่มการทำงานซึ่งมี
ความคุ้นเคยกับอินเทอร์เน็ตอยู่แล้ว
นอกจากนี้การที่ระบบเทคโนโลยีที่รองรับการซื้อขายที่มีการพัฒนาให้มี ประสิทธิภาพเพิ่มขึ้น
ทำให้สามารถส่งข้อมูลได้ทันต่อเหตุการณ์
จะเป็นอีกปัจจัยที่ส่งเสริมการเติบโตของการซื้อขายผ่านอินเทอร์เน็ต
บริษัทมีแนวทางที่จะขยายฐานลูกค้าทางอินเทอร์เน็ตและโทรศัพท์เคลื่อนที่เพิ่มขึ้น
ซึ่งบริษัทเชื่อว่าลูกค้ากลุ่มนี้โดยส่วนใหญ่จะเป็นบุคคลที่อยู่ในวัยทำงาน
บริษัทจึงมีโครงการที่จะจัดกิจกรรมเพื่อแนะนำการลงทุนตามอาคารสำนักงานต่างๆ

ตารางแสดงสัดส่วนมูลค่าซื้อขายของลูกค้าแบ่งตามประเภทบัญชี

+------------------------------------+---------+-----------+----------+
| %                                  | ปี 2545  | ปี 2546    | ปี 2547   |
+------------------------------------+---------+-----------+----------+
| บัญชี Cash/Cash Balance              | 98%     | 93%       | 90%      |
|                                    |         |           |          |
| ซื้อขายผ่านพนักงานการตลาด              | 1%      | 3%        | 5%       |
|                                    |         |           |          |
| ซื้อขายผ่านระบบอินเทอร์เน็ต              |         |           |          |
+------------------------------------+---------+-----------+----------+
| บัญชี Credit Balance                 | 1%      | 4%        | 5%       |
+------------------------------------+---------+-----------+----------+
| รวม                                | 100%    | 100%      | 100%     |
+------------------------------------+---------+-----------+----------+

ที่มา : บริษัทหลักทรัพย์ ธนชาติ จำกัด (มหาชน)

(2) ภาวะอุตสาหกรรมและการแข่งขัน

(ก) สภาพการแข่งขันในอุตสาหกรรม

ภาวะอุตสาหกรรมของธุรกิจนายหน้าซื้อขายหลักทรัพย์
มีความเกี่ยวข้องโดยตรงกับมูลค่าการซื้อขายหลักทรัพย์ในตลาดหลักทรัพย์ฯ เป็นสำคัญ นับตั้งแต่ปี
2543 การซื้อขายหลักทรัพย์ในตลาดหลักทรัพย์มีการปรับตัวดีขึ้นอย่างต่อเนื่อง
มูลค่าการซื้อขายเฉลี่ยปรับตัวเพิ่มขึ้นจาก 3,740 ล้านบาทต่อวันในปี 2543 เป็น 20,508
ล้านบาทต่อวันในปี 2547 ทั้งนี้เนื่องจากนักลงทุนมีความมั่นใจในการขยายตัวของเศรษฐกิจเพิ่มขึ้น
ประกอบกับอัตราดอกเบี้ยที่ยังทรงตัวอยู่ในระดับต่ำ
และผลประกอบการที่ปรับตัวสูงขึ้นของบริษัทจดทะเบียนในตลาดหลักทรัพย์ฯ
ทำให้มีการลงทุนในตลาดหลักทรัพย์ฯ เพิ่มมากขึ้น อย่างไรก็ตามถึงแม้ว่ามูลค่าการซื้อขาย
หลักทรัพย์เฉลี่ยของตลาดหลักทรัพย์ฯ ในปี 2547 ปรับตัวเพิ่มขึ้นจากปี 2546
แต่ดัชนีตลาดหลักทรัพย์ฯ มีการปรับตัวลดลงจากปี 2546 104.05 จุด หรือลดลงร้อยละ 13.47
โดยปัจจัยที่มีผลต่อภาวะการซื้อขายหลักทรัพย์ในตลาด หลักทรัพย์ฯ ในปี 2547 ได้แก่
การเพิ่มขึ้นของราคาน้ำมันในตลาดโลก สถานการณ์ความไม่สงบใน 3 จังหวัดชายแดนภาคใต้
การแพร่ระบาดของโรคไข้หวัดนก และผลประกอบการของบริษัทจดทะเบียน

ตารางสรุปภาวะตลาดหลักทรัพย์แห่งประเทศไทย

  ------------------------------ ----------- ----------- ----------- ----------- -----------
                                 ปี 2543      ปี 2544      ปี 2545      ปี 2546      ปี 2547

  ตลาดหลักทรัพย์ ฯ                                                                  

  ดัชนีราคาหลักทรัพย์ตลาดหลักทรัพย์ฯ     269.19      303.85      356.48      772.15      668.10

  มูลค่าซื้อขายทั้งหมด (ล้านบาท)        923,697     1,577,758   2,047,442   4,670,281   5,024,399

  มูลค่าซื้อขายเฉลี่ยต่อวัน (ล้านบาท)     3,740       6,440       8,357       18,908      20,508

  มูลค่าหลักทรัพย์ตามราคาตลาด         1,279,224   1,607,310   1,986,236   4,789,857   4,521,895
  (ล้านบาท)                                                                       

  ราคาปิดต่อกำไรต่อหุ้น (เท่า)         5.52        4.92        6.98        13.65       9.40

  ราคาปิดต่อมูลค่าหุ้นตามบัญชี (เท่า)     1.11        1.24        1.36        2.71        2.00

  อัตราเงินปันผลตอบแทน (ร้อยละ)      1.78        2.06        2.72        1.81        2.75

  ตลาดหลักทรัพย์ใหม่                                                                 

  ดัชนีราคาหลักทรัพย์ตลาดหลักทรัพย์ใหม่   -           -           127.49      343.70      188.07

  มูลค่าซื้อขายทั้งหมด (ล้านบาท)        -           -           14,200      30,191      34,221
  ------------------------------ ----------- ----------- ----------- ----------- -----------

ที่มา : ตลาดหลักทรัพย์แห่งประเทศไทย

โครงสร้างผู้ลงทุนที่ทำการซื้อขายในตลาดหลักทรัพย์ฯ สามารถจำแนกได้เป็นนักลงทุนในประเทศ
ได้แก่ บุคคลรายย่อยภายในประเทศ นิติบุคคล และนักลงทุนต่างประเทศ
ซึ่งโดยรวมผู้ลงทุนประเภทบุคคลรายย่อยภายในประเทศมักจะมีสัดส่วนประมาณร้อยละ 70-75
ของมูลค่าการซื้อขายทั้งหมด สำหรับสัดส่วนของ
ผู้ลงทุนประเภทบุคคลรายย่อยภายในประเทศของบริษัทคิดเป็นประมาณร้อยละ 90
ของมูลค่าการซื้อขายหลักทรัพย์รวมของบริษัท

ตารางแสดงสัดส่วนการซื้อขายหลักทรัพย์รวมจำแนกตามประเภทนักลงทุน

หน่วย : %

  ----------------- -------- -------- -------- -------- -------- --------
                    ปี 2545            ปี 2546            ปี 2547   

                    ตลาดฯ    บริษัท     ตลาดฯ    บริษัท     ตลาดฯ    บริษัท

  นักลงทุนต่างประเทศ   23       31       18       1        21       4

  นักลงทุนในประเทศ                                                 

  - สถาบันในประเทศ   5        7        6        9        8        7

  - บุคคลในประเทศ    72       62       76       90       71       89

  รวม               100      100      100      100      100      100
  ----------------- -------- -------- -------- -------- -------- --------

ที่มา : ตลาดหลักทรัพย์แห่งประเทศไทย และบริษัทหลักทรัพย์ ธนชาติ จำกัด (มหาชน)

การแข่งขันของธุรกิจนายหน้าซื้อขายหลักทรัพย์ในปี 2547
เป็นการแข่งขันด้านคุณภาพการให้บริการเป็นส่วนใหญ่
โดยเฉพาะอย่างยิ่งในด้านการให้บริการข้อมูลการวิเคราะห์หลักทรัพย์ การจัดสรรหุ้นจอง (IPO)
แก่ลูกค้า รวมทั้งการดึงตัวบุคลากรทางด้านนายหน้าซื้อขายหลักทรัพย์ ทั้งนี้
เนื่องจากตลาดหลักทรัพย์ฯ ยังคงอัตรา ค่าธรรมเนียมขั้นต่ำที่ร้อยละ 0.25
ของมูลค่าการซื้อขายสำหรับการซื้อขายผ่านเจ้าหน้าที่การตลาดของบริษัท หลักทรัพย์ และร้อยละ
0.20 ของมูลค่าการซื้อขายสำหรับการซื้อขายผ่านระบบอินเทอร์เน็ต โดยมีผลบังคับใช้ตั้งแต่ต้นปี
2545 จนถึงวันที่ 13 มกราคม 2550 ทำให้ภาวะการแข่งขันทางด้านราคาในธุรกิจหลักทรัพย์ลดลง

(ข) จำนวนคู่แข่งขัน

ณ วันที่ 31 ธันวาคม 2547 บริษัทหลักทรัพย์ที่ได้รับอนุญาตการเป็นตัวแทนนายหน้า ซื้อขายหลักทรัพย์
มีจำนวนทั้งสิ้น 39 บริษัท เป็นบริษัทหลักทรัพย์ที่เป็นนายหน้า 37 บริษัท
และบริษัทหลักทรัพย์ที่เป็นนายหน้าช่วง 2 บริษัท

(ค) ขนาดของบริษัทเมื่อเทียบกับคู่แข่งขัน

บริษัทหลักทรัพย์ที่มีส่วนแบ่งตลาด 20 อันดับแรกของธุรกิจนายหน้าซื้อขายหลักทรัพย์
ครองส่วนแบ่งตลาดมากกว่าร้อยละ 70 ของมูลค่ารวมของตลาดหลักทรัพย์ฯ มีรายละเอียดดังนี้

ตารางแสดงรายชื่อบริษัทหลักทรัพย์ที่ครองส่วนแบ่งตลาด 20 อันดับแรก

+-----+---------+----------+--------+-----------+---------+-----------+
| อ   | บริษัท    | ปี 2545   | บริษัท   | ปี 2546    | บริษัท    | ปี 2547    |
| ันดับ |         |          |        |           |         |           |
|     |         | (ร้อยละ)  |        | (ร้อยละ)   |         | (ร้อยละ)   |
+=====+=========+==========+========+===========+=========+===========+
| 1   | KEST    | 12.70    | KEST   | 11.46     | KIMENG  | 11.71     |
+-----+---------+----------+--------+-----------+---------+-----------+
| 2   | ZMICO   | 7.93     | ZMICO  | 7.2       | ASP     | 8.08      |
+-----+---------+----------+--------+-----------+---------+-----------+
| 3   | AST     | 7.84     | AST    | 7.07      | ZMICO   | 5.96      |
+-----+---------+----------+--------+-----------+---------+-----------+
| 4   | KGI     | 7.57     | KGI    | 5.23      | KGI     | 4.52      |
+-----+---------+----------+--------+-----------+---------+-----------+
| 5   | CNS     | 4.93     | CNS    | 3.81      | SCBS    | 4.04      |
+-----+---------+----------+--------+-----------+---------+-----------+
| 6   | UOBKHST | 4.31     | BLS    | 3.49      | PHATRA  | 3.96      |
+-----+---------+----------+--------+-----------+---------+-----------+
| 7   | TSC     | 3.91     | TSC    | 3.36      | TSC     | 3.51      |
+-----+---------+----------+--------+-----------+---------+-----------+
| 8   | MLP     | 3.84     | DBSV   | 3.25      | BLS     | 3.32      |
+-----+---------+----------+--------+-----------+---------+-----------+
| 9   | DBSV    | 3.72     | SCBS   | 3.21      | CNS     | 3.25      |
+-----+---------+----------+--------+-----------+---------+-----------+
| 10  | PHILIP  | 3.57     | PHATRA | 3.04      | FINANSA | 3.21      |
+-----+---------+----------+--------+-----------+---------+-----------+
| 11  | US      | 3.46     | U      | 2.99      | DBSV    | 3.07      |
|     |         |          | OBKHST |           |         |           |
+-----+---------+----------+--------+-----------+---------+-----------+
| 12  | ASL     | 3.37     | G      | 2.93      | UBS     | 2.93      |
|     |         |          | LOBLEX |           |         |           |
+-----+---------+----------+--------+-----------+---------+-----------+
| 13  | NATSEC  | 3.36     | PHILIP | 2.91      | AYS     | 2.92      |
+-----+---------+----------+--------+-----------+---------+-----------+
| 14  | JPM     | 3.15     | ASSET  | 2.86      | GLOBLEX | 2.84      |
+-----+---------+----------+--------+-----------+---------+-----------+
| 15  | UBS     | 2.94     | AYS    | 2.63      | NATSEC  | 2.76      |
+-----+---------+----------+--------+-----------+---------+-----------+
| 16  | KKS     | 2.74     | NATSEC | 2.46      | CSFB    | 2.65      |
+-----+---------+----------+--------+-----------+---------+-----------+
| 17  | SICSEC  | 2.40     | T      | 2.42      | UOBKHST | 2.63      |
|     |         |          | RINITY |           |         |           |
+-----+---------+----------+--------+-----------+---------+-----------+
| 18  | SCBS    | 2.29     | ASL    | 2.34      | TRINITY | 2.49      |
+-----+---------+----------+--------+-----------+---------+-----------+
| 19  | BLS     | 2.11     | KKS    | 2.28      | PHILIP  | 2.40      |
+-----+---------+----------+--------+-----------+---------+-----------+
| 20  | AYS     | 1.96     | UBS    | 2.25      | SICSEC  | 2.28      |
+-----+---------+----------+--------+-----------+---------+-----------+

ที่มา : ตลาดหลักทรัพย์แห่งประเทศไทย

ในปี 2547 มูลค่าซื้อขายหลักทรัพย์ของบริษัทมีปริมาณ 279,190 ล้านบาท หรือมีส่วนแบ่ง
การตลาดร้อยละ 2.76 เพิ่มขึ้นจากปี 2546 ที่มีมูลค่าซื้อขายหลักทรัพย์เท่ากับ 231,042 ล้านบาท
หรือมีส่วนแบ่ง การตลาดร้อยละ 2.46 ของมูลค่าซื้อขายหลักทรัพย์รวมของตลาดหลักทรัพย์ฯ
เป็นผลมาจากการเพิ่มขึ้นของจำนวนเจ้าหน้าที่การตลาด และการเพิ่มขึ้นของสาขาที่ให้บริการ
ทำให้สามารถขยายฐานลูกค้าได้

ตารางแสดงส่วนแบ่งตลาดมูลค่าซื้อขายหลักทรัพย์

  -------------------------------- ------------- ----------- -------------
                                   ปี 2545        ปี 2546      ปี 2547

  มูลค่าซื้อขายหลักทรัพย์ (ล้านบาท)                                  

  - ตลาดหลักทรัพย์ฯ                   4,123,284     9,400,945   10,117,241

  - บริษัท                           138,680       231,042     279,190

  ส่วนแบ่งตลาด                                     2.46%       2.76%

  - รวมนายหน้าช่วง                   3.36%         2.46%       2.76%

  - ไม่รวมนายหน้าช่วง                 2.29%         2.46%       2.76%

  ลำดับ                             13            16          15
  -------------------------------- ------------- ----------- -------------

ที่มา: www.setsmart.com และบริษัทหลักทรัพย์ ธนชาติ จำกัด (มหาชน)

(ง) สถานภาพและศักยภาพในการแข่งขัน

บริษัทเป็นหนึ่งในกลุ่มธนชาติ
ซึ่งเป็นกลุ่มที่มีการประกอบธุรกิจทางการเงินมาเป็นระยะเวลายาวนานและมีชื่อเสียงเป็นที่ยอมรับอย่างกว้างขวาง
ผู้บริหารมีประสบการณ์ในการดำเนินธุรกิจ จึงสามารถสร้าง
ความเชื่อมั่นให้กับลูกค้าที่มาใช้บริการได้
นอกจากนี้การที่กลุ่มธุรกิจมีการนำเสนอบริการทางการเงินที่ครบวงจร
ทำให้บริษัทมีความคล่องตัวในการดำเนินงาน
และสามารถสนับสนุนการดำเนินงานระหว่างบริษัทในกลุ่มได้ เช่น ในกรณีที่
ลูกค้าของบริษัทในกลุ่มต้องการใช้บริการทางการเงินที่บริษัทสามารถให้บริการ
บริษัทในกลุ่มจะแนะนำลูกค้าต่อให้แก่บริษัท ทำให้บริษัทมีฐานลูกค้าที่เพิ่มขึ้น

บริษัทให้ความสำคัญกับการพัฒนาคุณภาพของบริการ
โดยการส่งเสริมพัฒนาให้ความรู้แก่พนักงานด้วยการจัดฝึกอบรมอย่างต่อเนื่องและสม่ำเสมอ
นอกจากนี้ยังให้ความสำคัญกับการให้บริการด้านข่าวสารที่ถูกต้องและทันต่อเหตุการณ์
โดยมีฝ่ายวิเคราะห์หลักทรัพย์ ซึ่งมีนักวิเคราะห์ที่มีความเชี่ยวชาญในการวิเคราะห์ หลักทรัพย์
ทั้งการวิเคราะห์ปัจจัยพื้นฐาน และการวิเคราะห์ทางเทคนิค
ทำให้สามารถให้คำแนะนำแก่ลูกค้าได้อย่างมีประสิทธิภาพ

จากรางวัลต่างๆ ที่บริษัทได้รับ เช่น รางวัลจากนิตยสารเอเชียมันนี
ให้เป็นบริษัทหลักทรัพย์ภายในประเทศดีเด่นแห่งปี 2545 เป็นการรับประกันถึงคุณภาพ บริการ
และประสิทธิภาพในการดำเนินงานของบริษัทได้เป็นอย่างดี

ณ วันที่ 31 ธันวาคม 2547 บริษัทมีช่องทางการให้บริการลูกค้าผ่านสาขาทั้งสิ้น 18 แห่ง
ประกอบด้วย สาขาภูเก็ต หาดใหญ่ เชียงใหม่ สุราษฎร์ธานี สระบุรี ราชบุรี ท่าพระ เพลินจิต
เยาวราช แจ้งวัฒนะ พระราม 4 พระราม 2 บางนา ปิ่นเกล้า พาหุรัด เชียงใหม่-โชตนา ชลบุรี
และนครสวรรค์ นอกจากนี้บริษัทยังให้บริการซื้อขายหลักทรัพย์ผ่านระบบอินเทอร์เน็ต
และโทรศัพท์เคลื่อนที่ ซึ่งเป็นอีกทางเลือกให้แก่ลูกค้า

กล่าวโดยสรุป
จุดเด่นและความได้เปรียบทางการแข่งขันเมื่อเปรียบเทียบกับผู้ประกอบการรายอื่นในธุรกิจเป็นดังนี้

1) ประกอบธุรกิจหลักทรัพย์เป็นระยะเวลานานกว่า 20 ปี จึงมีความเชี่ยวชาญ
และเข้าใจวิธีการดำเนินธุรกิจหลักทรัพย์ ตลอดจนการใช้กลยุทธ์การดำเนินงานรูปแบบต่างๆ
ที่เหมาะสมกับสภาวะเศรษฐกิจในแต่ละช่วงเวลา
รวมทั้งมีความเข้าใจในลักษณะการลงทุนของนักลงทุนได้เป็นอย่างดี

2) เป็นหนึ่งในผู้นำในธุรกิจวาณิชธนกิจ โดยเฉพาะด้านการรับประกันการจำหน่าย หลักทรัพย์
โดยพิจารณาจากจำนวนบริษัทจดทะเบียนที่บริษัททำการรับประกันการจำหน่าย

3) โอกาสในการขยายฐานลูกค้าใหม่ จากการแนะนำลูกค้าจากบริษัทอื่นในกลุ่ม

4) เป็นบริษัทในกลุ่มธนชาติ ซึ่งมีชื่อเสียงเป็นที่ยอมรับ มีการดำเนินธุรกิจทางการเงิน ครบวงจร
และมีฐานะทางการเงินที่แข็งแกร่งสามารถสนับสนุนในด้านการดำเนินงานให้แก่บริษัทได้

5) เป็นผู้นำในการนำเทคโนโลยีมาประยุกต์ใช้ในการให้บริการลูกค้าด้านธุรกิจหลักทรัพย์

6) ให้ความสำคัญกับการฝึกอบรมบุคลากร เพื่อให้มีคุณภาพบริการที่ดี
จึงสามารถรักษาฐานลูกค้าที่มีอยู่ได้เป็นอย่างดี

7) ผู้บริหารมีชื่อเสียง ความรู้ความสามารถ และมีประสบการณ์ในการดำเนินธุรกิจ

(จ) แนวโน้มธุรกิจนายหน้าซื้อขายหลักทรัพย์

จากการที่ภาพรวมของเศรษฐกิจไทยยังคงมีแนวโน้มที่จะฟื้นตัวอย่างต่อเนื่องจากปี 2547
โดยมีการคาดการณ์ว่า GDP ในปี 2548 จะขยายตัวอยู่ที่อัตราร้อยละ 5
ซึ่งการขยายตัวของเศรษฐกิจจะส่งผลต่อ การปรับตัวที่ดีขึ้นของผลประกอบการของบริษัทจดทะเบียน
ทำให้เชื่อว่าสภาวะซื้อขายหลักทรัพย์โดยรวมของประเทศไทยในปี 2548
และธุรกิจนายหน้าซื้อขายหลักทรัพย์น่าจะเป็นไปในทิศทางที่ดีขึ้น
ประกอบกับแนวโน้มการอ่อนตัวของเงินดอลลาร์สหรัฐทำให้เชื่อว่าจะมีเงินทุนจากต่างประเทศเข้ามาลงทุนในตลาดหลักทรัพย์แห่งประเทศไทยเพิ่มขึ้น
อย่างไรก็ตามการเติบโตของตลาดหลักทรัพย์ฯ
ยังคงขึ้นอยู่กับนโยบายการบริหารงานของคณะรัฐบาลใหม่เป็นสำคัญ
นอกจากนี้การลอยตัวของน้ำมันดีเซล การปรับอัตราดอกเบี้ยของธนาคารพาณิชย์
ซึ่งส่งผลกระทบต่อต้นทุนการผลิต และผลกำไรของผู้ประกอบการนั้น
อาจส่งผลกระทบในทางลบต่อภาวะตลาดโดยรวมและปริมาณการลงทุนของ นักลงทุนได้
นอกจากนี้การแข่งขันในอุตสาหกรรมน่าจะมีความรุนแรงเพิ่มขึ้น จากการเปิดดำเนินการของบริษัท
หลักทรัพย์ใหม่ 3 ราย คือ บล. กสิกรไทย บล. สินเอเซีย และ บล. HSBC

ธุรกิจที่ปรึกษาทางการเงินและการจัดจำหน่ายหลักทรัพย์

(1) นโยบายและลักษณะการตลาด

(ก) กลยุทธ์การแข่งขัน

1) มุ่งเน้นการให้บริการเป็นที่ปรึกษาทางการเงินด้านการควบรวมกิจการ การปรับ
โครงสร้างทางการเงิน และการประเมินความเป็นไปได้ของโครงการเพิ่มขึ้น
เนื่องด้วยบริษัทเล็งเห็นโอกาสใน การเติบโตของการเป็นที่ปรึกษาทางการเงินในลักษณะดังกล่าว

2)
รักษาและสร้างความสัมพันธ์ที่ดีกับลูกค้าที่บริษัทเคยให้บริการเพื่อสร้างโอกาสในการเสนอบริการในธุรกรรมทางการเงินอื่นๆ
อีกทั้งเพื่อสร้างโอกาสในการขยายการให้บริการไปในบริษัทอื่นๆ ในกลุ่มของลูกค้าเอง

3) ติดต่อลูกค้าที่มีศักยภาพจากรายชื่อลูกค้าปัจจุบันที่มีการใช้บริการทางการเงินด้านอื่นๆ
ของบริษัทในกลุ่มธนชาติ

(ข) ลักษณะลูกค้าและกลุ่มลูกค้าเป้าหมาย

ในช่วงปี 2545-2547 บริษัทเป็นที่ปรึกษาทางการเงิน
และจัดจำหน่ายและรับประกันการจำหน่ายหลักทรัพย์ทั้งตราสารหนี้และตราสารทุนแก่ลูกค้าหลายราย
ทั้งการเป็นผู้จัดการการจัดจำหน่ายและรับประกันการจำหน่าย (Lead Underwriter)
ผู้ร่วมจัดการการจัดจำหน่ายและรับประกันการการจำหน่าย (Co-Lead Underwriter)
ผู้จัดจำหน่ายและรับประกันการจำหน่าย (Sub Underwriter) ดังมีตัวอย่างรายชื่อลูกค้า เช่น
บมจ. หลักทรัพย์แอสเซท พลัส บมจ.บริการเชื้อเพลิงการบินกรุงเทพ บมจ.ยัวซ่า แบตเตอรี่
(ประเทศไทย) บมจ. ซีเอส ล๊อกซอินโฟ บมจ.เอ็ม ลิงค์ เอเชีย คอร์ปอเรชั่น บมจ.การบินไทย
บมจ.ธนาคารกรุงไทย บมจ.เอส ซี แอสเซท คอร์ปอเรชั่น บมจ.แม็ทชิ่ง สตูดิโอ บมจ.อารียา
พรอพเพอร์ตี้ บมจ.เวิร์ค พ้อยท์ และ บมจ.แมงป่อง เป็นต้น

(ค) การจำหน่ายและช่องทางการจำหน่าย

บริษัทมีการนำเสนอบริการของบริษัทผ่านลูกค้าของเจ้าหน้าที่การตลาดของบริษัท และ
ลูกค้าที่มีการใช้บริการทางการเงินด้านอื่นๆ ของบริษัทในกลุ่มธนชาติอยู่ในปัจจุบัน

(2) ภาวะอุตสาหกรรมและการแข่งขัน

(ก) สภาพการแข่งขันในอุตสาหกรรม

ภาวะอุตสาหกรรมของธุรกิจที่ปรึกษาทางการเงินและจัดจำหน่ายหลักทรัพย์
มีความสัมพันธ์กับการฟื้นตัวและการเติบโตของเศรษฐกิจโดยรวมของประเทศเป็นอย่างมาก
ในช่วงภาวะวิกฤติเศรษฐกิจ ภาคธุรกิจส่วนใหญ่ต่างประสบปัญหาทางการเงินและสภาพคล่อง
ดังนั้นการดำเนินธุรกิจด้านที่ปรึกษาทางการเงินโดยส่วนใหญ่จึงเป็นการให้บริการในการปรับโครงสร้างธุรกิจและการปรับโครงสร้างหนี้
อย่างไรก็ตามตั้งแต่ปี 2544 ภาวะเศรษฐกิจและตลาดหลักทรัพย์ฯ
มีแนวโน้มในการฟื้นตัวขึ้นอย่างชัดเจน ส่งผลให้ภาคธุรกิจต่างๆ มีการทำธุรกรรมกันมากขึ้น
รวมถึงการระดมทุน การนำบริษัทเข้าจดทะเบียนในตลาดหลักทรัพย์ฯ และการซื้อหรือควบรวมกิจการ
ประกอบกับนโยบายของภาครัฐที่ส่งเสริมให้มีการนำบริษัทเข้าจดทะเบียนในตลาดหลักทรัพย์ฯ เพิ่มขึ้น
ด้วยการออกมาตรการจูงใจหลายด้าน ได้แก่ การลดอัตราภาษีเงินได้นิติบุคคลของบริษัทจดทะเบียน
การผ่อนคลายกฎเกณฑ์ในการรับหลักทรัพย์ของทั้งตลาดหลักทรัพย์ฯ (SET) และตลาดหลักทรัพย์ใหม่
(MAI)
ตลอดจนการผลักดันให้มีการแปรรูปรัฐวิสาหกิจด้วยการกระจายหุ้นสู่สาธารณชนและการนำบริษัทเข้าจดทะเบียนในตลาดหลักทรัพย์ฯ
ส่งผลให้การระดมทุนและ การนำบริษัทเข้าจดทะเบียนในตลาดหลักทรัพย์ฯ มีแนวโน้มเพิ่มสูงขึ้น
ซึ่งจะส่งผลต่อรายได้ค่าธรรมเนียมที่ปรึกษาทางการเงินและการจัดจำหน่ายหลักทรัพย์ที่เพิ่มขึ้น

ปี 2547 มีบริษัทเข้าจดทะเบียนใหม่ในตลาดหลักทรัพย์ฯ จำนวน 36 บริษัท และบริษัทเข้า
จดทะเบียนใหม่ในตลาดหลักทรัพย์ใหม่ จำนวน 14 บริษัท
คิดเป็นมูลค่าระดมทุนโดยการเสนอขายหลักทรัพย์ต่อ ประชาชนครั้งแรก (IPO)
เป็นมูลค่ารวมทั้งสิ้นประมาณ 73,000 ล้านบาทเพิ่มขึ้นจากประมาณ 33,000 ล้านบาทในปี 2546

ตารางแสดงมูลค่าการระดมทุน

  -------------------------------------- ---------- ---------- ---------- ----------
                                         ปี 2544     ปี 2545     ปี 2546     ปี 2547

  ตลาดหลักทรัพย์ฯ (SET)                                                      

  ดัชนีตลาดหลักทรัพย์ฯ (ณ สิ้นงวด)              303.9      356.48     772.15     668.10

  จำนวนบริษัทจดทะเบียนใหม่ในตลาดหลักทรัพย์ฯ     7          18         21         36

  มูลค่าระดมทุน (ล้านบาท)                    34,470     9,602      32,101     71,570

  ตลาดหลักทรัพย์ใหม่ (MAI)                                                    

  ดัชนีตลาดหลักทรัพย์ใหม่ ณ สิ้นงวด (จุด)                    127.49     343.70     188.07

  จำนวนบริษัทจดทะเบียนใหม่ในตลาดหลักทรัพย์ใหม่   3          6          6          14

  มูลค่าระดมทุน                             131        610        765        1,470
  -------------------------------------- ---------- ---------- ---------- ----------

ที่มา : ตลาดหลักทรัพย์แห่งประเทศไทย

ธุรกิจที่ปรึกษาทางการเงินและการจัดจำหน่ายหลักทรัพย์มีการแข่งขันค่อนข้างรุนแรงจากจำนวนผู้ประกอบการในธุรกิจที่มีจำนวนมาก
โดยการแข่งขันในธุรกิจจะเป็นการแข่งขันด้านคุณภาพ ความเชี่ยวชาญในการให้บริการ
ทั้งด้านการให้คำแนะนำและการแก้ปัญหาให้กับลูกค้า ตลอดจนการนำเสนอผลิตภัณฑ์ใหม่ๆ
ที่สามารถสร้างมูลค่าเพิ่มและประโยชน์ให้กับลูกค้าได้

(ข) จำนวนคู่แข่งขัน

ณ วันที่ 31 ธันวาคม 2547 มีบริษัทที่ได้รับความเห็นชอบจากสำนักงาน ก.ล.ต.
ให้ประกอบธุรกิจเป็นที่ปรึกษาทางการเงินตามขอบเขตที่สำนักงานกำหนด รวมทั้งสิ้น 70 บริษัท
ในจำนวนที่ปรึกษาดังกล่าวเป็นบริษัทหลักทรัพย์ที่ได้รับใบอนุญาตในการประกอบธุรกิจด้านการจัดจำหน่ายหลักทรัพย์จำนวน
36 บริษัท

(ค) ขนาดของบริษัทเมื่อเทียบกับคู่แข่งขัน

ในปี 2547
บริษัทได้ทำหน้าที่เป็นที่ปรึกษาทางการเงินในการนำบริษัทเข้าจดทะเบียนในตลาดหลักทรัพย์แห่งประเทศไทยและเป็นผู้จัดการการจัดจำหน่ายและรับประกันการจำหน่ายจำนวน
4 บริษัท คิดเป็นมูลค่าการเสนอขายทั้งสิ้น 2,922 ล้านบาท
นอกจากนี้ยังมีส่วนร่วมในการเป็นผู้ร่วมจัดการการจัดจำหน่ายและ รับประกันการจำหน่าย
(Co-Lead Underwriter)
และผู้จัดจำหน่ายและรับประกันการจำหน่ายแก่บริษัทผู้ออกและเสนอขายหลักทรัพย์ จำนวน 23 บริษัท
คิดเป็นมูลค่าการเสนอขายทั้งสิ้น 77,553 ล้านบาท

ตารางแสดงผลงานแบ่งตามบริษัทหลักทรัพย์รายบริษัท

  ------ ------------------------- ------------------- --------------------
  อันดับ   บริษัท                      จำนวนบริษัท           มูลค่าระดมทุน (ล้านบาท)

  1      PHATRA                    3                   49,546

  2      FINANSA                   3                   33,123

  3      SCBS                      2                   29,960

  4      BBL                       1                   29,160

  5      TISCO                     4                   17,633

  6      KIMENG                    8                   7,187

  7      SCIB                      5                   6,089

  8      NATSEC                    4                   2,922
  ------ ------------------------- ------------------- --------------------

ที่มา: ฝ่ายวาณิชธนกิจ บริษัทหลักทรัพย์ ธนชาติ จำกัด (มหาชน)

(ง) สถานภาพและศักยภาพในการแข่งขัน

เช่นเดียวกับธุรกิจนายหน้าซื้อขายหลักทรัพย์

(จ) แนวโน้มธุรกิจที่ปรึกษาทางการเงิน

สำหรับแนวโน้มธุรกิจที่ปรึกษาทางการเงินในปี 2548 นั้น การให้บริการด้านที่ปรึกษา
ทางการเงินส่วนใหญ่จะเป็นที่ปรึกษาในการเสนอขายหุ้นสามัญ
และนำบริษัทเข้าจดทะเบียนในตลาดหลักทรัพย์ฯ เป็นหลัก
เนื่องจากการขยายระยะเวลาในการได้รับสิทธิประโยชน์ทางภาษีจากเดิมสิ้นสุดเดือนกันยายน 2547
เป็นเดือนธันวาคม 2548 โดยคาดการณ์ว่า ในปี 2548 จะมีบริษัทเข้าจดทะเบียนไม่ต่ำกว่า 90
บริษัท รวมทั้งรัฐวิสาหกิจซึ่งอยู่ระหว่างการแปรรูป
ซึ่งจะทำให้บริษัทหลักทรัพย์มีรายได้ในส่วนของค่าธรรมเนียมในการเป็นที่ปรึกษาและการจัดจำหน่ายหลักทรัพย์เพิ่มขึ้น

3.3.2.3 การจัดหาผลิตภัณฑ์และบริการ

(1) แหล่งที่มาของเงินทุน

บริษัทดำเนินกิจการโดยใช้แหล่งเงินทุนจากส่วนของผู้ถือหุ้น
ซึ่งประกอบด้วยเงินทุนและกำไรสะสมเป็นหลัก สำหรับนโยบายการจัดการเงินทุนในอนาคตนั้น
บริษัทมีนโยบายการจัดหาแหลงเงินทุนใหสอดคลองกับกิจกรรมและวัตถุประสงคในการใชเงิน
โดยคํานึงถึงความเหมาะสมของอัตราสวนหนี้สินรวมตอสวนของผูถือหุน
และอัตราสวนเงินกองทุนต่อสินทรัพยสภาพคลองสุทธิ

(2) เงินลงทุน

บริษัทมีนโยบายลงทุนในตราสารทุนระยะกลางถึงระยะยาวเท่านั้น
โดยแบ่งวัตถุประสงค์ในการลงทุนเป็น 2 ลักษณะ คือ
การลงทุนเชิงกลยุทธ์ในกิจการที่สามารถเสริมการประกอบธุรกิจให้กับบริษัทหรือกลุ่มบริษัท
และการลงทุนเพื่อหวังผลตอบแทนโดยจะพิจารณาจากอัตราผลตอบแทนที่คาดว่าจะได้รับทั้งในรูปเงินปันผลและกำไรจากการขายหลักทรัพย์

บริษัทกำหนดให้เงินลงทุนรวมในตราสารทุนจะต้องไม่เกินร้อยละ 60 ของมูลค่าเงินกองทุนของบริษัท
และไม่ทำให้อัตราส่วนสินทรัพย์สภาพคล่องสุทธิ (Net Capital Rules)
ของบริษัทต่ำกว่าเกณฑ์ที่ทางการกำหนด
โดยบริษัทสามารถลงทุนได้ทั้งหลักทรัพย์ที่จดทะเบียนและไม่จดทะเบียนในตลาดหลักทรัพย์ฯ
แต่ต้องเป็นบริษัทหรือองค์กรที่มีพื้นฐานทางธุรกิจที่ดี มีผลตอบแทนในอัตราที่เหมาะสม
กรณีที่เป็นหลักทรัพย์จดทะเบียนต้องเป็นหลักทรัพย์ที่มีสภาพคล่องในการซื้อขาย
โดยในการตัดสินใจลงทุนแต่ละครั้งจะต้องมีข้อมูลเชิงวิเคราะห์ เพื่อประกอบการตัดสินใจที่เพียงพอ

(3) การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้น รายใหญ่

บริษัทมีการจัดหาเงินทุนผ่านผู้ถือหุ้นรายใหญ่ คือ บริษัทเงินทุน ธนชาติ จำกัด (มหาชน)
ในส่วนของทุนจดทะเบียนจำนวน 1,500 ล้านบาท และกำไรสะสมของบริษัท
โดยไม่มีการกู้ยืมเงินจากผู้ถือหุ้นรายใหญ่
แต่มีเงินลงทุนในรูปแบบการฝากตั๋วสัญญาใช้เงินประเภททวงถาม (P/N) กับผู้ถือหุ้นรายใหญ่ จำนวน
481 ล้านบาท ณ สิ้นปี 2547

(4) การดำรงอัตราส่วนเงินกองทุนสภาพคล่องสุทธิ

อัตราส่วนเงินกองทุนสภาพคล่องสุทธิต่อหนี้สินของบริษัท ณ วันที่ 31 ธันวาคม 2547
คิดเป็นอัตราร้อยละ 225 ซึ่งเพียงพอตามเกณฑ์การดำรงเงินกองทุนสภาพคล่องสุทธิตามที่สำนักงาน
ก.ล.ต. กำหนดไว้ คือ ไม่ต่ำกว่าร้อยละ 7 ของหนี้สินทั่วไป

3.3.2 ธุรกิจจัดการลงทุน

 3.3.2.1 ลักษณะผลิตภัณฑ์และบริการ

ดำเนินการโดยบริษัทหลักทรัพย์จัดการกองทุน ธนชาติ จำกัด (บลจ.ธนชาติ)
ซึ่งเป็นบริษัทร่วมทุนระหว่างบริษัทเงินทุน ธนชาติ จำกัด (มหาชน) (ถือหุ้นในอัตราร้อยละ 75.00)
กับ ธนาคารออมสิน (ถือหุ้นในอัตราร้อยละ 25) โดย บลจ.ธนชาติ
เป็นบริษัทจัดการกลุ่มแรกที่ได้รับการคัดเลือกและได้รับใบอนุญาตประกอบธุรกิจ
จัดการกองทุนรวมจากกระทรวงการคลังในเดือนมีนาคม 2535
และได้รับใบอนุญาตให้ประกอบธุรกิจจัดการกองทุนส่วนบุคคล และกองทุนสำรองเลี้ยงชีพในปี 2540
และปี 2544 ตามลำดับ ในปี 2547 บลจ.ธนชาติ ได้ยื่นขอรับ
ใบอนุญาตประกอบธุรกิจที่ปรึกษาการลงทุน เพื่อให้สามารถให้บริการคำแนะนำได้อย่างครบวงจร
โดยได้รับ ใบอนุญาตประกอบการเมื่อวันที่ 27 กรกฎาคม 2547

ณ วันที่ 31 ธันวาคม 2547 บลจ.ธนชาติ มีพนักงานทั้งสิ้น 129 คน ประกอบด้วยผู้บริหาร
(ตั้งแต่ระดับผู้อำนวยการฝ่ายขึ้นไป) จำนวน 18 คน และพนักงานจำนวน 111 คน

บลจ.ธนชาติ จัดตั้งและจัดการกองทุนรวมที่ครอบคลุมในทุกประเภทหรือทุกนโยบายกองทุนรวมต่างๆ
ที่เหมาะกับทุกระดับความต้องการและทุกกลุ่มผู้ลงทุน ทั้งผู้ลงทุนรายย่อย ผู้ลงทุนรายใหญ่
รวมถึงผู้ลงทุนประเภทสถาบัน โดยผลิตภัณฑ์หรือบริการดังกล่าวมีดังนี้

 (1) กองทุนรวม 

เป็นเครื่องมือในการลงทุนสำหรับนักลงทุน
โดยการรวบรวมเงินลงทุนของผู้ลงทุนแต่ละรายมารวมกันเป็นเงินกองใหญ่
และจัดให้มีผู้จัดการกองทุนทำหน้าที่จัดการลงทุนภายใต้นโยบายการลงทุนของแต่ละ กองทุน
เพื่อสร้างผลตอบแทนหรือดอกผลจากการลงทุน
การลงทุนในลักษณะนี้จะทำให้ผู้ลงทุนสามารถกระจายความเสี่ยงในลักษณะของการกระจายการลงทุน
ตลอดจนมีค่าใช้จ่ายในการจัดการลงทุนที่ไม่สูงมากนัก

 (2) กองทุนส่วนบุคคล 

เป็นเครื่องมือการลงทุนที่เหมาะสำหรับนักลงทุนรายใหญ่หรือคณะบุคคลที่มอบหมายให้บริษัทบริหารจัดการเงินลงทุนที่ต้องการเน้นการลงทุนที่ตนเองกำหนด
โดยสอดคล้องกับวัตถุประสงค์การลงทุนของตนเองอย่างแท้จริง
โดยมีผู้จัดการกองทุนส่วนบุคคลดำเนินการลงทุนให้ภายใต้กรอบการลงทุนที่ตกลงร่วมกันระหว่างลูกค้าและบริษัท

(3) กองทุนสำรองเลี้ยงชีพ

เป็นกองทุนที่ลูกจ้างหรือพนักงาน และนายจ้างร่วมกันจัดตั้งขึ้นด้วยความสมัครใจ
เพื่อใช้เป็นเครื่องมือในการออมและสะสมทรัพย์ของลูกจ้างที่ประสงค์จะสร้างหลักประกันความมั่นคงของชีวิตในวัยเกษียณอายุการทำงาน
ตลอดจนเป็นสวัสดิการที่สำคัญที่นายจ้างมอบให้กับลูกจ้างหรือพนักงาน นอกจากนี้
กองทุนสำรองเลี้ยงชีพยังเป็นหลักประกันความมั่นคงของชีวิตของลูกจ้างในกรณีอื่นๆ เช่น
กรณีลูกจ้างออกจากงาน หรือกรณีลูกจ้างตาย หรือทุพพลภาพ จนเป็นเหตุให้ไม่สามารถปฏิบัติงานได้

(4) บริการอื่น ๆ ที่เกี่ยวเนื่อง

บลจ.ธนชาติ จัดให้มีบริการที่เพิ่มความสะดวกให้แก่ผู้ลงทุนหรือผู้ถือหน่วยลงทุน เช่น บริการ
ซื้อขายหน่วยลงทุนผ่านธุรกรรมทางอิเล็กทรอนิกส์ (ได้แก่ ระบบโทรศัพท์ ระบบเอทีเอ็ม
และระบบอินเทอร์เน็ต) บริการด้านงานทะเบียนผู้ถือหน่วยลงทุน
ให้บริการเป็นผู้ชำระบัญชีกองทุนรวม
รวมถึงการให้บริการด้านให้คำปรึกษาหรือให้บริการด้านงานสนับสนุนแก่หน่วยงานอื่นๆ เช่น
งานปฏิบัติการและงานเทคโนโลยีสารสนเทศ เป็นต้น

 3.3.2.2 การตลาดและภาวะการแข่งขัน

(1) นโยบายและลักษณะตลาด

(ก) กลยุทธ์การแข่งขัน

บลจ.ธนชาติ ใช้กลยุทธ์ทางการตลาดและกลยุทธ์การจัดการลงทุนในเชิงรุก ตลอดจน
การสร้างสรรค์ผลิตภัณฑ์หรือบริการใหม่ๆ
ที่สามารถตอบสนองความต้องการของลูกค้าให้ได้รวดเร็วและมีคุณภาพผ่านทีมการตลาดของบริษัท
ผู้ถือหุ้นที่เป็นสถาบันการเงินชั้นนำของประเทศทั้งภาครัฐและภาคเอกชนที่มีการให้บริการทางการเงินที่ครบวงจร
และพันธมิตรทางธุรกิจที่ทำหน้าที่ตัวแทนสนับสนุนการขายอีกหลายแห่ง

บลจ.ธนชาติ ให้ความสำคัญและเน้นการทำตลาดในส่วนของกองทุนรวมที่เสนอขายแก่ประชาชนทั่วไป
(Public Mutual Fund) ให้มีความหลากหลายและครอบคลุมทุกระดับความต้องการและทุกกลุ่ม
ผู้ลงทุน
โดยมีนโยบายการลงทุนในหลักทรัพย์ที่มีความเสี่ยงและผลตอบแทนในระดับแตกต่างกันให้ผู้ลงทุนเลือก
ลงทุนได้อย่างเหมาะสมตามระดับความต้องการและความเสี่ยงที่ยอมรับได้
รวมถึงตรงตามวัตถุประสงค์ของผู้ลงทุนให้มากที่สุด
ในด้านการเสนอขายหน่วยลงทุนหรือช่องทางการจัดจำหน่ายเพื่อเพิ่มยอดจำหน่ายของ บลจ.ธนชาติ
นอกจากเสนอขายหน่วยลงทุนโดยตรงต่อผู้สนใจลงทุน โดยจัดให้มีบุคลากรที่มีคุณสมบัติพร้อมและได้รับ
ความเห็นชอบจากสำนักงาน ก.ล.ต. เพื่อให้คำแนะนำในการลงทุนในกองทุนรวม
ที่มีนโยบายการลงทุนเหมาะสมกับความต้องการของผู้ลงทุนแต่ละราย
ยังเสนอขายผ่านตัวแทนสนับสนุนที่เป็นสถาบันการเงินที่ได้รับความเห็นชอบจากสำนักงาน ก.ล.ต.
อีกด้วย

(ข) กลุ่มลูกค้าเป้าหมาย

บลจ.ธนชาติ มุ่งเน้นกลุ่มเป้าหมายในเขตกรุงเทพฯ และปริมณฑล และจังหวัดใหญ่ตาม ภูมิภาคต่างๆ
ของประเทศ รวมทั้งมุ่งขยายกลุ่มเป้าหมายโดยคำนึงถึงการรักษาคุณภาพของการให้บริการเป็นหลัก
ทั้งนี้ได้กำหนดกลุ่มลูกค้าเป้าหมายแตกต่างกันในแต่ละธุรกิจ ดังนี้

1) ลูกค้าหรือผู้ถือหน่วยลงทุนของกองทุนรวม ประกอบด้วยบุคคล และนิติบุคคล
ตลอดจนผู้ถือหน่วยลงทุนที่มีภูมิลำเนากระจายทั่วทุกจังหวัดของประเทศไทย

2) ลูกค้ากลุ่มเป้าหมายกองทุนส่วนบุคคล ได้แก่ บุคคลธรรมดา คณะบุคคล และสถาบันต่าง ๆ

3) ลูกค้ากลุ่มเป้าหมายกองทุนสำรองเลี้ยงชีพ ได้แก่ นิติบุคคลที่จดทะเบียนในประเทศไทย
และรัฐวิสาหกิจ สำหรับกลุ่มเป้าหมายของ บลจ.ธนชาติ คือ
นิติบุคคลที่ยังไม่ได้จัดตั้งกองทุนสำรองเลี้ยงชีพ

(ค) การจัดจำหน่ายและช่องทางการจัดจำหน่าย

แบ่งออกเป็น 2 ช่องทางหลัก ได้แก่

1) การขายผ่านบริษัท

บลจ.ธนชาติ ใช้พนักงานประจำของบริษัทเป็นผู้จำหน่ายหน่วยลงทุนของกองทุน ภายใต้การจัดการ
โดยพนักงานของบริษัทที่ผ่านการอบรมและการทดสอบหลักสูตรผู้ขายหน่วยลงทุนระดับ 1 หรือ IP
(Investment Planner) มีจำนวน 43 คน และหลักสูตรผู้ขายหน่วยลงทุนระดับ 2 หรือ FG
(Fundamental Guide) มีจำนวน 64 คน นอกจากนี้ บลจ.ธนชาติ
ยังมีผู้ที่ผ่านการอบรมและทดสอบหลักสูตรผู้ให้คำแนะนำการลงทุนใน หลักทรัพย์ หรือ CIAP
(Certified Investment Advisor Presentative) จำนวน 11 คน

2) การขายผ่านตัวแทนสนับสนุนการขายและรับซื้อคืนหน่วยลงทุน

บลจ.ธนชาติ ได้แต่งตั้งสถาบันการเงินที่เป็นทั้งธนาคารพาณิชย์ บริษัทหลักทรัพย์ และบริษัทเงินทุน
เป็นตัวแทนขายและรับซื้อคืนหน่วยลงทุนของกองทุนภายใต้การจัดการรวม 12 แห่ง
เพื่อขยายขอบเขต การให้บริการขายและรับซื้อคืนหน่วยลงทุนให้ครอบคลุมทั่วประเทศ

(2) ภาวะอุตสาหกรรมและการแข่งขัน

ปี 2547 มีบริษัทหลักทรัพย์จัดการกองทุน (บลจ.) ที่ได้รับอนุญาตจากกระทรวงการคลังทั้งสิ้น 17
บริษัท โดยบริษัทหลักทรัพย์จัดการกองทุนที่มีขนาดทรัพย์สินของกองทุนรวมที่เสนอขายประชาชนทั่วไป
(ไม่รวมกองทุนรวมวายุภักษ์ กองทุนรวมที่เสนอขายต่อผู้ลงทุนต่างประเทศ
กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน
กองทุนรวมเพื่อแก้ไขปัญหาในระบบสถาบันการเงิน และกองทุนรวมอสังหาริมทรัพย์และ
สิทธิเรียกร้อง) ภายใต้การจัดการใหญ่ที่สุด 5 อันดับแรก ได้แก่ 1) บลจ.กสิกรไทย 2)
บลจ.ทหารไทย 3) บลจ.ไทยพาณิชย์ 4) บลจ.อยุธยาเจเอฟ และ 5) บลจ.ธนชาติ ตามลำดับ
โดยมีส่วนแบ่งตลาดในกองทุนรวมที่เสนอขายแก่ประชาชนทั่วไป (Public Mutual Fund)
รวมกันคิดเป็นร้อยละ 64.66 ของมูลค่าทรัพย์สินสุทธิรวมของทั้งระบบ
ทั้งนี้ส่วนแบ่งการตลาดส่วนใหญ่ยังคงเป็นของบริษัทหลักทรัพย์จัดการกองทุนที่เป็นบริษัทในกลุ่มธนาคารพาณิชย์
ซึ่งมี ข้อได้เปรียบในด้านการจำหน่ายหน่วยลงทุนผ่านสาขาธนาคารที่มีอยู่ทั่วประเทศ

การแข่งขันในธุรกิจกองทุนรวมนั้น ส่วนใหญ่มุ่งเน้นที่ลักษณะและประเภทของกองทุนรวม
(Products) และช่องทางการจำหน่าย (Place)
โดยเฉพาะรูปแบบกองทุนที่ตรงตามความต้องการและสร้างโอกาสในการได้รับผลตอบแทนที่สูงขึ้นในลักษณะต่างๆ
ให้แก่ผู้สนใจลงทุนและผู้มีเงินออม โดยพิจารณาให้สอดคล้องกับ
สถานการณ์ตลาดเงินและตลาดทุนในแต่ละช่วงเวลา

ในส่วนของ บลจ.ธนชาติ ดำเนินธุรกิจจัดการกองทุนครอบคลุมทั้งกองทุนรวม กองทุน ส่วนบุคคล
และกองทุนสำรองเลี้ยงชีพ โดยมีส่วนแบ่งตลาดดังรายละเอียด ดังนี้

ธุรกิจกองทุนรวม

ณ วันที่ 31 ธันวาคม 2547 บลจ.ธนชาติ
มีมูลค่าทรัพย์สินสุทธิของกองทุนรวมที่เสนอขายประชาชนทั่วไป (Public Mutual Fund)
ภายใต้การจัดการทั้งสิ้น 26,048.94 ล้านบาท ลดลงจากปี 2546
ซึ่งมีมูลค่าทรัพย์สินสุทธิของกองทุน 29,596.68 ล้านบาท สาเหตุเนื่องจากในปี 2547
มีการยกเลิกโครงการจัดการกองทุนรวมเนื่องด้วยครบกำหนดอายุโครงการจำนวน 2 กองทุน ได้แก่
กองทุนเปิดธนชาติทวีรายได้ 2 และกองทุนเปิดธนชาติ คุ้มครองเงินต้น 1
(พันธบัตรรัฐบาล/สลากออมสิน) แต่ บลจ.ธนชาติ มีส่วนแบ่งการตลาดเพิ่มขึ้นจากร้อยละ 6.74
เป็นร้อยละ 7.32 หรือขยายตัวเพิ่มขึ้นร้อยละ 8.61 เป็นลำดับที่ 5 ในผู้ประกอบการทั้งหมด
โดยแยกเป็นมูลค่าทรัพย์สินสุทธิของกองทุนรวมเพื่อการเลี้ยงชีพทั้งสิ้น 567.79 ล้านบาท
และมูลค่าทรัพย์สินสุทธิของกองทุนรวมหุ้นระยะยาว 319.68 ล้านบาท
มีส่วนแบ่งทางการตลาดร้อยละ 4.64 เป็นลำดับที่ 6 และลำดับที่ 5 ตามลำดับ
ของผู้ประกอบการทั้งหมด

ธุรกิจกองทุนส่วนบุคคล

ณ วันที่ 31 ธันวาคม 2547 บลจ.ธนชาติ มีจำนวนกองทุนภายใต้การบริหารเพิ่มขึ้นจากเดิม 51
กองทุน เป็น 61 กองทุน หรือเพิ่มขึ้นร้อยละ 19.61 มีมูลค่าทรัพย์สินสุทธิเพิ่มขึ้นจากเดิม
2,071.46 ล้านบาท เป็น 2,955.49 ล้านบาท หรือเพิ่มขึ้นร้อยละ 42.68

ธุรกิจกองทุนสำรองเลี้ยงชีพ

ณ วันที่ 31 ธันวาคม 2547 บลจ.ธนชาติ มีจำนวนกองทุนภายใต้การบริหาร 23 กองทุน ซึ่ง
เท่ากับปี 2546 แต่มีมูลค่าทรัพย์สินสุทธิเพิ่มขึ้นจาก 1,472.51 ล้านบาท เป็น 2,262.03 ล้านบาท
หรือคิดเป็นร้อยละ 53.62 โดยแบ่งประเภทของกองทุนเป็นกองทุนเดี่ยว 8 กองทุน
กองทุนร่วมเฉพาะกลุ่ม 12 กองทุน และกองทุนร่วม 3 กองทุน และจำนวนสมาชิกเพิ่มขึ้นจาก
13,555 ราย เป็น 21,118 ราย

กองทุนภายใต้การจัดการ

ณ วันที่ 31 ธันวาคม 2547 บลจ.ธนชาติ มีกองทุนรวมภายใต้การจัดการรวม 42 กองทุน
มีมูลค่าทรัพย์สินสุทธิรวม 27,964.90 ล้านบาท คิดเป็นส่วนแบ่งการตลาดร้อยละ 4.10
ของอุตสาหกรรมหรือ ผู้ประกอบการทั้งหมด แยกเป็นกองทุนรวมที่เสนอขายประชาชนทั่วไป
(Public Mutual Fund) 32 กองทุน มีมูลค่าทรัพย์สินสุทธิ 25,161.47 ล้านบาท
กองทุนรวมเพื่อการเลี้ยงชีพ 5 กองทุน มีมูลค่าทรัพย์สินสุทธิ 567.79 ล้านบาท
กองทุนรวมหุ้นระยะยาว จำนวน 2 กองทุน รวมมูลค่าทรัพย์สินสุทธิ 319.68 ล้านบาท นอกจากนี้
บลจ.ธนชาติ ยังมีกองทุนรวมเพื่อแก้ไขปัญหาสถาบันการเงิน 1 กองทุน มีมูลค่าทรัพย์สินสุทธิ
453.37 ล้านบาท และกองทุนรวมอสังหาริมทรัพย์และสิทธิเรียกร้อง 2 กองทุน มีมูลค่าทรัพย์สินสุทธิ
1,462.59 ล้านบาท ทั้งนี้
ได้แบ่งแยกกองทุนภายใต้การจัดการออกตามประเภทและนโยบายในการลงทุนดังนี้

1) กองทุนรวมที่มีนโยบายลงทุนในตราสารทุน (Equity Fund) จำนวน 10 กองทุน
รวมมูลค่าทรัพย์สินสุทธิ 8,539.92 ล้านบาท

2) กองทุนรวมที่มีนโยบายลงทุนในตราสารหนี้ (Fixed Income Fund) จำนวน 9 กองทุน
รวมมูลค่าทรัพย์สินสุทธิ 7,013.56 ล้านบาท

3) กองทุนรวมที่มีนโยบายลงทุนผสมระหว่างตราสารทุนและตราสารหนี้ (Mixed Fund) จำนวน
13 กองทุน รวมมูลค่าทรัพย์สินสุทธิ 9,607.99 ล้านบาท

4) กองทุนรวมเพื่อการเลี้ยงชีพที่มีนโยบายการลงทุนในตราสารทุน (Equity Fund) จำนวน 1
กองทุน รวมมูลค่าทรัพย์สินสุทธิ 246.76 ล้านบาท

5) กองทุนรวมเพื่อการเลี้ยงชีพที่มีนโยบายการลงทุนในตราสารหนี้ (Fixed Income Fund)
จำนวน 2 กองทุน รวมมูลค่าทรัพย์สินสุทธิ 228.81 ล้านบาท

6) กองทุนรวมเพื่อการเลี้ยงชีพที่มีนโยบายการลงทุนในตราสารการเงิน (Money Market Fund)
จำนวน 1 กองทุน รวมมูลค่าทรัพย์สินสุทธิ 25.04 ล้านบาท

7) กองทุนรวมเพื่อการเลี้ยงชีพที่มีนโยบายการลงทุนผสมระหว่างตราสารทุนและตราสารหนี้
(Mixed Fund) จำนวน 1 กองทุน รวมมูลค่าทรัพย์สินสุทธิ 67.19 ล้านบาท

8) กองทุนรวมหุ้นระยะยาว จำนวน 2 กองทุน รวมมูลค่าทรัพย์สินสุทธิ 319.68 ล้านบาท

9) กองทุนรวมเพื่อแก้ไขปัญหาสถาบันการเงิน (Mutual Fund for Resolving Financial
Institution Problem) จำนวน 1 กองทุน รวมมูลค่าสินทรัพย์สินสุทธิ 453.37 ล้านบาท

10) กองทุนรวมอสังหาริมทรัพย์และสิทธิเรียกร้อง (Property and Loan Fund) จำนวน 2
กองทุน รวมมูลค่าทรัพย์สินสุทธิ 1,462.59 ล้านบาท

สำหรับกองทุนส่วนบุคคลจำนวน 61 กองทุน มีทั้งกองทุนที่เน้นลงทุนในตราสารทุนและ ตราสารหนี้
ในขณะที่กองทุนสำรองเลี้ยงชีพจำนวน 23 กองทุน
ส่วนใหญ่จะมีนโยบายการลงทุนในกองทุนผสมที่ลงทุนทั้งในตราสารทุนและตราสารหนี้ที่มีความมั่นคง

ในธุรกิจที่มีการแข่งขันสูง บลจ.ธนชาติ มุ่งเน้นการเพิ่มศักยภาพของบุคลากรด้านการจัดการ กองทุน
ทั้งในส่วนของผู้จัดการกองทุน ซึ่งรับผิดชอบการลงทุนตามความชำนาญเฉพาะด้าน
และพนักงานขายที่มีความรู้และคุณสมบัติพร้อมสำหรับการให้คำแนะนำที่เหมาะสมกับผู้ถือหน่วยลงทุนและผู้สนใจลงทุนทั่วไป
โดยเน้นการให้บริการที่ใกล้ชิด สม่ำเสมอ
และมีมาตรฐานในการให้คำแนะนำอยู่บนพื้นฐานจรรยาบรรณและวิชาการที่ดี รวมถึง
การพัฒนากองทุนให้มีรูปแบบหลากหลายครบถ้วนตามความต้องการของผู้ลงทุนแต่ละกลุ่ม
และเสนอกองทุนใหม่ๆ
เพื่อเป็นเครื่องมือที่ช่วยให้ผู้ลงทุนสามารถสร้างโอกาสในการลงทุนได้สอดคล้องกับความเป็นไปของตลาดเงินและตลาดทุนของประเทศ

แนวโน้มของธุรกิจจัดการลงทุนในปี 2548
คาดว่าธุรกิจกองทุนรวมและกองทุนส่วนบุคคลจะเติบโตสูงตามการขยายตัวของตลาดทุนของประเทศซึ่งฟื้นตัวขึ้นตามภาวะเศรษฐกิจ
ประกอบกับผู้มีเงินออมเริ่มให้ความสนใจกับการลงทุนในทางเลือกอื่นๆ นอกเหนือจากเงินฝากมากขึ้น
ส่วนหนึ่งเป็นผลมาจากภาวะอัตราดอกเบี้ยเงินฝากที่ต่ำต่อเนื่องเป็นเวลานาน
อย่างไรก็ตามการแข่งขันในธุรกิจจัดการลงทุนมีแนวโน้มจะสูงขึ้นด้วย
เนื่องจากบริษัทหลักทรัพย์จัดการกองทุนใหม่ๆ จะเริ่มทยอยเข้าสู่ธุรกิจ
ทั้งจากการขยายธุรกิจของธนาคารพาณิชย์ และจากเครือข่ายของธุรกิจจัดการลงทุนในต่างประเทศ

 3.3.2.3 การจัดหาผลิตภัณฑ์และบริการ

 บริษัทมีแหล่งที่มาของเงินทุนจาก 2 แหล่งเท่านั้น คือ จากทุนของบริษัทที่ได้รับจากการจดทะเบียนหุ้นสามัญ และจากกำไรสะสมที่เพิ่มมากขึ้นจากการประกอบกิจการ

3.4 ธุรกิจประกัน

แบ่งเป็น 2 ประเภทธุรกิจ ได้แก่ ธุรกิจประกันภัย ดำเนินการโดยบริษัท ธนชาติประกันภัย จำกัด
โดยให้บริการประกันวินาศภัยทุกประเภท ทั้งการประกันภัยสำหรับธุรกิจ
และการประกันภัยสำหรับบุคคลทั่วไป ส่วนธุรกิจประกันชีวิตดำเนินการโดยบริษัท
ธนชาติซูริคประกันชีวิต จำกัด ซึ่งเป็นบริษัทร่วมทุนระหว่างบริษัทเงินทุน ธนชาติ จำกัด (มหาชน)
กับกลุ่มซูริค ไฟแนนเชียล เซอร์วิส ประเทศสวิตเซอร์แลนด์
ซึ่งเป็นผู้นำในการให้บริการทางการเงินของโลก ประกอบธุรกิจหลักประเภทธุรกิจประกันชีวิต
สำหรับสถาบันและองค์กร และสำหรับบุคคลทั่วไป

3.4.1 ธุรกิจประกันภัย

3.4.1.1 ลักษณะผลิตภัณฑ์และบริการ

บริษัท ธนชาติประกันภัย จำกัด มีสำนักงานใหญ่ตั้งอยู่ที่กรุงเทพฯ มีสำนักงานสาขา 5 แห่งอยู่ที่
จังหวัดภูเก็ต อำเภอหาดใหญ่ จังหวัดสงขลา จังหวัดสุราษฎร์ธานี จังหวัดชลบุรี
และจังหวัดเชียงใหม่ บริษัทฯ ได้รับอนุญาตจากกระทรวงพาณิชย์ให้ประกอบธุรกิจรับประกันวินาศภัย
ตามใบอนุญาตเลขที่ 6/2540 โดยมีประเภทของการประกันภัยที่ให้บริการดังนี้

(1) บริการรับประกันวินาศภัย

การประกันวินาศภัยมี 4 ประเภท
แต่ละประเภทส่วนใหญ่จะมีขอบเขตความคุ้มครองและเงื่อนไขข้อยกเว้นเป็นมาตรฐานสากล
มีเพียงวงเงินคุ้มครองเท่านั้นที่จะแตกต่างกันตามความต้องการซื้อของผู้เอาประกันภัย แต่ละราย
ประกอบด้วย

(1.1) การประกันอัคคีภัย

คุ้มครองความเสียหายอันเกิดจากไฟไหม้ ฟ้าผ่า
และการระเบิดของแก๊สที่ใช้ในครัวเรือนและสามารถซื้อภัยอื่น ๆ เพิ่มเติม

(1.2) การประกันภัยรถยนต์

คุ้มครองความสูญเสียหรือเสียหายอันเกิดจากการใช้รถยนต์ แยกเป็น

(1.2.1) การประกันภัยรถยนต์ภาคบังคับตามพระราชบัญญัติคุ้มครองผู้ประสบภัยจากรถ

(1.2.2) การประกันภัยรถยนต์ภาคสมัครใจ แบ่งออกเป็น 3 แบบ ได้แก่

(1.2.2.1) คุ้มครองรถของตนเอง รวมทั้งทรัพย์สินและร่างกายของบุคคล ภายนอก
หรือที่เรียกกันทั่ว ๆ ไปว่า ประเภท 1

(1.2.2.2) คุ้มครองภัยใดภัยหนึ่งที่เกิดขึ้นกับรถของตนเอง
รวมทั้งทรัพย์สินและร่างกายของบุคคลภายนอก หรือที่เรียกกันทั่ว ๆ ไปว่า ประเภท 2

(1.2.2.3) คุ้มครองเฉพาะทรัพย์สินและร่างกายของบุคคลภายนอก หรือที่เรียกกันทั่ว ๆ ไปว่า
ประเภท 3

(1.3) การประกันภัยทางทะเลและขนส่ง

คุ้มครองความเสียหายแก่เรือและทรัพย์สินหรือสินค้าที่อยู่ในระหว่างการขนส่งทางทะเล
และขยายขอบเขตความคุ้มครองไปถึงการขนส่งสินค้าทางอากาศและทางบกซึ่งต่อเนื่องกับการขนส่งทางทะเลด้วย

(1.4) การประกันภัยเบ็ดเตล็ด

แยกเป็นหลายรูปแบบตามลักษณะความเสี่ยงภัยและความต้องการของผู้เอาประกันภัย เช่น
การประกันภัยโจรกรรม การประกันภัยอุบัติเหตุส่วนบุคคล การประกันภัยความเสี่ยงภัยทุกชนิด
การประกันภัยเครื่องจักรชำรุดเสียหาย ฯลฯ

(2) ธุรกิจการลงทุน

ธุรกิจอีกส่วนหนึ่ง คือ กิจการด้านการลงทุน
บริษัทประกันวินาศภัยสามารถนำเงินสดคงเหลือไปลงทุนเพื่อแสวงหาผลประโยชน์
โดยจะต้องปฏิบัติตามประเภท สัดส่วน และเงื่อนไขที่กฎหมายกำหนดโดยเคร่งครัด
ปัจจุบันกฎหมายที่ควบคุมการลงทุนของบริษัทประกันวินาศภัยโดยเฉพาะ ได้แก่
ประกาศกระทรวงพาณิชย์เรื่อง การลงทุนประกอบธุรกิจอื่นของบริษัทประกันวินาศภัย
บริษัทได้ใช้ความพยายามและระมัดระวังเป็นพิเศษในการเลือกพิจารณาลงทุนเพื่อให้สอดคล้องกับสภาพตลาดการเงิน
และตลาดทุน ซึ่งการลงทุนของบริษัทส่วนหนึ่งเป็นการลงทุนที่ให้ผลตอบแทนคงที่ ได้แก่
เงินฝากในสถาบันการเงิน การลงทุนในพันธบัตรรัฐบาล พันธบัตรรัฐวิสาหกิจ หุ้นกู้
หรือลงทุนในหลักทรัพย์จดทะเบียนทั้งระยะสั้นและระยะยาว
โดยการลงทุนของบริษัทจะคำนึงถึงสภาพคล่อง ความมั่นคง และเสถียรภาพของการลงทุนเป็นหลัก

3.4.1.2 การตลาดและภาวะการแข่งขัน

(1) นโยบายและลักษณะการตลาด

(ก) กลยุทธ์การแข่งขัน

บริษัทฯ ได้วางแผนนโยบายการตลาดเชิงกลยุทธ์ไว้อย่างต่อเนื่อง
เพื่อเพิ่มความสามารถในการแข่งขัน และเพิ่มส่วนแบ่งการตลาดให้สูงขึ้น
โดยมุ่งเน้นมาตรฐานการให้บริการที่ดี รวดเร็ว มีประสิทธิภาพ และ ซื่อสัตย์
ตลอดจนได้พัฒนาสายผลิตภัณฑ์ หรือนำเสนอกรมธรรม์ประเภทใหม่ๆ
ที่เหมาะสมสอดคล้องกับสภาพเศรษฐกิจ สังคม และความต้องการของกลุ่มลูกค้า
คำนึงถึงอัตราเบี้ยประกันภัยที่ยุติธรรมต่อลูกค้า
รวมทั้งการปรับแผนเชิงรุกทางการแข่งขันให้ทันกับภาวการณ์ที่เปลี่ยนแปลงไป
เพิ่มช่องทางการจัดจำหน่าย ขยายฐานสู่กลุ่มลูกค้าใหม่ และรักษากลุ่มลูกค้าเดิม

(ข) ลักษณะลูกค้าและกลุ่มลูกค้าเป้าหมาย

กลุ่มลูกค้าหลักของบริษัทส่วนใหญ่ประมาณร้อยละ 95 ของจำนวนลูกค้าทั้งหมด
เป็นกลุ่มลูกค้ารายย่อยที่มีทุนประกันของทรัพย์สินเอาประกันอยู่ในช่วงไม่เกิน 5 ล้านบาท
โดยประเภทการประกันวินาศภัยที่ ลูกค้าเลือกทำกับบริษัท ได้แก่ การประกันภัยรถยนต์
และการประกันอัคคีภัยบ้านอยู่อาศัย กลุ่มลูกค้าดังกล่าวมาจาก ลูกค้าสินเชื่อของบริษัทเงินทุน ธนชาติ
จำกัด (มหาชน) และการทำการตลาดของบริษัทเอง ตลอดจนนายหน้าประกันภัย
และตัวแทนของบริษัท

สำหรับกลุ่มลูกค้าที่มีทุนประกันของทรัพย์สินเอาประกันตั้งแต่ 5 ล้านบาทขึ้นไปนั้น ได้แก่
กลุ่มลูกค้าสถาบันหรือองค์กรเอกชนที่ดำเนินกิจการในหลากหลายสาขา
ทั้งการพาณิชย์และอุตสาหกรรม โดยผลิตภัณฑ์หลักๆ ที่ให้บริการแก่ลูกค้ากลุ่มนี้ คือ
การประกันภัยเบ็ดเตล็ด และการประกันอัคคีภัย

จากลักษณะของฐานลูกค้าที่ได้กล่าวมาข้างต้นสามารถสรุปได้ว่า
ตั้งแต่บริษัทได้เริ่มประกอบธุรกิจประกันวินาศภัยมา มิได้มีการพึ่งพิงลูกค้ารายหนึ่งรายใดเกินร้อยละ
30 ของรายได้รวมของบริษัท
นอกจากนี้บริษัทได้เปิดให้บริการรับประกันภัยเฉพาะลูกค้าภายในประเทศเท่านั้น

(2) ภาวะอุตสาหกรรมและการแข่งขัน

ภาวะอุตสาหกรรมประกันวินาศภัยไทยปี 2547 ยังคงเติบโตต่อเนื่องจากปี 2546 โดยปี 2547
มีเบี้ยประกันภัยรับโดยตรงจากการประมาณการของบริษัท ไทยรับประกันภัยต่อ จำกัด (มหาชน)
80,196 ล้านบาท เพิ่มขึ้นจากปีที่ผ่านมา 9,226 ล้านบาท หรือมีอัตราการขยายตัวร้อยละ 13
ส่วนใหญ่เป็นการเพิ่มขึ้นของ การประกันภัยรถยนต์ที่มีอัตราการขยายตัวสูงถึงร้อยละ 15
อันเป็นผลจากการฟื้นตัวของเศรษฐกิจไทยอย่างต่อเนื่องและมีเสถียรภาพ โดยบริษัท
ธนชาติประกันภัย จำกัด มีรายได้จากการรับประกันภัยจำนวน 684.10 ล้านบาท เพิ่มขึ้น 229.19
ล้านบาท หรือร้อยละ 50.4 เมื่อเทียบกับปีก่อน
เป็นผลมาจากการขยายฐานลูกค้าอย่างมากในทุกผลิตภัณฑ์ (Product) ของการประกันภัย
อันเป็นผลจากการฟื้นตัวของเศรษฐกิจไทยอย่างต่อเนื่อง
ตลอดจนผู้บริโภคเชื่อมั่นในภาพรวมของระบบเศรษฐกิจจึงทำให้มีการใช้จ่าย และการลงทุน
ส่งผลให้ตลาดประกันภัยโดยรวมมีการขยายตัว

กรมการประกันภัย กระทรวงพาณิชย์ ได้รายงานผลการดำเนินงานของบริษัทประกันวินาศภัยในช่วง
9 เดือน ของปี 2547 สรุปสาระสำคัญได้ดังนี้

เบี้ยประกันภัยรับรวมทั้งธุรกิจ 57,322.33 ล้านบาท เพิ่มขึ้นจากช่วงเดียวกันของปี 2546 ร้อยละ
11.25 สำหรับสัดส่วนเบี้ยประกันภัยจำแนกตามประเภทการรับประกันภัย
การประกันภัยรถยนต์มีมูลค่าเบี้ย ประกันภัย 34,603.96 ล้านบาท คิดเป็นสัดส่วนร้อยละ 60.36
การประกันภัยเบ็ดเตล็ดมีมูลค่าเบี้ยประกันภัย 14,621.13 ล้านบาท คิดเป็นสัดส่วนร้อยละ 25.50
การประกันอัคคีภัย และการประกันภัยทางทะเลและขนส่ง มีมูลค่าเบี้ยประกันภัย 5,356.02 และ
2,741.22 ล้านบาท คิดเป็นสัดส่วนร้อยละ 9.34 และ 4.78 ตามลำดับ

ตารางแสดงจำนวนบริษัทประกันภัยในประเทศไทย

ณ วันที่ 30 กันยายน 2547

  ------------------ ----------------- ---------------------- ------------
  ประเภทของธุรกิจ      บริษัทในประเทศ      สาขาบริษัทต่างประเทศ      รวม

  ประกันชีวิต           24                1                      25

  ประกันวินาศภัย        66                5                      71

  ประกันสุขภาพ         5                 0                      5

  ประกันภัยต่อ                                                   

  ประกันชีวิต           1                 0                      1

  ประกันวินาศภัย        1                 0                      1

  รวม                97                6                      103
  ------------------ ----------------- ---------------------- ------------

เบี้ยประกันภัยรับโดยตรงของธุรกิจประกันวินาศภัย สำหรับเดือนมกราคม – กันยายน 2547

หน่วย : พันบาท

  ------ --------------- --------------- ------------------ ----------- -------------------- --------------- ------------------- ----------- ------------ ------------
  ลำดับ   บริษัท            การประกันอัคคีภัย   ภัยทางทะเลและขนส่ง               การประกันภัยรถยนต์                      การประกันภัยเบ็ดเตล็ด                            รวมทั้งสิ้น

                                         ตัวเรือ              สินค้า        โดยข้อบังคับแห่งกฎหมาย   โดยความสมัครใจ   อุบัติเหตุส่วนบุคคล       สุขภาพ       อื่นๆ          

  1      วิริยะประกันภัย     113,195         5,050              25,610      1,498,550            6,093,051       45,051              28,329      94,315       7,903,151

  2      ทิพยประกันภัย      562,041         49,151             111,961     107,339              764,652         190,443             25,889      2,063,146    3,874,622

  3      กรุงเทพประกันภัย   510,781         57,120             139,788     115,607              1,746,434       49,701              50,917      1,180,423    3,850,771

  4      สัมพันธ์ประกันภัย    7,536           0                  1,825       538,281              1,831,676       13,139              0           10,377       2,402,834

  5      สินมั่นคงประกันภัย   56,298          0                  6,699       355,425              1,528,271       205,423             0           0            2,152,116

                         1,249,851       111,321            285,883     2,615,202            11,964,084      503,757             105,135     3,348,261    20,183,494

  26     ธนชาติประกันภัย    41,671          342                1,133       25,951               484,892         2,532               0           165,008      721,529

         ส่วนแบ่งตลาด      0.77%           0.11%              0.04%       0.37%                1.75%           0.09%               0.00%       1.53%        1.25%

         รวมทั้งสิ้น         5,356,018       310,573            2,430,644   6,900,086            27,703,876      2,681,764           1,163,546   10,775,823   57,322,330
  ------ --------------- --------------- ------------------ ----------- -------------------- --------------- ------------------- ----------- ------------ ------------

ที่มา : กรมการประกันภัย กระทรวงพาณิชย์

สำหรับปี 2548 คาดการณ์ว่า เศรษฐกิจไทยมีแนวโน้มที่จะเติบโตในอัตราที่ชะลอลงจากปี 2547
(ขยายตัวร้อยละ 5-6 จากร้อยละ 6.1 ในปี 2547) จากปัจจัยที่สำคัญคือ
การขยายตัวของเศรษฐกิจโลกมีแนวโน้มชะลอลง และราคาน้ำมันที่ยังจะปรับตัวสูงขึ้น
ส่งผลให้การส่งออกชะลอตัวลง ประกอบกับอัตราดอกเบี้ยมีแนวโน้มที่จะเพิ่มขึ้น
ซึ่งหากพิจารณาปัจจัยการขยายตัวของเศรษฐกิจไทย รวมถึงมูลค่าการส่งออกและนำเข้า ร่วมกับ
ยอดจำหน่ายรถยนต์ และแนวโน้มการลดลงของอัตราเบี้ยประกันภัยในบางกลุ่ม
คาดว่าเบี้ยประกันภัยในปี 2548 จะมีการขยายตัวอยู่ที่ร้อยละ 9.7-12.7
หรือมีการเพิ่มขึ้นของเบี้ยประกันภัยประมาณ 7,800–10,260 ล้านบาท

3.4.1.3 การจัดหาผลิตภัณฑ์และบริการ

(1) แหล่งที่มาของเงินทุน

บริษัท ธนชาติประกันภัย จำกัด
มีนโยบายในการจัดหาเงินทุนเพื่อใช้ในการดำเนินงานของบริษัทจากแหล่งเงินทุน 3 แหล่ง ได้แก่

(1.1) เงินรับจากการดำเนินงานของบริษัท
โดยขายความคุ้มครองในรูปกรมธรรม์ประกันภัยประเภทต่างๆ
การเก็บเงินค่าเบี้ยประกันภัยจากผู้เอาประกันภัย ตัวแทน นายหน้า
แหล่งเงินทุนนี้เป็นแหล่งเงินทุนที่สำคัญที่ทำให้บริษัทมีกระแสเงินสดรับเข้ามาทุกวัน

(1.2) เงินรับจากกิจการลงทุน
บริษัทนำเงินสดรับจากการดำเนินงานที่เหลือจากการใช้จ่ายตามภาระผูกพันไปลงทุนตามเงื่อนไขที่กรมการประกันภัยกำหนด
โดยบริษัทจะมีเงินที่ได้รับจากกิจกรรมการลงทุน ได้แก่ เงินต้นจากเงินฝากประจำ ตั๋วเงิน
ตั๋วเงินคลัง หุ้นกู้ พันธบัตร หน่วยลงทุนที่ครบกำหนด หรือเงินจากการขาย หลักทรัพย์
นอกจากนี้บริษัทยังมีผลตอบแทนจากการลงทุนของสินทรัพย์ลงทุนดังกล่าวข้างต้น ได้แก่
ดอกเบี้ยที่ได้รับจากเงินฝากประจำ ตั๋วเงิน หุ้นกู้ พันธบัตร
และเงินปันผลจากการลงทุนในหลักทรัพย์หุ้นทุน

(1.3) เงินกู้ยืมจากสถาบันการเงิน บริษัทได้ทำสัญญาเงินเบิกเกินบัญชีไว้กับธนาคารพาณิชย์
และกรณีที่ต้องการใช้เงินกู้จะเบิกใช้โดยเช็ค

(2) เงินลงทุน

บริษัทได้กำหนดนโยบายเกี่ยวกับการลงทุนในหลักทรัพย์ดังนี้คือ บริษัทมีการลงทุนใน
หลักทรัพย์ตามเงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกัน วินาศภัย
บริษัทจะนำเงินสดคงเหลือไปลงทุนเพื่อแสวงหาผลประโยชน์
โดยเน้นความมั่นคงปลอดภัยของเงินลงทุนเป็นสำคัญ พิจารณาผลตอบแทนควบคู่กับความเสี่ยง
ให้ความระมัดระวังอย่างสูงในการลงทุน และทบทวนนโยบายการลงทุนให้สอดคล้องกับสถานการณ์
การลงทุนของบริษัทส่วนหนึ่งจะลงทุนในหลักทรัพย์ที่มีสภาพคล่องสูงและเปลี่ยนเป็นเงินสดได้ง่าย
ได้แก่ ตราสารทางการเงินระยะสั้น เช่น ตั๋วเงิน เงินฝากประจำ ส่วนหนึ่งเป็นการลงทุนที่ให้
ผลตอบแทนคงที่ ได้แก่ พันธบัตรรัฐบาล หรือรัฐวิสาหกิจ หุ้นกู้
และอีกส่วนหนึ่งเป็นการลงทุนในหุ้นทุนที่จดทะเบียนในตลาดหลักทรัพย์

(3) การบริหารความเสี่ยงจากการลงทุน

บริษัทบริหารความเสี่ยงจากการลงทุนโดยกระจายการลงทุนไปในหลักทรัพย์ประเภทต่างๆ เช่น
พันธบัตรรัฐบาล พันธบัตรรัฐวิสาหกิจ
ซึ่งบริษัทจะเน้นลงทุนในพันธบัตรที่มีระยะเวลาครบกำหนดในระยะสั้น เพื่อ
ป้องกันความเสี่ยงจากการเปลี่ยนแปลงของอัตราดอกเบี้ย
นอกจากนี้บริษัทยังกระจายการลงทุนไปในตั๋วเงินคลัง หุ้นกู้ หน่วยลงทุน และหุ้นสามัญ
ซึ่งในส่วนของหุ้นสามัญจะเลือกลงทุนในหุ้นที่มีปัจจัยพื้นฐานดี โดยจะลงทุนใน สัดส่วนไม่เกินร้อยละ
20 ของมูลค่าเงินลงทุน

(4) การจัดหาเงินทุนหรือเงินให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

- บริษัทไม่มีรายการดังกล่าว -

(5) ความสามารถในการดำรงอัตราส่วนตามประเภทธุรกิจ

บริษัทกำหนดนโยบายในการรับประกันภัยทุกประเภทแบบรัดกุม
รวมถึงกำหนดมาตรการในการบริหารความเสี่ยงภัยด้วยกลไกการประกันภัยต่อ ทั้งแบบสัญญา
และแบบเฉพาะราย เพื่อควบคุมรักษาระดับ สินไหมทดแทน ( Loss Ratio)
ให้อยู่ในเกณฑ์ต่ำกว่าค่าเฉลี่ยของอุตสาหกรรมในทุกประเภทของการรับประกันภัย

(6) สภาพคล่อง

บริษัทมีนโยบายในการบริหารสภาพคล่องโดยการลงทุนในพันธบัตรรัฐบาล หุ้นกู้ภาคเอกชน
โดยจะลงทุนในตราสารรุ่นที่มีสภาพคล่องในการซื้อขายที่มาก
ซึ่งจะทำให้สามารถทำการขายเงินลงทุนดังกล่าวได้ ทันที
นอกจากนี้ยังได้มีการเปิดวงเงินเบิกเกินบัญชี และลงทุนในตั๋วสัญญาใช้เงินระยะสั้น
เพื่อสำรองสำหรับเงินสดหมุนเวียนสำหรับการดำเนินงานระยะสั้น

3.4.2 ธุรกิจประกันชีวิต

3.4.2.1 ลักษณะผลิตภัณฑ์และบริการ

บริษัท ธนชาติซูริคประกันชีวิต จำกัด เป็นบริษัทร่วมทุนระหว่างกลุ่มซูริค ไฟแนนเชียล เซอร์วิส
จากประเทศสวิตเซอร์แลนด์ และบริษัทเงินทุน ธนชาติ จำกัด (มหาชน) โดยบริษัทเงินทุน ธนชาติ
ถือหุ้นในสัดส่วน ร้อยละ 50
บริษัทได้ก่อตั้งขึ้นโดยได้รับอนุญาติให้ประกอบธุรกิจประกันชีวิตจากกรมการประกันภัย
กระทรวงพาณิชย์ เมื่อวันที่ 22 ตุลาคม 2540 ปัจจุบันมีสาขาเปิดดำเนินการ 5 สาขา
และมีพนักงานทั้งสิ้น 135 คน บริษัทให้บริการด้านความคุ้มครองชีวิตและสุขภาพ แบ่งเป็น 3
ประเภทใหญ่ๆ ตามลักษณะของลูกค้า ได้แก่ การประกันสามัญ รายบุคคล การประกันกลุ่ม
(สำหรับสถาบันและองค์กร) และการประกันผ่านธนาคาร

3.4.2.2 การตลาดและภาวะการแข่งขัน

(1) นโยบายและลักษณะตลาด

(ก) กลยุทธ์การแข่งขัน

ธนชาติซูริคประกันชีวิตมีกลยุทธ์ในการดำเนินธุรกิจแบบ Multi–Distribution Channel
เพื่อตอบสนองความต้องการของลูกค้าผู้มุ่งหวังที่หลากหลายและแตกต่างกันไป
ด้วยการนำเสนอผลิตภัณฑ์และบริการที่สอดคล้องและเหมาะสมกับกลุ่มลูกค้าผู้มุ่งหวังแต่ละกลุ่ม
โดยได้มีการพัฒนาช่องทางการขายใหม่ๆ อยู่เสมอ เช่น การพัฒนาทีมงานขายมืออาชีพ
การขายในรูปแบบบริษัทต่อบริษัท การขายผ่านธนาคารและสถาบัน การเงิน (Bancassurance)
และการขาย Affinity Market

(2) ภาวะอุตสาหกรรมและการแข่งขัน

ในปี 2547 ที่ผ่านมา ธุรกิจประกันชีวิตมีอัตราการเติบโตชะลอตัวลงที่ร้อยละ 13.5
โดยมีอัตราการเติบโตของธุรกิจลดลงจากปี 2546 ที่มีอัตราการเติบโตที่ร้อยละ 16.9
เป็นผลมาจากปัจจัยหลักหลายประการ ได้แก่ แรงกดดันจากความผันผวนของราคาน้ำมัน
การเพิ่มขึ้นของอัตราดอกเบี้ย อัตราเงินเฟ้อ และการแข็งค่าของเงินบาท

ธุรกิจประกันชีวิตเป็นธุรกิจที่มีการแข่งขันสูง ปัจจุบันมีบริษัทที่เปิดดำเนินธุรกิจประกันชีวิตรวม 25
บริษัท โดยบริษัทที่มีสัดส่วนเบี้ยประกันสูงสุด 6 บริษัท ซึ่งมีเบี้ยประกันรับรวมกันถึงร้อยละ 88
ของเบี้ยประกันรับรวมในปี 2547 ได้แก่ บริษัท อเมริกัน อินเตอร์เนชั่นแนล แอสชัวรันส์ จำกัด
บริษัท ไทยประกันชีวิต จำกัด บริษัทอยุธยาอลิอันซ์ ซี.พี. ประกันชีวิต จำกัด (มหาชน) บริษัท
กรุงเทพประกันชีวิต จำกัด บริษัท ไทยสมุทรประกันชีวิต จำกัด และบริษัท เมืองไทยประกันชีวิต
จำกัด

บริษัท ธนชาติซูริคประกันชีวิต จำกัด มีส่วนแบ่งการตลาดประมาณร้อยละ 1.0 อยู่ในลำดับที่ 12
(จากทั้งหมด 25 บริษัท) ถึงแม้ว่าบริษัทเริ่มดำเนินธุรกิจประกันชีวิตได้เพียง 6 ปี
แต่ก็สามารถพัฒนาศักยภาพ การแข่งขันให้ทัดเทียมบริษัทอื่นๆ ได้
โดยบริษัทมีเบี้ยประกันรับปีแรกของเบี้ยประกันกลุ่มอยู่ในลำดับที่ 2 ของธุรกิจ
ส่วนเบี้ยประกันรับรวมอยู่ในลำดับที่ 12

สำหรับแนวโน้มปี 2548 คาดว่าธุรกิจประกันชีวิตจะยังคงมีอัตราการเติบโตอย่างต่อเนื่อง
อันเนื่องมาจากปัจจัยหลักหลายประการ ได้แก่
อัตราดอกเบี้ยเงินฝากประจำของสถาบันการเงินมีแนวโน้มอยู่ในช่วงขาขึ้น
มาตรการส่งเสริมธุรกิจประกันของภาครัฐ
รวมถึงการประชาสัมพันธ์สร้างรากฐานความเข้าใจด้านประกันภัย เช่น
โครงการประกันอุบัติเหตุเอื้ออาทร และการออกกรมธรรม์รูปแบบใหม่ๆ
เพื่อเพิ่มทางเลือกให้กับประชาชน

3.4.2.3 การจัดหาผลิตภัณฑ์และบริการ

แหล่งที่มาของเงินทุนในการดำเนินธุรกิจของบริษัททั้งหมดมาจากส่วนของผู้ถือหุ้น
ซึ่งทำให้บริษัทไม่จำเป็นต้องกู้ยืมเงินมาใช้สำหรับธุรกิจของบริษัท
ตามแผนธุรกิจของบริษัทที่ได้วางไว้สำหรับอนาคต
ในช่วงนี้บริษัทยังไม่มีความจำเป็นต้องเพิ่มทุนแต่อย่างใด

3.5 ธุรกิจบริหารสินทรัพย์

3.5.1 บริษัทบริหารสินทรัพย์ แม๊กซ์ จำกัด

บริษัทได้รับอนุญาตจากธนาคารแห่งประเทศไทยในการประกอบธุรกิจเป็นบริษัทบริหารสินทรัพย์ตาม
พระราชกำหนดบริษัทบริหารสินทรัพย์ พ.ศ. 2541 ตามใบทะเบียนบริษัทบริหารสินทรัพย์ ฉบับที่
006/2543 เมื่อวันที่ 25 สิงหาคม 2543

3.5.1.1 ลักษณะผลิตภัณฑ์และบริการ

1. ประกอบกิจการรับซื้อหรือรับโอนสินทรัพย์ด้อยคุณภาพของสถาบันการเงิน
รวมทั้งหลักประกันของสินทรัพย์นั้นเพื่อนำมาบริหารหรือจำหน่ายจ่ายโอนต่อไป
รวมทั้งประกอบกิจการอื่นๆ ที่เกี่ยวเนื่องตามที่ได้รับอนุญาตไว้ในประกาศกระทรวงการคลัง
หรือกฎหมายว่าด้วยบริษัทบริหารสินทรัพย์ หรือกฎหมายอื่นที่เกี่ยวข้อง
และให้มีอำนาจว่าจ้างหรือแต่งตั้งผู้เชี่ยวชาญในการบริหารสินทรัพย์มาดำเนินการในการบริหารสินทรัพย์
หรือกระทำการอื่นใดเพื่อประโยชน์ในการบริหารสินทรัพย์ที่รับโอนมาไม่ว่าทั้งหมดหรือบางส่วน

2. ประกอบกิจการใดๆ
ในการบริหารและฟื้นฟูลูกหนี้ที่รับซื้อหรือรับโอนมาให้สามารถดำเนินกิจการต่อไปได้
และมีความสามารถในการชำระหนี้ เช่น การให้กู้ยืมเงิน การปรับปรุงโครงสร้างหนี้
หรือการประนอมหนี้ การประนีประนอมยอมความกับลูกหนี้
การถือหุ้นในกิจการที่ได้มาจากการชำระหนี้ของลูกหนี้ การรับชำระหนี้ ด้วยการแปลงหนี้เป็นทุน
หรือดำเนินการยื่นคำร้องขอฟื้นฟูกิจการของลูกหนี้

3.
กระทำการทั้งปวงที่เกี่ยวกับหรือเกี่ยวเนื่องในการบริหารหรือฟื้นฟูลูกหนี้ให้สำเร็จตามวัตถุประสงค์
เช่น การให้เช่า ให้เช่าซื้อ ขายลูกหนี้
ตลอดจนพัฒนาอสังหาริมทรัพย์ที่ได้รับซื้อหรือรับโอนมาและที่ได้รับจากการชำระหนี้
โดยมีเงื่อนไขว่าการพัฒนาอสังหาริมทรัพย์ดังกล่าวต้องเป็นการนำอสังหาริมทรัพย์ที่ก่อสร้างค้างไว้ไปพัฒนาต่อให้เสร็จสิ้นเท่านั้น
ไม่รวมถึงการนำที่ดินเปล่าไปพัฒนา

4.
นำอสังหาริมทรัพย์รอการขายไปร่วมลงทุนกับผู้ลงทุนรายอื่นหรือบริษัทอื่นตามประกาศของธนาคารแห่งประเทศไทย

3.5.1.2 การตลาดและภาวะการแข่งขัน

 (1) ลักษณะและนโยบายการตลาด

 (ก) กลยุทธ์การแข่งขัน

เนื่องจากการบริหารสินทรัพย์ด้อยคุณภาพ
ซึ่งเป็นวัตถุประสงค์และนโยบายหลักของบริษัทประกอบด้วยการดำเนินการที่หลากหลาย เช่น ขาย
ให้เช่า และให้ใช้ประโยชน์อย่างใดๆ ในทรัพย์สิน
รวมทั้งการพัฒนาอสังหาริมทรัพย์ที่ได้รับซื้อหรือรับโอนมา และที่ได้รับจากการชำระหนี้
ดังนั้นบริษัทจึงได้เตรียมการสำหรับการบริหาร จัดการทรัพย์สินดังกล่าวไว้ โดยมีเป้าหมายหลัก คือ
การขายทรัพย์สินที่ได้รับโอนมาให้แก่บุคคลภายนอกที่สนใจทั่วไป
ซึ่งกลยุทธ์การดำเนินงานที่ได้วางไว้เพื่อให้การขายทรัพย์สินของบริษัทกระทำได้อย่างมีประสิทธิภาพและสามารถแข่งขันกับคู่แข่งในตลาดอสังหาริมทรัพย์ได้
คือ การว่าจ้างที่ปรึกษาพิเศษด้านสินทรัพย์รอการขายไว้เป็นการเฉพาะเพื่อทำ
หน้าที่จัดเก็บข้อมูลทรัพย์สินที่จะขาย กำหนดราคาขาย บริหารทรัพย์สินขนาดใหญ่ที่มีมูลค่าสูง
รวมทั้งพิจารณา แต่งตั้งตัวแทนนายหน้าระดับมืออาชีพในการขายทรัพย์สินเหล่านั้น

นอกจากนี้ยังได้ให้พนักงานของบริษัทมีส่วนร่วม โดยเป็นตัวแทนขายทรัพย์สิน ซึ่งจะได้รับ
ค่าตอบแทนจากความสำเร็จของงานตามสมควร

ในด้านของราคา
บริษัทค่อนข้างมีข้อได้เปรียบที่สามารถกำหนดราคาได้ต่ำกว่าเมื่อเทียบกับทรัพย์สินของตัวแทนขายอื่น
ซึ่งเป็นที่ดึงดูดแก่ผู้ที่ให้ความสนใจ

(ข) กลุ่มลูกค้าเป้าหมาย

บริษัทกำหนดกลุ่มลูกหนี้ที่บริษัทมีโอกาสรับชำระหนี้ค่อนข้างสูงดังต่อไปนี้

1) ลูกหนี้ที่ยังประกอบกิจการอยู่ และมีศักยภาพพอที่จะชำระหนี้ได้

2) ลูกหนี้ที่มีหลักประกันคุ้มมูลหนี้มาก

3) ลูกหนี้ที่ถูกฟ้องร้องคดีและมีคำพิพากษาแล้ว

(ค) การจำหน่ายและช่องทางการจำหน่าย

บริษัทได้วางนโยบายการจำหน่ายทรัพย์สินที่บริษัทรับโอนมาจากลูกหนี้ ดังนี้

1) การแต่งตั้งตัวแทนขาย (Sold Agent)

2) พนักงานของบริษัทร่วมขายทรัพย์สิน

3) เข้าร่วมงานประมูลขายทรัพย์สิน

(2) ภาวะอุตสาหกรรมและการแข่งขัน

(ก) สภาพการแข่งขันในอุตสาหกรรม

เนื่องจากบริษัทได้รับโอนทรัพย์สินด้อยคุณภาพจากธนาคาร ดีบีเอส ไทยทนุ จำกัด (มหาชน) ดังนั้น
ภาวะการแข่งขันในทางการตลาดกับบริษัทบริหารสินทรัพย์รายอื่น หรือจากสถาบันการเงินอื่น
หรือกองทุนต่างๆ จึงไม่มี
อย่างไรก็ตามกรณีสินทรัพย์ด้อยคุณภาพที่รับโอนมาเป็นลูกหนี้ที่มีเจ้าหนี้หลายราย
อาจเกิดภาวะการแข่งขันในการใช้สิทธิทางกฎหมายบังคับทรัพย์สินของลูกหนี้เพื่อนำมาชำระหนี้ให้แก่เจ้าหนี้เหล่านั้น
ซึ่งอาจส่งผลกระทบกับบริษัทในเรื่องของการนำทรัพย์สินของลูกหนี้นั้นมาฟ้องร้องคดีและบังคับขายทอดตลาดซึ่งต้องทำการเฉลี่ยทรัพย์กับเจ้าหนี้
รายอื่นด้วย

(ข) จำนวนคู่แข่งขัน

บริษัทรับโอนสินทรัพย์ด้อยคุณภาพจากธนาคารดีบีเอส ไทยทนุ จำกัด (มหาชน) ผ่านทางบริษัทเงินทุน
ธนชาติ จำกัด (มหาชน) กรณีนี้จึงไม่มีคู่แข่งขัน

(ค) ขนาดของบริษัทเมื่อเทียบกับคู่แข่งขัน

เนื่องจากบริษัทไม่มีคู่แข่งขันจึงไม่มีการเปรียบเทียบขนาดของบริษัทกับคู่แข่งขัน

(ง) สถานภาพและศักยภาพการแข่งขัน

เนื่องจากบริษัทได้รับโอนสินทรัพย์ด้อยคุณภาพจากธนาคาร ดีบีเอส ไทยทนุ จำกัด (มหาชน)
บริษัทจึงไม่เน้นที่ศักยภาพในการแข่งขัน แต่จะเน้นเรื่องการแก้ปัญหาหนี้ค้างชำระ
โดยพิจารณาถึงสถานะการเงินของลูกหนี้ว่าสมควรจะปรับปรุงโครงสร้างหนี้
หรือควรรับโอนทรัพย์สินเพื่อชำระหนี้
โดยคำนึงถึงความเป็นไปได้ในการคงอยู่และดำเนินกิจการต่อไปของลูกหนี้ ความสุจริต ความร่วมมือ
และความสามารถในการชำระคืนหนี้ของลูกหนี้ประกอบกัน
เพื่อทำให้สินทรัพย์ด้อยคุณภาพที่ไม่ก่อให้เกิดรายได้หมดสิ้นลงหรือลดเหลือน้อยที่สุด

3.5.1.3 การจัดหาผลิตภัณฑ์และบริการ

บริษัทมีเงินทุนในการดำเนินกิจการจากเงินลงทุนและเงินให้กู้ยืมจากบริษัทเงินทุน ธนชาติ จำกัด
(มหาชน) และบริษัท เอ็มบีเคพร็อพเพอร์ตี้ส์ แอนด์ ดีเวลล็อปเมนท์ จำกัด (มหาชน) ดังนี้

เงินกู้ยืม

1. วงเงินกู้ (Senior Debt) จากบริษัทเงินทุน ธนชาติ จำกัด (มหาชน) จำนวน
2,124,458,400 (สองพันหนึ่งร้อยยี่สิบสี่ล้านสี่แสนห้าหมื่นแปดพันสี่ร้อยบาทถ้วน)
ปรากฏรายละเอียดตามสัญญากู้เงิน เลขที่ กม.001-5-4300016 ลงวันที่ 11 กันยายน 2543,
สัญญาแก้ไขเพิ่มเติมสัญญาเงินกู้ เลขที่ กม.001-5-4300016 (ครั้งที่1) ลงวันที่ 18 ตุลาคม
2543, สัญญาแก้ไขเพิ่มเติมสัญญาเงินกู้ เลขที่ กม.001-5-4300016 (ครั้งที่2) ลงวันที่ 29
มกราคม 2544 และสัญญาแก้ไขเพิ่มเติมสัญญาเงินกู้ เลขที่ กม.001-5-4300016 (ครั้งที่3)
ลงวันที่ 26 กุมภาพันธ์ 2544 ซึ่งบริษัทได้ชำระคืนเงินกู้ส่วนนี้เสร็จสิ้นแล้วเมื่อเดือนตุลาคม 2547

2. วงเงินกู้ลำดับรอง (Sub Debt) จากบริษัทเงินทุน ธนชาติ จำกัด (มหาชน) จำนวน
1,075,541,600 บาท (หนึ่งพันเจ็ดสิบห้าล้านห้าแสนสี่หมื่นหนึ่งพันหกร้อยบาทถ้วน)
ปรากฏรายละเอียดตามสัญญากู้เงิน วงเงิน ลำดับรอง เลขที่ กม.001-5-4300032 ลงวันที่ 11
กันยายน 2543 และสัญญาแก้ไขเพิ่มเติมสัญญากู้เงิน เลขที่ กม.001-5-4300032 (ครั้งที่1)
ลงวันที่ 19 ตุลาคม 2543

3. วงเงินกู้ลำดับรอง (Sub Debt) จากบริษัท เอ็มบีเคพร็อพเพอร์ตี้ส์ แอนด์ ดีเวลล็อปเมนท์
จำกัด (มหาชน) จำนวน 213,458,400 บาท
(สองร้อยสิบสามล้านสี่แสนห้าหมื่นแปดพันสี่ร้อยบาทถ้วน)
ปรากฏรายละเอียดตามสัญญากู้เงินวงเงินลำดับรอง เลขที่ กม.001-5-4300032 ลงวันที่ 11
กันยายน 2543 และสัญญาแก้ไขเพิ่มเติมสัญญากู้เงินเลขที่ กม.001-5-4300032 (ครั้งที่1) ลงวันที่
19 ตุลาคม 2543

เงินลงทุน

1. เงินลงทุนจากบริษัทเงินทุน ธนชาติ จำกัด (มหาชน) จำนวน 377,276,800 บาท
(สามร้อยเจ็ดสิบเจ็ดล้านสองแสนเจ็ดหมื่นหกพันแปดร้อยบาทถ้วน)

2. เงินลงทุนจากบริษัท เอ็มบีเคพร็อพเพอร์ตี้ส์ แอนด์ ดีเวลล็อปเมนท์ จำกัด (มหาชน) จำนวน
94,723,200 บาท (เก้าสิบสี่ล้านเจ็ดแสนสองหมื่นสามพันสองร้อยบาทถ้วน)

3.5.2 บริษัทบริหารสินทรัพย์ เอ็น เอฟ เอส จำกัด

บริษัทได้รับอนุญาตจากธนาคารแห่งประเทศไทยในการประกอบธุรกิจเป็นบริษัทบริหารสินทรัพย์ตาม
พระราชกำหนดบริษัทบริหารสินทรัพย์ พ.ศ. 2541 ตามใบทะเบียนบริษัทบริหารสินทรัพย์ ฉบับที่
001/2543 เมื่อวันที่ 22 มีนาคม 2543

3.5.2.1 ลักษณะผลิตภัณฑ์และบริการ

เช่นเดียวกับลักษณะผลิตภัณฑ์และบริการของบริษัทบริหารสินทรัพย์ แม๊กซ์ จำกัด

3.5.2.2 การตลาดและภาวะการแข่งขัน

(1) ลักษณะและนโยบายการตลาด

(ก) กลยุทธ์การแข่งขัน

บริษัทไม่มีกลยุทธ์การแข่งขัน เนื่องจากรับโอนสินทรัพย์ด้อยคุณภาพจากกลุ่มธนชาติโดยตรงเป็นหลัก
โดยสินทรัพย์ด้อยคุณภาพที่รับโอนมา ได้แก่

1. ลูกหนี้ด้อยคุณภาพ ประกอบด้วย

1.1 สินทรัพย์จัดชั้นสูญ

1.2 สินทรัพย์จัดชั้นสงสัยจะสูญ

1.3 สินทรัพย์จัดชั้นสงสัย

1.4 สินทรัพย์จัดชั้นต่ำกว่ามาตรฐาน

2. ทรัพย์สินรอการขายด้อยคุณภาพ โดยสินทรัพย์ด้อยคุณภาพที่รับโอน
บริษัทจะนำมาบริหารหรือจัดการให้ได้รับชำระหนี้

(ข) กลุ่มลูกค้าเป้าหมาย

บริษัทกำหนดกลุ่มลูกหนี้ที่บริษัทมีโอกาสรับชำระหนี้ค่อนข้างสูงดังต่อไปนี้

1. ลูกหนี้ที่ยังประกอบกิจการอยู่และมีศักยภาพพอที่จะชำระหนี้ได้

2. ลูกหนี้ที่มีหลักประกันคุ้มมูลหนี้มาก

3. ลูกหนี้ที่ถูกฟ้องร้องคดีและศาลมีคำพิพากษาแล้ว

(ค) การจำหน่ายและช่องทางการจำหน่าย แบ่งเป็น 2 กรณี ดังนี้

1. ลูกหนี้ด้อยคุณภาพ

1.1 วิเคราะห์และจัดแยกประเภทของลูกหนี้

1.2 บริษัทรับโอนสินทรัพย์ด้อยคุณภาพจากกลุ่มธนชาติเพื่อนำมาบริหารและติดตามหนี้ค้างชำระ
เพื่อให้ลูกหนี้อยู่ในฐานะที่จะสามารถชำระหนี้ได้ภายในระยะเวลาที่กำหนด
รวมถึงสามารถดำเนินกิจการเดิม หรือกิจการใหม่ได้ต่อไป
หรือสมควรที่จะจำหน่ายทรัพย์สินเพื่อนำมาชำระหนี้คืน

1.3 ลูกหนี้ที่ไม่มีความสามารถชำระคืนหนี้ หรือไม่สามารถแก้ไขหนี้ได้
จะดำเนินการตามขั้นตอนของกฎหมายเร็วที่สุด

2. ทรัพย์สินรอการขายด้อยคุณภาพ

บริษัทได้ว่าจ้างให้ บริษัท แปลน เอสเตท จำกัด เป็นผู้ดำเนินการบริหารทรัพย์สิน ทั้งหมดของบริษัท
โดยมีวิธีบริหารจัดการดังนี้

2.1 จัดหาพันธมิตร (Partner) ร่วมลงทุนและพัฒนาทรัพย์สิน

2.2 บริหารงานในรูปของกองทุนอสังหาริมทรัพย์ (Property fund)
โดยเลือกศึกษาเฉพาะทรัพย์สินที่มีสภาพคล่องทางการตลาดที่ดี

2.3 จัดกลุ่มทรัพย์สินเป็นทรัพย์สินเกรด A, B, หรือ C เพื่อช่วยให้ง่ายต่อการจัดการและการขาย

2.4 จัดทำ Package ของทรัพย์สินให้มี Value-Added เพิ่มขึ้น
โดยการประสานร่วมมือกับกลุ่มบริษัทในเครือ ในรูปแบบของการประกันภัย การประกันชีวิต
หรือการให้สินเชื่อในอัตราดอกเบี้ยต่ำ เป็นต้น

2.5 เพิ่มช่องทางในการจัดจำหน่าย เช่น ผ่านนายหน้าหรือตัวแทน
จัดหาและติดต่อกับบริษัทเอกชนที่ดำเนินการจัดประมูลขายหลักทรัพย์ การขายร่วม (Cross
Selling) และอินเทอร์เน็ต (Internet)

2.6 ส่งเสริมการขาย โดยการจัดหาและเลือกสื่อที่มีประโยชน์ต่อการจำหน่าย รวมถึง
การเข้าถึงกลุ่มเป้าหมายให้ได้มากที่สุด

(2) ภาวะอุตสาหกรรมและการแข่งขัน

สภาพการแข่งขันในอุตสาหกรรม

เนื่องจากบริษัทได้รับโอนสินทรัพย์ด้อยคุณภาพจากสถาบันการเงิน โดยเฉพาะกลุ่มธนชาติ เป็นหลัก
ดังนั้น ภาวะการแข่งขันในทางการตลาดกับบริษัทบริหารสินทรัพย์รายอื่น หรือสถาบันการเงิน
หรือกองทุนอื่น ๆ จึงไม่มี

จำนวนคู่แข่งขันโดยประมาณ

บริษัทรับโอนสินทรัพย์ด้อยคุณภาพจากกลุ่มธนชาติโดยตรง กรณีนี้จึงไม่มีคู่แข่งขัน

ขนาดของบริษัทเมื่อเทียบกับคู่แข่งขัน

เนื่องจากบริษัทไม่มีคู่แข่งขัน จึงไม่มีการเปรียบเทียบขนาดของบริษัทกับคู่แข่งขัน

สถานภาพและศักยภาพการแข่งขัน

บริษัทรับโอนสินทรัพย์ด้อยคุณภาพจากกลุ่มธนชาติเป็นหลัก
ดังนั้นบริษัทจึงไม่เน้นที่ศักยภาพในการแข่งขัน แต่จะเน้นเรื่องการแก้ปัญหาหนี้ค้างชำระ
โดยพิจารณาถึงสถานะทางการเงินของลูกหนี้ว่าสมควรจะปรับปรุงโครงสร้างหนี้หรือควรจำหน่ายทรัพย์สินเพื่อชำระหนี้
ทั้งนี้โดยคำนึงถึงความเป็นไปได้ในการดำเนินกิจการต่อไปของ ลูกหนี้ ความสุจริต ความร่วมมือ
และความสามารถในการชำระคืนหนี้ของลูกหนี้ประกอบกัน เพื่อทำให้สินทรัพย์ด้อย
คุณภาพที่ไม่ก่อให้เกิดรายได้หมดสิ้นลงหรือลดเหลือน้อยที่สุด

3.5.1.3 การจัดหาผลิตภัณฑ์และบริการ

แหล่งที่มาของเงินทุน

1. บริษัทมีทุนจดทะเบียนทั้งสิ้น 1,000,000,000 บาท (หนึ่งพันล้านบาทถ้วน)
ซึ่งเรียกชำระค่าหุ้นแล้ว โดยมีโครงสร้างผู้ถือหุ้น ณ วันที่ 31 ธันวาคม 2546 ดังนี้

ชื่อผู้ถือหุ้น จำนวนหุ้น สัดส่วนการถือหุ้น (ร้อยละ)

-   บริษัทเงินทุน ธนชาติ จำกัด (มหาชน) 99,999,993 99.99

-   ผู้ถือหุ้นรายย่อย 7 0.01

2. ณ วันที่ 31 ธันวาคม 2547 บริษัทมีวงเงินกู้จากบริษัทเงินทุน ธนชาติ จำกัด (มหาชน)
เป็นจำนวนเงิน 15,000,000,000 บาท (หนึ่งหมื่นห้าพันล้านบาทถ้วน)
โดยเบิกใช้เงินกู้แล้วจำนวน 14,824,183,408.78
(หนึ่งหมื่นสี่พันแปดร้อยยี่สิบสี่ล้านหนึ่งแสนแปดหมื่นสามพันสี่ร้อยแปดบาทเจ็ดสิบแปดสตางค์)
โดยในเดือนมกราคม 2547 ได้คืนเงินกู้จำนวน 1,000,000,000.00 บาท (หนึ่งพันล้านบาทถ้วน)
คงเหลือเงินกู้จำนวน 13,824,183,408.78 บาท
(หนึ่งหมื่นสามพันแปดร้อยยี่สิบสี่ล้านหนึ่งแสนแปดหมื่นสามพันสี่ร้อยแปดบาทเจ็ดสิบแปดสตางค์)
และมีวงเงินกู้จากธนาคารธนชาต จำกัด (มหาชน) เป็นจำนวน 3,000,000,000 บาท
(สามพันล้านบาทถ้วน) โดยเบิกใช้แล้วเต็มจำนวน 3,000,000,000.00 บาท
(สามพันล้านบาทถ้วน) โดยในเดือนธันวาคม 2547 ได้คืนเงินกู้จำนวน 1,000,000,000.00 บาท
(หนึ่งพันล้านบาทถ้วน) คงเหลือเงินกู้จำนวน 2,000,000,000.00 บาท (สองพันล้านบาทถ้วน)